text:
ນັກຄົ້ນຄວ້າປະລິນຍາເອກ ເລ ວັນ ດຶກ ປ້ອງກັນປະສົບຜົນສຳເລັດວິທະຍານິພົນປະລິນຍາເອກ ທີ່ມະຫາວິທະຍາໄລກົດໝາຍ ຮ່າ ໂນ້ຍ
ໄດ້ປ້ອງກັນປະສົບຜົນສຳເລັດວິທະຍານິພົນປະລິນຍາເອກສະເພາະຂະແໜງງານ ກົດໝາຍເສດຖະກິດ, ເລກລະຫັດ: 9 38 01 07, ທີ່ມະຫາວິທະຍາໄລກົດໝາຍ ຮ່າ ໂນ້ຍ.
ຫົວເລື່ອງຂອງວິທະຍານິພົນ: "ກົດໝາຍວ່າດ້ວຍການທົດແທນຄ່າເສຍຫາຍໃນການພົວພັນແຮງງານຢູ່ ຫວຽດ ນາມ". (“Law on compensation for damages in labor relations in Vietnam”).
ສະເພາະຂະແໜງງານ: 9 38 01 07
ຜູ້ແນະນຳວິທະຍາສາດ:
1. ຮສຈ. ປອ ຫງວຽນ ຮີວ ຈີ;
2. ຮສຈ. ປອ ເຈີ່ນ ທີ້ ທຸຍ ເລີມ.
ສະພາໃຫ້ຄະແນນວິທະຍານິພົນປະກອບມີບັນດາສະມາຊິກ:
1. ຮສຈ. ປອ ດ່າວ ທີ້ ຮັ່ງ, ສະຖາບັນມະຫາວິທະຍາໄລ ຮ່າ ໂນ້ຍ ເປີດ, ປະທານສະພາ.
2. ປອ. ໂດ້ ທີ້ ຢູງ, ມະຫາວິທະຍາໄລ ຮ່າ ໂນ້ຍ, ເລຂາສະພາ.
3. ປອ. ຫງວຽນ ວັນ ບີ່ງ, ກະຊວງແຮງງານ – ທະຫານເສຍອົງຄະ ແລະ ສັງຄົມ, ຜູ້ຕີລາຄາຄຸນນະພາບທີ 1.
4. ປອ. ຟ້າມ ທີ້ ທຸຍ ງາ, ສະຖາບັນລັດ ແລະ ກົດໝາຍ, ຜູ້ຕີລາຄາຄຸນນະພາບທີ 2.
5. ຮສຈ. ປອ ຫວູ ທີ້ ຮົ່ງ ເວີນ, ຄະນະກົດໝາຍ, ມະຫາວິທະຍາໄລໄອຍະການ, ຜູ້ຕີລາຄາຄຸນນະພາບທີ 3.
6. ປອ. ຫງວຽນ ທີ້ ເທີມ, ສານປະຊາຊົນຊັ້ນສູງທີ່ ຮ່າ ໂນ້ຍ, ກຳມະການສະພາ.
7. ປອ.ໂດ້ ເງີນ ບີ່ງ, ມະຫາວິທະຍາໄລກົດໝາຍ ຮ່າ ໂນ້ຍ, ກຳມະການສະພາ.
ສະພາໃຫ້ຄະແນນວິທະຍານິພົນໄດ້ໄດ້ດຳເນີນລົງຄະແນນສຽງ, ຜົນ 7/7ບັດຄະແນນສຽງເຫັນດີ. ສະພາໄດ້ສະເໜີຢ່າງເປັນເອກະພາບວ່າມະຫາວິທະຍາໄລກົດໝາຍ ຮ່າ ໂນ້ຍ ມອບໃບປະລິນຍາເອກດ້ານກົດ ໝາຍ ໃຫ້ນັກຄົ້ນຄວ້າປະລິນຍາເອກ ເລ ວັນ ດຶກ ພາຍຫລັງໄດ້ຮັບເອົາ, ປັບປຸງບັນດາເນື້ອໃນປະກອບຄຳເຫັນ ຂອງສະພາ.
ນັກຄົ້ນຄວ້າປະລິນຍາເອກ ເລ ວັນ ດຶກ ສະແດງວິທະຍານິພົນ
ບັນດາເນື້ອໃນຕົ້ນຕໍຂອງວິທະຍານິພົນ:
ຕິລາຄາໂດຍສັງເຂັບສະພາບການຄົ້ນຄວ້າທີ່ກ່ຽວຂ້ອງກັບຫົວເລື່ອງວິທະຍານິພົນ; ຊີ້ໃຫ້ເຫັນບັນດາຈຸດທີ່ ຍັງຄົງຄ້າງຕ້ອງໄດ້ຄົ້ນຄວ້າ, ບັນດາຈຸດສົມເຫດສົມຜົນເພື່ອສືບທອດໃນຂະບວນ ການຄົ້ນຄວ້າເພື່ອຂະຫຍາຍ ທິດທາງການຄົ້ນຄວ້າ ແລະ ບັນລຸເປົ້າໝາຍທີ່ວາງໄວ້. ວິເຄາະ ແລະ ຫັນເປັນລະບົບ ບັນດາບັນຫາທິດສະດີ ກ່ຽວກັບການທົດແທນຄ່າເສຍຫາຍໃນການພົວພັນແຮງງານພາຍໃຕ້ແງ່ກົດໝາຍ; ພ້ອມດຽວກັນນີ້, ຊີ້ໃຫ້ເຫັນຢ່າງຈະແຈ້ງການປັບປຸງກົດໝາຍວ່າດ້ວຍການທົດແທນຄ່າເສຍຫາຍໃນການພົວພັນແຮງງານ, ໃນນັ້ນມີຄວາມແຕກຕ່າງລະຫວ່າງການທົດແທນຄ່າເສຍຫາຍໃນຂົງເຂດແຮງງານກັບບັນດາຂົງເຂດອື່ນໆ. ຄົ້ນຄວ້າສະພາບຕົວຈິງກົດໝາຍ ຫວຽດ ນາມ ທີ່ພວມນຳໃຊ້ກ່ຽວກັບການທົດແທນ ຄ່າເສຍຫາຍ ໃນການພົວພັນແຮງງານ ແລະ ການຈັດຕັ້ງປະຕິບັດຕົວຈິງຄື: ທົດແທນຄ່າເສຍຫາຍສຳລັບ ການລະເມີດ ສັນຍາແຮງງານ; ທົດແທນຄ່າເສຍຫາຍກ່ຽວກັບຊີວິດ, ສຸຂະພາບໃຫ້ແກ່ລູກຈ້າງ ແລະ ທົດແທນຄ່າເສຍຫາຍ ກ່ຽວກັບຊັບສິນໃຫ້ແກ່ນາຍຈ້າງ. ຈາກການຈັດຕັ້ງປະຕິບັດຕົວຈິງນັ້ນ, ອອກບັນດາຮຽກຮ້ອງ ແລະ ສະເໜີ ແນະ ເພື່ອສົມບູນແບບກົດໝາຍກ່ຽວກັນທົດແທນຄ່າເສຍຫາຍໃນການພົວພັນແຮງງານ.
ຂໍ້ມູນສັງລວມກ່ຽວກັບການປະກອບສ່ວນໃໝ່ຂອງວິທະຍານິພົນ:
ແມ່ນຄົງການວິທະຍາສາດຄົ້ນຄວ້າຈຳເພາະຄົ້ນຄວ້າຢ່າງພໍສົມຄວນຮອບດ້ານ ແລະ ມີ ລະບົບກ່ຽວກັບ ກົດໝາຍທົດແທນຄ່າເສຍຫາຍໃນການພົວພັນແຮງງານ, ວິທະຍານິພົນມີບັນດາປະກອບສ່ວນໃໝ່ດັ່ງນີ້:
ທີໜື່ງ, ວິທະຍານິພົນເຮັດໃຫ້ບັນດາບັນຫາທິດສະດີພື້ນຖານກ່ຽວກັບທົດແທນຄ່າເສຍຫາຍ ແລະ ກົດໝາຍ ກ່ຽວກັບທົດແທນຄ່າເສຍຫາຍໃນການພົວພັນແຮງງານມີຄວາມເລີກເຊິ່ງ, ຄື: ນິຍາມ, ລັກສະນະ, ຄວາມໝາຍ, ແບ່ງປະເພດຂອງທົດແທນຄ່າເສຍຫາຍ ແລະ ນິຍາມ, ບົດບາດ, ຫຼັກການ, ເນື້ອໃນການປັບປຸງ ກົດໝາຍກ່ຽວກັບທົດແທນຄ່າເສຍຫາຍໃນການພົວພັນແຮງງານ; ແຕ່ນັ້ນປະກອບສ່ວນກໍ່ສ້າງ ແລະ ສ້າງພື້ນຖານທິດສະດີໃຫ້ສົມບູນແບບ ກ່ຽວກັບກົດໝາຍ ວ່າດ້ວຍການທົດແທນຄ່າເສຍຫາຍໃນການພົວພັນ ແຮງງານຢູ່ຫວຽດນາມ.
ທີສອງ, ວິທະຍານິພົນໃຫ້ຫັນສະບັນດາກຳນົດ ແລະ ຕົງຈິງໃນການປະຕິບັດກົດໝາຍ ແຮງງານກ່ຽວກັບ ການທົດແທນຄ່າເສຍຫາຍໃນການພົວພັນແຮງງານຂອງອົງການແຮງງານສາກົນ ແລະ ກົດ ໝາຍຂອງບັນດາ ປະເທດໃນໂລກ, ວິເຄາະ ແລະ ຊີ້ແຈ້ງບັນດາປະສົບການ, ສ້າງພື້ນຖານສຳຄັນເພື່ອສົມທຽບ ຕິລາຄາກົດໝາຍ ແຮງງານຂອງ ຫວຽດ ນາມ ພວມນຳໃຊ້ ແລະ ທາບທາມໃນຂະບວນປັບປຸງກົດໝາຍ ວ່າດ້ວຍການທົດແທນ ຄ່າເສຍຫາຍໃນການພົວພັນແຮງງານຢູ່ປະເທດຂອງພວກເຮົາ.
ທີສາມ, ອີງຕາມພື້ນຖານການວິເຄາະສະພາບຕົວຈິງກົດໝາຍກ່ຽວກັບທົດແທນຄ່າເສຍຫາຍໃນການພົວພັນ ແຮງງານຢູ່ ຫວຽດ ນາມ ພວມນຳໃຊ້ຕາມເນື້ອໃນລະອຽດ: ທົດແທນຄ່າເສຍຫາຍນເວລາຢຸດຕິສັນຍາ ແຮງງານຜິດກຳນົດຂອງກົດໝາຍ ແລະ ຂໍ້ຕົກລົງຂອງບັນດາຝ່າຍຕ່າງໆ; ທົດແທນຄ່າເສຍຫາຍທີ່ເກີດຈາກ ອຸປະຕິເຫດແຮງງານ, ພະຍາດອາຊີບ ແລະ ທົດແທນຄ່າເສຍຫາຍທີ່ກ່ຽວຂ້ອງກັບຊັບສິນຂອງນາຍຈ້າງ; ແຕ່ນັ້ນ, ຊີ້ໃຫ້ເຫັນໝາກຜົນທີ່ບັນລຸໄດ້, ບັນດາຈຸດບໍ່ພຽງພໍໃນລະບົບຂໍ້ມູນເອກະສານທີ່ເປັນລາຍອັກສອນ ໃນຂະບວນຈັດຕັ້ງປະຕິບັດກ່ຽວກັບການທົດແທນຄ່າເສຍຫາຍໃນການພົວພັນແຮງງານ; ແຕ່ນັ້ນ, ມັນເປັນພື້ນຖານໃຫ້ແກ່ການອອກບັນດວິທີການາແກ້ໄຂເຮັດໃຫ້ກົດໝາຍ ທີ່ສົມບູນກ່ຽວກັບການທົດແທນ ຄ່າເສຍຫາຍໃນການພົວພັນແຮງງານຢູ່ຫວຽດນາມ.
ທີສີ່, ວິທະຍານິພົນສະແດງຄວາມຕ້ອງການຕ້ອງສົມບູນ, ບັນດາຮຽກຮ້ອງຕ້ອງການສົມບູນ ແລະ ບັນດາ ສະເໜີແນະສົມບູນກົດໝາຍກ່ຽວກັບທົດແທນຄ່າເສຍຫາຍ ແລະ ມີການຫາລືອະທິບາຍດ້ວຍເຫັດຜົນຈະແຈ້ງ ອີງໃສ່ພື້ນຖານວິທະຍາສາດ ແລະ ຕົງຈິງເພື່ອຮັບປະກັນໃຫ້ລະບົບກົດໝາຍ ກ່ຽວກັບທົດແທນຄ່າເສຍຫາຍ ໃນການພົວພັນແຮງງານມີຄວາມສົມບູນກວ່າເກົ່າ. ພ້ອມດຽວກັນນັ້ນ, ຈະອອກບັນດາວິທີການແກ້ໄຂ ເພື່ອຍົກສູງປະສິດທິຜົນຂອງການປະຕິບັດກົດໝາຍ ວ່າດ້ວຍການທົດແທນຄ່າເສຍຫາຍໃນການພົວພັນ ແຮງງານ.
ຜົນຕົ້ນຕໍຂອງຫົວເລື່ອງໄດ້ຖືກລົງພິມໃນ:
- ວາລະສານປະຊາທິປະໄຕ ແລະ ກົດໝາຍ (ອົງການຂອງກະຊວງຍຸຕິທຳ), ISSN: 9866 - 7535, ເລກເດືອນມິຖຸນາ (327) ປີ 2019, ໜ້າ. 43 - 47;
- ວາລະສານອຸດສາຫະກຳ ແລະ ການຄ້າ (ອົງການຂໍ້ມູນທາງທິດສະດີຂອງກະຊວງອຸດສາຫະກຳ ແລະການຄ້າ), ISSN: 0866 - 7756, ເລກທີ 8 ພຶດສະພາ 2019, ໜ້າ. 69 - 73;
- ວາລະສານຄົ້ນຄ້ວານິຕິບັນຍັດ (ສະຖາບັນຄົ້ນຄວ້ານິຕິບັນຍັດຂື້ນກັບຄະນະປະຈຳສະພາແຫ່ງຊາດ), ISSN: 1859 - 253, ເລກທີ 16 (392) ຄັ້ງທີ 2 ສິງຫາ 2019, ໜ້າ 23 - 27.
- ປື້ມຄົ້ນຄວ້າຈຳເພາະ “ສິດທິມະນຸດໃນໄລຍະ 5 ປີປະຕິບັດລັດຖະທຳມະນູນປີ 2013”, ສຳນັກພິມຈຳ ຫນ່າຍມະຫາວິທະຍາໄລແຫ່ງຊາດຮ່າໂນ້ຍ, ເດືອນທັນວາ 2019.
- ປະຕູເວັບໄຊຂອງກະຊວງສຶກສາ; ປະຕູເວັບໄຊຂອງມະຫາວິທະຍາໄລກົດໝາຍ ຮ່າ ໂນ້ຍ; ຫໍສະໝຸດ ວິທະຍາໄລກົດໝາຍ ຮ່າ ໂນ້ຍ, ຫໍສະໝຸດແຫ່ງຊາດ; ໜັງສືພິມປະຊາຊົນ, ວັນທີ 17 ມັງກອນ 2020 ...


c: text/html

text:
ໃນລະຫວ່າງວັນທີ 10 ກຸມພາ 2022 ນີ້ ທ່ານ ຄຳຟອງ ອິນມານີ ຮອງເລຂາຄະນະບໍລິຫານງານພັກແຂວງ ປະທານສະພາປະຊາຊົນແຂວງ ພ້ອມດ້ວຍສະມາຊິກສະພາປະຊາຊົນແຂວງປະຈຳເຂດເລືອກຕັ້ງເມືອງ ໄດ້ລົງເຜີຍແຜ່ຜົນສຳເລັດກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ຢູ່ ສະໂມສອນເມືອງວຽງພູຄາ ແຂວງຫລວງນ້ຳທາ ໃຫ້ກຽດເຂັ້າຮ່ວມຮັບຟັງມີ ເລຂາພັກເມືອງ, ຮອງເລຂາພັກເມືອງ, ກຳມະການພັກເມືອງ, ຫົວໜ້າ, ຮອງຫົວໜ້າຫ້ອງການ, ພະນັກງານ-ລັດຖະກອນ ອ້ອມຂ້າງເມືອງ ເຂົ້າຮ່ວມທັງໝົດ 125 ຄົນ, ຍິງ 35 ຄົນ.
ເພື່ອປະຕິບັດຕາມພາລະບົດບາດສິດ ແລະ ຜົນປະໂຫຍດອັນຊອບທໍາໃນການເປັນຕົວແທນຂອງປະຊາຊົນບັນດາເຜົ່າ, ໂອກາດລົງເຜີຍແຜ່ຜົນສຳເລັດກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ໄດ້ຮັບຟັງການລາຍງານສະພາບລວມຂອງເມືອງ ໂດຍຫຍໍ້ ພ້ອມນັ້ນ ໄດ້ຮັບຟັງເຜີຍແຜ່ເນື້ອໃນຜົນສຳເລັດກອງປະຊຸມສະໄໝສາມັນເທື່ອທີ2 ຂອງສະພາແຫ່ງຊາດ ຊຸດທີ IX ເຊິ່ງກອງປະຊຸມໄດ້ຄົ້ນຄວ້າ, ພິຈາລະນາ, ຮັບຮອງເອົາບັນຫາສຳຄັນຂອງປະເທດຊາດລວມທັງໝົດ 11 ບັນຫາ ແລະ ໄດ້ຮັບຟັງການເຜີຍແຜ່ເນື້ອໃນຜົນສຳເລັດກອງປະຊຸມສະໄໝສາມັນເທື່ອທີ 2 ຂອງສະພາປະຊາຊົນແຂວງ ຊຸດທີ II ເຊິ່ງໄດ້ຄົ້ນຄວ້າ, ພິຈາລະນາ, ຮັບຮອງ ເອົາບັນຫາສຳຄັນຂອງແຂວງ ລວມທັງໝົດມີ 6 ບັນຫາ ພ້ອມດຽວກັນ ໄດ້ເປີດໂອກາດໃຫ້ຜູ້ເຂົ້າຮ່ວມໄດ້ສະເໜີຂໍ້ຂ້ອງໃຈ, ບັນຫາທີ່ພົບຄວາມຫຍຸ້ງຍາກຕ່າງໆ ພາຍໃນເມືອງ ເພື່ອຈະໄດ້ນຳເອົາຄຳສະເໜີດັ່ງກ່າວໄປນຳສະເໜີຕໍ່ພາກສ່ວນທີ່ກ່ຽວຂ້ອງຂັ້ນເທີງແກ້ໄຂຕາມຄວາມເໝາະສົມ.
ໂອກາດນີ້ ທ່ານ ຄຳຟອງ ອິນມານີ ຮອງເລຂາຄະນະບໍລິຫານງານພັກແຂວງ ປະທານສະພາປະຊາຊົນແຂວງ ຍັງໄດ້ໂອ້ລົມ ແລະ ເນັ້ນໜັກບັນຫາທີ່ເປັນປະກົດການຫຍໍ້ທໍ້ພາຍໃນເມືອງ, ຮຽກຮ້ອງໃຫ້ພະນັກງານ-ລັດຖະກອນ ຈົ່ງພ້ອມກັນຈັດຕັ້ງປະຕິບັດຕາມລະບຽບກົດໝາຍຂອງພັກ-ລັດ ຢ່າງເຂັ້ມງວດ, ໃຫ້ສາມັກຄີຮັກແພງຊ່ວຍເຫລືອເຊິ່ງກັນ ແລະ ກັນ ພ້ອມກັນພັດທະນາຄອບຄົວ ແລະ ເມືອງຂອງຕົນ ກໍຄືພັດທະນາປະເທດຊາດ, ໃຫ້ມີຄວາມຈະເລີນສີວິໄລ.
ຂຽນໂດຍ ນາງ ວັນນີ ແຝງບົວວັນ

robotstxt: allowed

filter: keep


text: (ສພຊ) ໃນຕອນບ່າຍວັນທີ 24 ມິຖຸນາຜ່ານມາ ໂດຍການເປັນປະທານກອງປະຊຸມຂອງທ່ານ ປອ. ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານສະພາແຫ່ງຊາດ, ໂອກາດດັ່ງກ່າວ ບັນດາທ່ານສະມາຊິກສະພາແຫ່ງຊາດ ໄດ້ສືບຕໍ່ປະກອບຄຳເຫັນໃສ່ບົດລາຍງານຂອງລັດຖະບານ ກ່ຽວກັບການເຄື່ອນໄຫວວຽກງານ ໃນໄລຍະແຕ່ກອງປະຊຸມສະໄໝສາມັນເທື່ອທີ 2 ຫາກອງປະຊຸມສະໄໝສາມັນເທື່ອທີ 3 ແລະ ແຜນການຮອດກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ IX; ຜົນການຕິດຕາມກວດກາການຈັດຕັ້ງປະຕິບັດວາລະແຫ່ງຊາດ ໃນໄລຍະຜ່ານມາ ແລະ ແຜນການຕິດຕາມກວດກາ ຂອງສະພາແຫ່ງຊາດ ກ່ຽວກັບການປະຕິບັດວາລະແຫ່ງຊາດໃນຕໍ່ໜ້າ ໃນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ຕາມການເຈາະຈີ້ມຂອງປະທານກອງປະຊຸມ ຢ່າງມີເຫດມີຜົນ ແລະ ກົງໄປກົງມາ.


text:
ໃນວັນທີ 15 ກໍລະກົດ 2022 ຢູ່ທີ່ພະແນກຖະແຫຼງຂ່າວ, ວັດທະນະທໍາ ແລະ ທ່ອງທ່ຽວແຂວງ ທ່ານ ວຽງໄຊ ສີວິໄລ ຮອງປະທານຄະນະສະມາຊິກສະພາແຫ່ງຊາດ ປະຈໍາເຂດເລືອກຕັ້ງທີ 9 ແຂວງຊຽງຂວາງ ຮອງປະທານສະພາປະຊາຊົນແຂວງ ຕາງໜ້າຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 9 ແຂວງຊຽງຂວາງ ມີຄວາມຍິນດີ ແລະ ຖືເປັນກຽດແຈ້ງມາຍັງບັນດາທ່ານ ພະນັກງານ, ທະຫານ, ຕຳຫຼວດ, ນັກຮຽນ, ນັກສຶກສາ, ປັນຍາຊົນ, ກຳມະກອນ, ຊາວຜູ້ອອກແຮງງານ, ພໍ່ແມ່ພີ່ນ້ອງ, ປະຊາຊົນລາວບັນດາເຜົ່າໃນທົ່ວແຂວງຊຽງຂວາງ ຮັບຊາບກ່ຽວກັບຜົນສຳເລັດຂອງກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX.
ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ໄດ້ໄຂຂຶ້ນໃນຕອນເຊົ້າຂອງວັນຈັນ, ວັນທີ 13 ມິຖຸນາ2022 ຮອດວັນທີ 08 ກໍລະກົດ2022 ເຊິ່ງໄດ້ໃຊ້ເວລາດໍາເນີນກອງປະຊຸມທັງໝົດ 20 ວັນລັດຖະການ ໂດຍການເປັນປະທານ ທ່ານ ປອ. ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານສະພາແຫ່ງຊາດໂດຍການສຸມເຫື່ອແຮງສະຕິປັນຍາຂອງບັນດາທ່ານສະມາຊິກສະພາແຫ່ງຊາດ, ການປະກອບສ່ວນຂອງລັດຖະບານ, ອົງການ, ກະຊວງ, ຂະແໜງການຕ່າງໆ ແລະ ພາກສ່ວນທີ່ກ່ຽວຂ້ອງ ຕາມພາລະບົດບາດຂອງຕົນ ເຂົ້າໃນການກະກຽມ ແລະ ການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ໃນການພິຈາລະນາ ແລະ ຮັບຮອງເອົາບັນຫາສຳຄັນພື້ນຖານຂອງປະເທດຊາດ ຕາມທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍ ໄດ້ຮັບຜົນສຳເລັດຕາມຄາດໝາຍທີ່ວາງໄວ້, ກອງປະຊຸມໄດ້ພິຈາລະນາ, ຮັບຮອງ ແລະ ອອກເປັນມະຕິຂອງສະພາແຫ່ງຊາດດັ່ງນີ້:
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022;
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດແຜນງົບປະມານແຫ່ງລັດ ແລະ ແຜນເງິນຕາ 6 ເດືອນຕົ້ນປີ 2022 ແລະ ແຜນການ 6 ເດືອນທ້າຍປີ 2022;
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບການປະເມີນຜົນການຈັດຕັ້ງປະຕິບັດກົດໝາຍ 4 ສະບັບ ຄື: ກົດໝາຍວ່າດ້ວຍທີ່ດິນ, ກົດໝາຍວ່າດ້ວຍການສົ່ງເສີມການລົງທຶນ, ກົດໝາຍວ່າດ້ວຍຊັບສິນຂອງລັດ ແລະ ກົດໝາຍວ່າດ້ວຍແຮ່ທາດ;
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບທິດທາງການປະຕິຮູບລັດວິສາຫະກິດ ລວມທັງການປັບປຸງໂຄງສ້າງຂອງທະນາຄານທຸລະກິດລັດ;
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດແຜນການທ່ອງທ່ຽວສີຂຽວ ແລະ ການເປີດປະເທດ ຕິດພັນກັບການປ້ອງກັນ ແລະ ຮັບມືການແຜ່ລະບາດຂອງພະຍາດໂຄວິດ-19;
- ພິຈາລະນາ, ຮັບຮອງການລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດບັນດາຄາດໝາຍໃນຂົງເຂດສຶກສາທິການ ແລະ ກິລາ ໃນການປັບປຸງຄຸນນະພາບລະບົບການຮຽນ-ການສອນທຸກຊັ້ນທຸກສາຍ ໃນໄລຍະໃໝ່ ແລະ ການຄຸ້ມຄອງວຽກງານກິລາ-ກາຍະກໍາ;
- ພິຈາລະນາ, ຮັບຮອງການລາຍງານຂອງຄະນະປະຈໍາສະພາແຫ່ງຊາດ ກ່ຽວກັບການເຄື່ອນໄຫວວຽກງານ ໃນໄລຍະແຕ່ກອງປະຊຸມສະໄໝສາມັນ ເທື່ອທີ 2 ຫາ ກອງປະຊຸມສະໄໝສາມັນ ເທື່ອທີ 3 ແລະແຜນການຮອດກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ ຊຸດທີ IX;
- ພິຈາລະນາ, ຮັບຮອງການລາຍງານຂອງຄະນະປະຈໍາສະພາແຫ່ງຊາດ ກ່ຽວກັບຜົນການຕິດຕາມກວດກາວາລະແຫ່ງຊາດໃນໄລຍະຜ່ານມາ ແລະ ແຜນການຕິດຕາມກວດກາ ຂອງສະພາແຫ່ງຊາດ ກ່ຽວກັບການປະຕິບັດວາລະແຫ່ງຊາດຮອດປີ 2023;
- ພິຈາລະນາ, ຮັບຮອງເອົາການແຕ່ງຕັ້ງຮອງນາຍົກລັດຖະມົນຕີ;
- ພິຈາລະນາ, ຮັບຮອງເອົາການແຕ່ງຕັ້ງປະທານອົງການກວດສອບແຫ່ງລັດ;
- ພິຈາລະນາ, ຮັບຮອງເອົາການ ຍົກຍ້າຍສະມາຊິກລັດຖະບານ;
- ພິຈາລະນາ, ຮັບຮອງເອົາກົດໝາຍ ຈໍານວນ 09 ສະບັບໃນນັ້ນ:
- ກົດໝາຍສ້າງໃໝ່3 ສະບັບ ຄື:ກົດໝາຍວ່າດ້ວຍວິຈິດສິນ; ກົດໝາຍວ່າດ້ວຍຄວາມປອດໄພຂອງເຂື່ອນ; ກົດໝາຍວ່າດ້ວຍການຄຸ້ມຄອງອາວຸດ ແລະ ວັດຖຸລະເບີດ;
- ກົດໝາຍປັບປຸງ 6 ສະບັບ ຄື:ກົດໝາຍວ່າດ້ວຍຊັບສິນຂອງລັດ; ກົດໝາຍວ່າດ້ວຍການຄຸ້ມຄອງເງິນຕາຕ່າງປະເທດ; ກົດໝາຍວ່າດ້ວຍການສົ່ງເສີມຈຸນລະວິສາຫະກິດ,ວິສາຫະກິດຂະໜາດນ້ອຍ ແລະ ກາງ; ກົດໝາຍວ່າດ້ວຍການປັບປຸງບາງມາດຕາ ຂອງກົດໝາຍວ່າດ້ວຍສານປະຊາຊົນ; ກົດໝາຍວ່າດ້ວຍການແກ້ໄຂຄໍາຮ້ອງທຸກ; ກົດໝາຍວ່າດ້ວຍການປັບປຸງບາງມາດຕາຂອງກົດໝາຍວ່າດ້ວຍນໍ້າ ແລະ ຊັບພະຍາກອນນໍ້າ.
ໃນການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ນີ້ ສະພາແຫ່ງຊາດໄດ້ສະເໜີໃຫ້ 20 ພາກສ່ວນ ຂຶ້ນຊີ້ແຈງຕໍ່ຄໍາຊັກຖາມກ່ຽວກັບບັນຫາທີ່ພົ້ນເດັ່ນຂອງສັງຄົມ ເຊິ່ງສະພາແຫ່ງຊາດ ແລະ ສະມາຊິກສະພາແຫ່ງຊາດ ໄດ້ຍົກຂຶ້ນຢູ່ໃນກອງປະຊຸມປະກອບມີ ທ່ານນາຍົກລັດຖະມົນຕີ, ຮອງນາຍົກລັດຖະມົນຕີ, ກະຊວງແຜນການ ແລະ ການລົງທຶນ, ກະຊວງການເງິນ, ທະນາຄານ ແຫ່ງ ສປປລາວ, ກະຊວງອຸດສາຫະກຳ-ການຄ້າ, ກະຊວງເຕັກໂນໂລຊີ ແລະການສື່ສານ, ກະຊວງພະລັງງານ ແລະ ບໍ່ແຮ່, ກະຊວງກະສິກຳ-ປ່າໄມ້, ກະຊວງພາຍໃນ, ກະຊວງໂຍ ທາທິການ ແລະ ຂົນສົ່ງ, ກະຊວງແຮງງານ ແລະ ສະຫວັດດີການສັງຄົມ, ກະຊວງຊັບພະຍາ ກອນທຳມະຊາດ ແລະ ສິ່ງແວດລ້ອມ, ກະຊວງສຶກສາທິການ ແລະ ກິລາ, ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ, ກະຊວງສາທາລະນະສຸກ, ກະຊວງປ້ອງກັນຄວາມສະຫງົບ, ກະຊວງຍຸຕິທຳ, ສານປະຊາຊົນສູງສຸດ ແລະ ໄອຍະການປະຊາຊົນສູງສຸດ.
ນອກນີ້,ໃນໄລຍະດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ມີປະຊາຊົນບັນດາເຜົ່າສົ່ງຄຳຄິດຄຳເຫັນຜ່ານໂທລະສັບສາຍດ່ວນ (156) ຫຼາຍກວ່າ 588 ສາຍ ເຊິ່ງພົວພັນເຖິງການຄຸ້ມຄອງບໍລິຫານລັດ, ການພັດທະນາເສດຖະກິດ-ສັງຄົມ, ການພັດທະນາທີ່ມີຜົນກະທົບຕໍ່ສັງຄົມ ແລະ ສິ່ງແວດລ້ອມ ຕໍ່ກັບຄໍາຄິດເຫັນຂອງປະຊາຊົນທີ່ສົ່ງມາທາງໂທລະສັບສາຍດ່ວນດັ່ງກ່າວ ກອງເລຂາກອງປະຊຸມ ຈະໄດ້ສັງລວມ ແລະ ມອບໃຫ້ກຳມາທິການທີ່ກ່ຽວຂ້ອງ ເພື່ອປະສານສົມທົບກັບບັນດາກະຊວງ, ແຂວງ, ເມືອງ ແລະ ບ່ອນກ່ຽວຂ້ອງແກ້ໄຂພາກສ່ວນກ່ຽວຂ້ອງ.
ໂທລະສັບສາຍດ່ວນທີ່ພົວພັນກັບແຂວງຊຽງຂວາງພວກເຮົາມີ 7 ສາຍທີ່ພົວພັນເຖິງຂະແໜງການຕ່າງໆຂອງແຂວງ,ຕໍ່ກັບຄໍາຄິດເຫັນຂອງປະຊາຊົນທີ່ສົ່ງມາທາງໂທລະສັບສາຍດ່ວນນັ້ນສະພາປະຊາຊົນແຂວງຈະໄດ້ປະສານສົມທົບກັບພາກສ່ວນທີ່ກ່ຽວຂ້ອງ ເພື່ອຄົ້ນຄວ້າແກ້ໄຂໃຫ້ຖືກຕ້ອງສອດຄ່ອງຕາມກົດໝາຍ ແລະ ລະບຽບການ.
ການຖະແຫຼງຂ່າວຄັ້ງນີ້ ອີກເທື່ອໜຶ່ງ ຕາງໜ້າຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 9 ແຂວງຊຽງຂວາງ, ຂໍຂອບໃຈມາຍັງບັນດາທ່ານ ພະນັກງານ, ທະຫານ, ຕຳຫຼວດ, ນັກຮຽນ, ນັກສຶກສາ, ປັນຍາຊົນ, ກຳມະກອນ, ຊາວຜູ້ອອກແຮງງານ, ພໍ່ແມ່ພີ່ນ້ອງ, ປະຊາຊົນລາວບັນດາເຜົ່າທຸກຊັ້ນຄົນໃນທົ່ວແຂວງຊຽງຂວາງ ທີ່ໄດ້ຕິດຕາມການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ຄັ້ງນີ້.
ຂໍສະແດງຄວາມຂອບໃຈ ແລະ ຊົມເຊີຍຢ່າງຈິງໃຈມາຍັງພາກສ່ວນສື່ມວນຊົນທຸກສຳນັກຂ່າວ ລວມທັງໂທລະພາບ, ວິທະຍຸກະຈາຍສຽງແຂວງ ແລະ ສື່ສິ່ງພິມປະເພດຕ່າງໆ ທີ່ໄດ້ຕິດຕາມຢ່າງໃກ້ຊິດ ເພື່ອເກັບກຳຂ່າວ ແລະ ເຜີຍແຜ່ຢ່າງທັນການກ່ຽວກັບການດຳເນີນກອງປະຊຸມສະໄໝສາມັນເທື່ອທີ 3 ຄັ້ງນີ້ ໃຫ້ແກ່ສັງຄົມໄດ້ຮັບຊາບຢ່າງທົ່ວເຖິງ.
ສະພາປະຊາຊົນແຂວງຊຽງຂວາງ
ຂ່າວໂດຍ: ນາງ ສຸກສະຫວັນ ອິນທະແສງ


text:
and to exchange the lesson learned on strategic planning and identify the approach to support each other in the future
ວັນທີ 18 ຫາ 22 ກໍລະກົດທີ່ຜ່ານມາ ອົງກອນ ຂອດ (Cord) ປະຈໍາ ສປປ ລາວ ໄດ້ຈັດກອງປະຊຸມຝຶກອົບຮົມການວາງແຜນຍຸດທະສາດ ພາຍໃຕ້ແຜນງານເຊກ້າ ທີ່ໂຮງແຮງ ຄຼາວພຼາຊ້າ. ເຊິ່ງກອງປະຊຸມໄດ້ຈັດອອກເປັນ 2 ຮອບ, ຮອບທີ 1 ໃນວັນທີ 18 ຫາ 19 ມີຖຸນາ ກຸ່ມອົງການຈັດຕັ້ງສັງຄົມນະຄອນຫຼວງວຽງຈັນ ແລະ ຮອບທີ 2 ໃນວັນທີ 22 ຫາ 21 ມີຖຸນາ ກຸ່ມ ກຸ່ມອົງການຈັດຕັ້ງສັງຄົມຈາກຕ່າງແຂວງ. ມື້ວັນທີ 22 ເປັນມື້ສຸດທ້າຍເຊິ່ງອົງການຈັດທຕັງທາງສັງຄົມທັງສອງກຸ່ມໄດ້ມາໂຮມໂຕກັນ ແລກປຽນຮຽນຮູ້ຈາກບົດຮຽນສອງມື້ທີ່ຜ່ານມາ. ການຝຶກອົບຮົມຄັ້ງນີ້ມີສະມາຄົມອົງການຈັດຕັ້ງທາງສັງຄົມເຂົ້າຮ່ວມທັງໝົດ 29 ສະມາຄົມ 13 ຈາກນະຄອນຫຼວງ ແລະ16 ຈາກຕ່າງແຂວງ. ການຟຶກອົບຮົມຄັ້ງນີ້ແມ່ນໄດ້ຮັບ ອາຈານ ຊາກິດ ແລະ ທີມງານມາເປັນຄູຟຶກແລກປ່ຽນໃຫ້ຂໍ່ມູນກັບບັນດາສະມາຄົມເຊິ່ງໄດ້ເນັ້ນໜັກ ແລະ ລົງເລິກການຝຶກອົບຮົມກ່ຽວກັບສ້າງຄວາມເຂົ້າໃຈ, ຄວາມສໍາຄັນຂອງການວາງແຜນຍຸດທະສາດແບບມີສ່ວນຮ່ວມ, ຮັບຮູ້ ແລະ ສາມາດນໍາໃຊ້ໂຄງສ້າງທີ່ສໍາຄັນຂອງການວາງແຜນຍຸດທະສາດ, ນໍາໃຊ້ຄໍາແນະນໍາ ແລະ ລາຍການກວດສອບເພື່ອປັບປຸງການວາງແຜນຍຸດທະສາດ, ປັບປຸງການຈັດຕັ້ງປະຕິບັດແຜນຍຸດທະສາດ ພ້ອມທັງແລກປ່ຽນບົດຮຽນໃນການວາງແຜນຍຸດທະສາດ ແລະ ກຳນົດທິດທາງເພື່ອໜູນຊ່ວຍເຊິ່ງກັນ ແລະ ກັນໃນອະນາຄົດ.


text:
(ສພຊ) ໃນຕອນເຊົ້າຂອງວັນທີ 3 ຕຸລາ 2022, ທີ່ສະພາແຫ່ງຊາດ ແຫ່ງ ສປປລາວ, ສະຫາຍ ໄຊສົມພອນ ພົມວິຫານ ປະທານສະພາແຫ່ງຊາດ ແຫ່ງ ສປປລາວ ໄດ້ຕ້ອນຮັບ ແລະ ພົບປະກັບສະຫາຍ ມານູເອັນ ມາເຣໂຣ ກຣູຊ໌ (Manuel Marrero Cruz) ນາຍົກລັດຖະມົນຕີ ແຫ່ງ ສາທາລະນະລັດ ກູບາ ໃນໂອກາດເດີນທາງຢ້ຽມຢາມ ສປປລາວ ຢ່າງເປັນທາງການ ໃນລະຫວ່າງວັນທີ 2-4 ຕຸລາ 2022.
ໃນໂອກາດນີ້, ສະຫາຍ ປະທານສະພາແຫ່ງຊາດລາວ ໄດ້ສະແດງຄວາມຍິນດີຕ້ອນຮັບອັນອົບອຸ່ນ ແລະ ຕີລາຄາສູງ ຕໍ່ການຢ້ຽມຢາມ ສປປລາວ ຢ່າງເປັນທາງການ ຂອງສະຫາຍ ມານູເອັນ ມາເຣໂຣ ກຣູຊ໌ ແລະ ຄະນະ ໃນຄັ້ງນີ້ ເຊິ່ງເປັນການປະກອບສ່ວນອັນສຳຄັນເຂົ້າໃນການຊຸກຍູ້ ແລະ ເສີມຂະຫຍາຍສາຍພົວພັນມິດຕະພາບທີ່ມີມູນເຊື້ອອັນດີງາມ ແລະ ການຮ່ວມມືຖານອ້າຍນ້ອງຮ່ວມອຸດົມການດຽວກັນ ຂອງສອງຊາດ ລາວ-ກູບາ ໃຫ້ແໜ້ນແຟ້ນ ແລະ ແຕກດອກອອກຜົນຍິ່ງໆຂຶ້ນ.
ໃນໂອກາດດຽວກັນນີ້, ສະຫາຍ ມານູເອັນ ມາເຣໂຣ ກຣູຊ໌ ກໍໄດ້ສະແດງຄວາມຂອບໃຈຢ່າງຈິງໃຈ ຕໍ່ການຕ້ອນຮັບອັນອົບອຸ່ນຄັ້ງນີ້, ພ້ອມທັງໄດ້ແຈ້ງໃຫ້ສະຫາຍ ໄຊສົມພອນ ພົມວິຫານ ຊາບ ກ່ຽວກັບຈຸດປະສົງຂອງການຢ້ຽມຢາມຄັ້ງນີ້ ລວມເຖິງຜົນສໍາເລັດຂອງການພົບປະສອງຝ່າຍກັບສະຫາຍ ນາຍົກລັດຖະມົນຕີ ພັນຄໍາ ວິພາວັນ ໃນມື້ຜ່ານມາ, ໄດ້ແຈ້ງໃຫ້ຊາບສະພາບພົ້ນເດັ່ນ ຂອງກູບາ ແລະ ທິດທາງການເສີມຂະຫຍາຍການພົວພັນຮ່ວມມື ລະຫວ່າງ ສອງປະເທດ ລາວ-ກູບາ ໃນຕໍ່ໜ້າ.
ສະຫາຍ ໄຊສົມພອນ ພົມວິຫານ ໄດ້ຕີລາຄາສູງ ຕໍ່ສາຍພົວພັນມິດຕະພາບທີ່ເປັນມູນເຊື້ອແຫ່ງການຮ່ວມມືອັນດີງາມ ແລະ ຄວາມສາມັກຄີຖານອ້າຍນ້ອງ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ກູບາ ໃນໄລຍະສະໄໝຕໍ່ສູ້ກູ້ຊາດ ກໍຄືໄລຍະສ້າງສາປະເທດຊາດໃນປັດຈຸບັນ. ສະຫາຍ ປະທານສະພາແຫ່ງຊາດລາວ ໄດ້ຕີລາຄາສູງຕໍ່ການພົວພັນຮ່ວມມື ລະຫວ່າງ ສະພາແຫ່ງຊາດລາວ ແລະ ສະພາແຫ່ງຊາດອໍານາດປະຊາຊົນກູບາ ເຊິ່ງໃນເດືອນເມສາ 2022 ຜ່ານມາ, ສອງປະທານສະພາ ກໍໄດ້ມີກອງປະຊຸມພົບປະທາງໄກຮ່ວມກັນ ເຊິ່ງໄດ້ທົບທວນຄືນການພົວພັນຮ່ວມມື, ການແລກປ່ຽນບົດຮຽນ ແລະ ຂໍ້ມູນຂ່າວສານຕ່າງໆ ແລະ ອື່ນໆ ບົນພື້ນຖານການຈັດຕັ້ງປະຕິບັດບົດບັນທຶກຊ່ວຍຈຳ ວ່າດ້ວຍການຮ່ວມມື ລະຫວ່າງສອງອົງການນິຕິບັນຍັດ ທີ່ລົງນາມຮ່ວມກັນ ໃນປີ 2019 ທັງໝົດນີ້ ເປັນການປະກອບສ່ວນອັນສຳຄັນເຂົ້າໃນການເສີມຂະຫຍາຍການພົວພັນຮ່ວມມືທີ່ມີມູນເຊື້ອອັນດີງາມມາແຕ່ດົນນານ ລະຫວ່າງ ສອງຊາດ ລາວ-ກູບາ ບົນພື້ນຖານຮ່ວມອຸດົມການສັງຄົມນິຍົມ. ພ້ອມນີ້, ສະຫາຍ ໄຊສົມພອນ ພົມວິຫານ ກໍໄດ້ຢືນຢັນຄືນວ່າ ພັກ, ລັດຖະບານ ແລະ ປະຊາຊົນລາວບັນດາເຜົ່າ ຈະສືບຕໍ່ເຮັດສຸດຄວາມສາມາດ ຮ່ວມກັບ ພັກ, ລັດຖະບານ ແລະ ປະຊົນກູບາອ້າຍນ້ອງ ໃນການປົກປັກຮັກສາ ແລະ ເສີມຂະຫຍາຍສາຍພົວພັນມິດຕະພາບອັນດີງາມ ທີ່ເປັນມູນເຊື້ອມາແຕ່ດົນນານ ລະຫວ່າງ ສອງຊາດ ລາວ-ກູບາ ໃຫ້ແຕກດອກອອກຜົນຍິ່ງໆຂຶ້ນ ຕອບສະໜອງຜົນປະໂຫຍດຂອງປະຊາຊົນສອງຊາດ ກໍຄືເພື່ອພາລະກິດສັນຕິພາບ, ມິດຕະພາບ ແລະ ການຮ່ວມມື ໃນພາກພື້ນ ແລະ ໃນໂລກ.
ໃນຕອນທ້າຍ, ສະຫາຍ ໄຊສົມພອນ ພົມວິຫານ ໄດ້ຝາກຄວາມຢື້ຢາມຖາມຂ່າວ ຂອງການນໍາພັກ ແລະ ລັດຖະບານລາວ ກໍຄືໃນນາມສ່ວນຕົວ ສົ່ງຜ່ານ ສະຫາຍ ມານູເອັນ ມາເຣໂຣ ກຣູຊ໌ ໄປຍັງການນໍາ ພັກ ແລະ ລັດລັດຖະບານກູບາ ໂດຍສະເພາະ ສະຫາຍ ເອັສເຕບານ ລາໂຊ ເຮີນານເດສ ປະທານສະພາແຫ່ງຊາດອໍານາດປະຊາຊົນ ແຫ່ງ ສ.ກູບາ.
ພ້ອມທັງໄດ້ຢໍ້າຄືນການເຊື້ອເຊີນ ສະຫາຍ ປະທານສະພາແຫ່ງຊາດອໍານາດປະຊາຊົນກູບາ ເດີນທາງຢ້ຽມຢາມ ສປປລາວ ໃນເວລາທີ່ມີຄວາມສະດວກ ແລະ ຂໍອວຍພອນໃຫ້ ຄະນະ ເດີນທາງກັບປະເທດ ດ້ວຍຄວາມສະຫວັດດີພາບ.


text:
ໃນວັນທີ 18 ສິງຫາຜ່ານມານີ້, ສູນຝືກອົບຮົມ ສູນກາງແນວລາວສ້າງຊາດ ໄດ້ຈັດກອງປະຊຸມ ຜ່ານ ແລະ ຮັບຮອງ ເນື້ອໃນເອກະສານຝືກອົບຮົມວຽກງານແນວລາວສ້າງຊາດ ວິຊາ: ວຽກງານຈັດຕັ້ງ-ພະນັກງານ ແລະ ວຽກງານກວດກາ ໂດຍການເປັນປະທານຂອງທ່ານ ນາງ ຄຳຈັນ ພົມແສງສະຫວັນ ຄະນະປະຈຳ, ຮອງປະທານສູນກາງແນວລາວສ້າງຊາດ, ຜູ້ຊີ້ນຳວຽກງານ ກວດກາ ແລະ ວຽກງານສູນຝືກອົບຮົມ, ເປັນກຽດເຂົ້າຮ່ວມມີບັນດາທ່ານຫົວໜ້າ-ຮອງຫົວໜ້າກົມ, ສູນຝຶກອົບຮົມ ສນຊ, ມີຜູ້ຕາງໜ້າຈາກສະຖາບັນການເມືອງການປົກຄອງແຫ່ງຊາດ, ຄະນະໂຄສະນາອົບຮົມສູນກາງພັກ, ຄະນະຈັດຕັ້ງສູນກາງພັກ, ກະຊວງພາຍໃນ, ກວດກາສູນກາງພັກ ລວມທັງວິຊາການທີ່ກ່ຽວຂ້ອງເຂົ້າຮ່ວມ ຢູ່ທີ່ເມືອງ ແກ້ວອຸດົມ, ແຂວງວຽງຈັນ.
ຈຸດປະສົງ ໃນການຈັດກອງປະຊຸມໃນຄັ້ງນີ້, ເພື່ອປືກສາຫາລື, ຄົ້ນຄວ້າ ຮຽບຮຽງ ບັນດາເອກະສານຕ່າງໆ ໃຫ້ເປັນລະບົບຢ່າງຖືກຕ້ອງຕາມຫຼັກວິຊາການ ໃນການສ້າງປື້ມຄູ່ມືຝືກອົບຮົມ, ເພື່ອຄົ້ນຄວ້າ ແລະ ສ້າງສາລະບານ, ກຳນົດເນື້ອໃນລົງໃສ່ແຕ່ລະຫົວຂໍ້ໃຫ້ມີຄວາມເໝາະສົມ ເພື່ອສະດວກຕໍ່ຜູ້ນຳໃຊ້ຄູ່ມືຝືກອົບຮົມ ແລະ ເພື່ອຄວາມເປັນເອກະພາບກັນ ຂອງວຽກງານຈັດຕັ້ງ-ພະນັກງານ ແລະ ວຽກງານກວດກາຂອງ ສນຊ ທີ່ຈະໄດ້ນຳມາເຜີຍແຜ່ໃຫ້ພາກສ່ວນທີ່ເຮັດວຽກໃນຂົງເຂດດັ່ງກ່າວ. ໃນກອງປະຊຸມ ທ່ານ ສຸຣິປັນຍາ ຣາຊສົມບັດ ຮັກສາການ ຫົວໜ້າສູນຝືກອົບຮົມ ສນຊ ໄດ້ລາຍງານຜົນສຳເລັດການສ້າງຫຼັກສູດ ແລະ ປື້ມຄູ່ມືຝືກອົບຮົມວຽກງານແນວລາວສ້າງຊາດນັບແຕ່ທ້າຍປີ 2017ເປັນຕົ້ນມາ ແລະ ການຮ່າງ, ຮຽບຮຽງ, ສ້າງເອກະສານ ວຽກງານ ຈັດຕັ້ງ-ພະນັກງານ ແລະ ວຽກງານກວດກາ.
ທ່ານ ນາງ ຄຳຈັນ ພົມແສງສະຫວັນ ຮອງປະທານສູນກາງແນວລາວສ້າງຊາດ ໄດ້ມີຄຳເຫັນຕໍ່ກອງປະຊຸມດັ່ງກ່າວ ເຊີ່ງທ່ານໄດ້ຍົກໃຫ້ເຫັນຕະຫຼອດໄລຍະ 60 ປີທີ່ຜ່ານມາແນວລາວສ້າງຊາດເຮົາຍັງບໍ່ມີຫຼັກສູດຝຶກອົບຮົມທີ່ເປັນລະບົບ ຕໍ່ເນື່ອງ ແລະ ນັບແຕ່ໄດ້ແຕ່ຕັ້ງຄະນະຮັບຜິດຊອບສ້າງຫຼັກສູດ ແລະ ປື້ມຄູ່ມືຝຶກອົບຮົມ ໄດ້ສ້າງເອກະສານຝຶກອົບຮົມໄລຍະສັ້ນສຳເລັດ 2 ຊຸດຄື ສຳລັບຝຶກອົບຮົມໃຫ້ກຳມະການສູນກາງແນວລາວສ້າງຊາດ ແລະ ພະນັກງານທີ່ເຮັດວຽກງານແນວລາວສ້າງຊາດ. ສ້າງສຳເລັດປື້ມຄູ່ມືຝຶກອົບຮົມ 45 ວັນ ແລະ ປະຈຸບັນໄດ້ສ້າງສຳເລັດ ປື້ມຄູ່ມືຝືກອົບຮົມ ວິຊາ: ວຽກງານຊົນເຜົ່າ ແລະ ວຽກງານສາສະໜາ ໄດ້ໂດຍພື້ນຖານ 80% ແລ້ວ. ໃນຕອນທ້າຍທ່ານໄດ້ຮຽກຮ້ອງໃຫ້ທຸກພາກສ່ວນຈົ່ງພ້ອມກັນເຊີດຊູຄວາມຮັບຜິດຊອບສູງ, ເປັນເຈົ້າການເສີມຂະຫຍາຍສະຕິປັນຍາ, ບົດຮຽນ, ປະສົບການທີ່ມີ ເຂົ້າໃນການຄົ້ນຄວ້າ ປຶກສາຫາລື ປະກອບຄຳຄິດຄຳເຫັນ ເຮັດໃຫ້ຫຼັກສູດ ຝຶກອົບຮົມ ວິຊາ: ວຽກງານ ຈັດຕັ້ງ-ພະນັກງານ ແລະ ວຽກງານກວດກາຂອງແນວລາວສ້າງຊາດມີເນື້ອໃນຄົບຖ້ວນເຮັດໃຫ້ວຽກງານດັ່ງກ່າວ ໄດ້ຮັບຜົນສຳເລັດຕາມຄາດໝາຍທີ່ວາງໄວ້.


text:
ລັດຖະມົນຕີວ່າການກະຊວງ ປກສ ລົງຊີ້ນຳວຽກງານປ້ອງກັນຄວາມສະຫງົບຢູ່ ແຂວງວຽງຈັນ
ທ່ານ ດຣ ທອງບັນ ແສງອາພອນ ເລຂາທິການສູນກາງພັກ ລັດຖະມົນຕີວ່າການກະຊວງປ້ອງກັນຄວາມສະຫງົບໄດ້ລົງ ຊີ້ນຳວຽກງານປ້ອງຄວາມສະຫງົບຢູ່ແຂວງວຽງຈັນ, ໃນວັນທີ 20 ມິຖຸນາ 2013 ໃຫ້ກຽດຕ້ອນຮັບມີທ່ານ ພັອ ດຣ ຄຳມ້າວ ຫຼ້າຈັນເພັດ ຫົວໜ້າກອງບັນຊາການ ປກສ ແຂວງວຽງຈັນ ມີຄະນະກອງບັນຊາການ ແລະ ຫົວໜ້າ ປກສ ເມືອງອ້ອມຂ້າງ ແຂວງວຽງຈັນເຂົ້າຮ່ວມ.
ໃນໂອກາດລົງຊີ້ນຳວຽກງານໃນຄັ້ງນີ້ ທ່ານລັດຖະມົນຕີ ໄດ້ຮັບຟັງການລາຍງານສະພາບຈຸດພິເສດແລະ ການເຄື່ອນ ໄຫວປະຕິບັດວຽກງານໃນໄລຍະຜ່ານມາຂອງແຂວງວຽງຈັນ ຈາກ ທ່ານ ພັອ ດຣ ຄຳມ້າວ ຫຼ້າຈັນເພັດ ຫົວໜ້າກອງບັນຊາການ ປກສ ແຂວງວຽງຈັນໂດຍສະເພາະແມ່ນສຸມໃສ່ຄົ້ນຄ້ວາເຊື່ອມຊືມ ຈັດຕັ້ງປະຕິບັດ 4 ຄາດໝາຍ 4 ບຸກທະລຸ 13 ແຜນວຽກ, ຈັດຕັ້ງປະຕິບັດມະຕິກອງປະຊຸມຄັ້ງທີ 6 ສະໄໝທີ 3 ການແກ້ໄຂປະກົດການຫຍໍ້ທໍ້ ແລະ ວຽກງານດ້ານອື່ນໆອີກຈຳນວນໜຶ່ງ.
ຈາກນັ້ນທ່ານ ດຣ ທອງບັນ ແສງອາພອນ ເລຂາທິການສູນກາງພັກ ລັດຖະມົນຕີວ່າການກະຊວງ ປກສ ໄດ້ຕີລາຄາຕໍ່ຜົນສຳເລັດໃນການຈັດຕັ້ງປະຕິບັດວຽກງານໃນໄລຍະຜ່ານມາ ເຊິ່ງແຂວງວຽງຈັນສາມາດຮັກສາໄດ້ສະຖຽນລະພາບທາງດ້ານການເມືອງ; ສັງຄົມມີຄວາມເປັນລະບຽບຮຽບຮ້ອຍໂດຍພື້ນຖານ, ຈາກນັ້ນ ທ່ານຍັງໄດ້ເໜັ້ນໜັກຫຼາຍບັນຫາ ໃນນີ້ໃຫ້ເອົາໃຈໃສ່ຄຸ້ມຄອງການກວດກາຄືນບາງສະພາບຢູ່ແຂວງວຽງຈັນ ເປັນຕົ້ນແມ່ນສະພາບການເຄື່ອນໄຫວຂອງພວກສັດຕູ ແລະ ກຸ່ມຄົນບໍ່ດີທີ່ເກາະຫ້ອຍຢູ່ບາງພື້ນທີ່ພາຍໃນແຂວງວຽງຈັນ, ຈາກບັນຫາດັ່ງກ່າວຕ້ອງມີແຜນການຕອບຕ້ານ ສະກັດກັ້ນ ແລະ ແກ້ໄຂໃຫ້ມີຄວາມສະຫງົບ 100% ສືບຕໍ່ປະຕິບັດ 4 ຄາດໝາຍ 4 ບຸກທະລຸ 13 ແຜນວຽກ, ພ້ອມກັນນັ້ນຈະຕ້ອງໄດ້ເອົາໃຈໃສ່ປັບປຸງກໍ່ສ້າງກຳລັງຢູ່ຮາກຖານ ປັບປຸງ ປກສ ກຸ່ມບ້ານ, ປກສ ບ້ານ ໃຫ້ມີຄຸນນະພາບສູງ ປະສານສົມທົບກັບພາກສ່ວນກ່ຽວຂ້ອງ, ເອົາໃຈໃສ່ດຳເນີນຄະດີໃຫ້ຖືກຕ້ອງຕາມກົດໝາຍ, ສືບສວນ-ສອບສວນ ໃຫ້ຮັດກຸມ, ຄຸ້ມຄອງຕ້ອງຫາ, ຮັກສານັກໂທດໃຫ້ດີ, ມີຄວາມຊຳນິຊຳນານໃນການເຮັດວຽກງານວິຊາສະເພາະ, ສ້າງໃຫ້ໄດ້ພະນັກງານສືບທອບປ່ຽນແທນ ຕຳແໜ່ງງານຕ່າງໆ, ເລືອກເອົາພະນັກງານທີ່ດີມີຄວາມຮູ້ຄວາມສາມາດເພື່ອເຮັດລ້ອນໜ້າທີ່ທີ່ພັກ-ລັດມອບໝາຍໃຫ້.


text:
ກົດອະມິໂນແມ່ນຫຍັງ?
ກົດອະມິໂນແມ່ນສານພື້ນຖານທີ່ປະກອບເປັນໂປຣຕີນ, ແລະເປັນທາດປະສົມອົງຄະທາດທີ່ປະລໍາມະນູໄຮໂດເຈນຢູ່ໃນປະລໍາມະນູກາກບອນຂອງອາຊິດ carboxylic ຖືກທົດແທນໂດຍກຸ່ມອາມິໂນ. ກົດອະມິໂນສາມາດສັງເຄາະໂປຣຕີນເນື້ອເຍື່ອໄດ້, ເຊັ່ນດຽວກັນກັບສານທີ່ບັນຈຸມີອາມີນິນເຊັ່ນ: ຮໍໂມນ, ແອນຕິບໍດີ, ແລະ creatine. ນອກຈາກນັ້ນ, ກົດອະມິໂນຍັງສາມາດປ່ຽນເປັນຄາໂບໄຮເດຣດແລະໄຂມັນ, ຫຼືຖືກຜຸພັງໂດຍກົງເປັນຄາບອນໄດອອກໄຊແລະນໍ້າ, ແລະທາດຢູເຣນຽມສາມາດຜະລິດພະລັງງານໄດ້. ຖ້າເຈົ້າກິນອາຫານບໍ່ໄດ້ດີເປັນເວລາດົນ, ເຈົ້າຈະປະສົບກັບການຂາດສານອາຫານແລະເຮັດໃຫ້ລະບົບພູມຕ້ານທານອ່ອນແອລົງ. ຫຼືຮ່າງກາຍອ່ອນເພຍຫຼາຍເກີນໄປຫຼັງຈາກການຜ່າຕັດ. ໃນກໍລະນີນີ້, ສາມາດສັກອາຊິດອະມິໂນບາງອັນເພື່ອສົ່ງເສີມການຟື້ນຕົວຂອງຮ່າງກາຍ.
ກົດອະມິໂນ 20 ຊະນິດreferາຍເຖິງ glycine, alanine, valine, leucine, isoleucine, methionine (methionine), proline, tryptophan, serine, tyrosine, cysteine Acid, phenylalanine, asparagine, glutamine, threonine, aspartic acid, glutamic acid, lidine, arginine ແລະ histamine ແມ່ນໂປຣຕີນທີ່ປະກອບເປັນຫົວ ໜ່ວຍ ຫຼັກຂອງຮ່າງກາຍທີ່ມີຊີວິດຢູ່.
ວິທີການເສີມອາຊິດ amino ທີ່ສໍາຄັນ?
ທຳ ອິດ, ຮັກສາຄວາມຫຼາກຫຼາຍຂອງອາຫານ. ນັ້ນແມ່ນ, ປະສົມແລະກິນໂປຣຕີນອາຫານຫຼາກຫຼາຍຊະນິດເພື່ອບັນລຸຜົນຂອງການເສີມທາດອາຊິດອາມິໂນທີ່ຂາດໃນອາຫານປະເພດຕ່າງ,, ເພື່ອຮັກສາໂພຊະນາການທາດອາຊິດອາມິໂນທີ່ພຽງພໍແລະສົມດຸນ.
ອັນທີສອງ, ຫຼີກເວັ້ນການກິນໄຂມັນຫຼາຍເກີນໄປ. ອາຫານທີ່ມີໂປຣຕີນສູງມັກຈະເປັນອາຫານທີ່ມີໄຂມັນສູງ. ເນື່ອງຈາກວ່າຄົນສະໄ modern ໃconsume່ບໍລິໂພກໂປຣຕີນສັດຫຼາຍແລະອອກ ກຳ ລັງກາຍ ໜ້ອຍ ໃນເວລາດຽວກັນ, ອາຫານທີ່ມີໄຂມັນສູງສາມາດກໍ່ໃຫ້ເກີດຜົນກະທົບທາງລົບຕໍ່ສຸຂະພາບໄດ້ຢ່າງງ່າຍດາຍ. ເພາະສະນັ້ນ, ເມື່ອເລືອກອາຫານທີ່ມີໂປຣຕີນ, ເລືອກcategoriesວດwithູ່ທີ່ມີປະລິມານໄຂມັນຕໍ່າແລະດູດຊຶມໄດ້ງ່າຍຂຶ້ນໂດຍຮ່າງກາຍຂອງມະນຸດ, ແລະຫຼີກເວັ້ນການກິນໄຂມັນຫຼາຍເກີນໄປ. ນັກໂພຊະນາການແບ່ງຊີ້ນສັດອອກເປັນຊີ້ນແດງແລະຊີ້ນຂາວ. igູ, ຊີ້ນງົວ, ແລະລູກແກະເປັນຂອງຊີ້ນແດງ, ໃນຂະນະທີ່ສັດປີກແລະປາເປັນຂອງຊີ້ນຂາວ. ເວົ້າໂດຍທົ່ວໄປ, ຄຸນຄ່າທາງໂພຊະນາການຂອງຊີ້ນຂາວແມ່ນສູງກວ່າຊີ້ນແດງ.
ອັນທີສາມ, ເລືອກອາຫານເສີມອາຊິດ amino ທີ່ມີຄຸນນະພາບສູງ. ເນື່ອງຈາກການເລັ່ງຊີວິດຂອງຄົນໃນຍຸກສະໄໃ,່, ການກິນອາຫານປະ ຈຳ ວັນທີ່ລຽບງ່າຍ, ແລະການຫຼຸດລົງຂອງການຍ່ອຍອາຫານແລະການດູດຊຶມທາດໂປຼຕີນເນື່ອງຈາກອາຍຸແກ່ຫຼືພະຍາດ ຊຳ ເຮື້ອຂອງຮ່າງກາຍມະນຸດ, ການເສີມທາດອາຫານອາມິໂນທີ່ເcontainingາະສົມມີທັງacidsົດອາຊິດອາມິໂນທີ່ ຈຳ ເປັນ ສຳ ລັບ ຮ່າງກາຍຂອງມະນຸດຈະເສີມສ້າງໂພຊະນາການຂອງກົດອະມິໂນແລະໂປຣຕີນ. ລະດັບສຸຂະພາບຂອງມະນຸດມີຄວາມ ສຳ ຄັນຫຼາຍ.
ເວລາປະກາດ: ມິຖຸນາ -21-2021


text:
ໃນວັນທີ 7 ກໍລະກົດ 2021 ນີ້, ທ່ານ ທອງສະຫວັນ ພົມວິຫານ ກໍາມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ປປ ລາວ ໄດ້ພົບປະຜ່ານວີດີໂອທາງໄກ ກັບ ທ່ານ ປຣາກ ໂຊຄົນ ກໍາມະການກົມການເມືອງສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ປະຊາຊົນ ກໍາປູເຈຍ.
ໂອກາດນີ້, ທ່ານ ທອງສະຫວັນ ພົມວິຫານ ໄດ້ສະແດງຄວາມປິຕິຍິນດີຕໍ່ການພົບປະລະຫວ່າງສອງຝ່າຍ, ພ້ອມທັງໄດ້ແຈ້ງສະພາບການພົ້ນເດັ່ນພາຍໃນປະເທດ ກໍຄື ຜົນສຳ ເລັດເບື້ອງຕົ້ນ ໃນການຕ້ານການແຜ່ລະບາດຂອງພະຍາດໂຄວິດ-19 ຮອບສອງ ຢູ່ ສປປ ລາວໃຫ້ຝ່າຍກຳປູເຈຍຊາບ. ນອກນັ້ນ, ຍັງໄດ້ຕີລາຄາສູງຕໍ່ສາຍພົວພັນມິດຕະ ພາບອັນເປັນມູນເຊື້ອ ຄວາມສາມັກຄີຖານບ້ານໃກ້ເຮືອນຄຽງທີ່ດີ, ບ້ານອ້າຍເມືອງນ້ອງ, ບ້ານແກ່ວເມືອງດອງ ແລະ ການເປັນຄູ່ຮ່ວມຍຸດທະສາດຮອບດ້ານ ແລະ ໝັ້ນຄົງຍາວນານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ກໍາປູເຈຍ ກໍຄື ລະຫວ່າງສອງຄະນະພົວພັນຕ່າງປະເທດສູນກາງພັກລາວ-ກໍາປູເຈຍ ຕະຫລອດໄລຍະຜ່ານມາ. ພ້ອມກັນນັ້ນ, ເຖິງຈະມີຄວາມຫຍຸ້ງຍາກໃນການໄປມາຫາສູ່ເຊິ່ງກັນ ແລະ ກັນ ຍ້ອນການແຜ່ລະບາດຂອງພະຍາດໂຄວິດ-19 ແຕ່ສອງຝ່າຍ ຍັງສືບຕໍ່ຮັກສາການຕິດຕໍ່ພົວພັນ ໂດຍລະບົບສື່ສານທາງໄກ ເພື່ອສືບຕໍ່ສ້າງຄວາມເຂົ້າອົກເຂົ້າໃຈ ແລະ ເສີມຂະຫຍາຍມູນເຊື້ອສາຍພົວພັນມິດຕະພາບທີ່ດີຮ່ວມກັນ.
ພິເສດ ທ່ານ ທອງສະຫວັນ ພົມວິຫານ ໄດ້ຕາງໜ້າຄະນະບໍລິຫານງານສູນກາງພັກ ປປ ລາວ ສະແດງຄວາມຊົມເຊີຍຢ່າງສຸດອົກສຸດໃຈ ເນື່ອງໃນໂອກາດວັນສ້າງຕັ້ງ ພັກປະຊາ ຊົນກໍາປູເຈຍ ຄົບຮອບ 70 ປີ ກໍຄື ວັນສ້າງຕັ້ງສາຍພົວພັນການທູດ ລາວ-ກຳປູເຈຍ ຄົບຮອບ 65 ປີ, ຕີລາຄາສູງຕໍ່ບັນດາຜົນສໍາເລັດອັນພົ້ນເດັ່ນທີ່ພັກ, ລັດ ແລະ ປະຊາຊົນກໍາປູເຈຍ ຍາດມາໄດ້ໃນການປົກປັກຮັກສາ, ສ້າງສາ ແລະ ພັດທະນາປະເທດຊາດຂອງຕົນ, ເຊື່ອໝັ້ນວ່າ ພາຍໃຕ້ການຊີ້ນຳ-ນຳພາອັນເຂັ້ມແຂງຂອງພັກປະຊາຊົນກຳປູເຈຍ, ລັດຖະບານ ແລະ ປະຊາ ຊົນກຳປູເຈຍ ຈະສາມາດສືບຕໍ່ຍາດໄດ້ໄຊຊະນະໃໝ່ໃຫຍ່ຫລວງກວ່າເກົ່າ ໃນການສ້າງສາ ແລະ ພັດທະນາປະເທດຊາດ ໃຫ້ກ້າວໄປສູ່ຄວາມຈະເລີນວັດທະນາ.
ທ່ານ ປຣາກ ໂຊຄົນ ກໍໄດ້ສະແດງຄວາມຂອບໃຈຕໍ່ການແຈ້ງສະພາບພົ້ນເດັ່ນພາຍໃນຂອງ ສປປ ລາວ, ຕີລາຄາສູງຕໍ່ຜົນສໍາເລັດຂອງພັກ, ລັດ ແລະ ປະຊາຊົນລາວໃນການຄວບຄຸມການແຜ່ລະບາດຂອງພະຍາດໂຄວິດ-19; ຊົມເຊີຍ ທ່ານ ທອງສະຫວັນ ພົມວິຫານ ທີ່ໄດ້ຮັບເລືອກຕັ້ງເປັນ ກໍາມະການສູນກາງພັກ ສະໄໝທີ XI ແລະ ໄດ້ຮັບການແຕ່ງຕັ້ງ ເປັນຫົວໜ້າຄະນະພົວພັນຕ່າງປະເທດສູນກາງພັກ ປປ ລາວ ຄົນໃໝ່. ພ້ອມນີ້ ກໍໄດ້ແຈ້ງໃຫ້ຝ່າຍລາວຊາບ ກ່ຽວກັບສະພາບການພົ້ນເດັ່ນພາຍໃນພັກ, ພາຍໃນປະເທດກໍາປູເຈຍ; ຕີລາຄາສູງຕໍ່ສາຍພົວພັນມິດຕະພາບອັນເປັນມູນເຊື້ອທີ່ດີງາມ ລະຫວ່າງ 2 ພັກ, 2 ລັດ ແລະ ປະຊາຊົນ 2 ຊາດ ກໍຄື ລະຫວ່າງ 2 ຄະນະພົວພັນຕ່າງປະເທດສູນກາງພັກ ກໍາປູເຈຍ-ລາວ ໃນໄລຍະຜ່ານມາ ກໍຄື ປະຈຸບັນ.
ໃນການພົບປະທາງໄກຄັ້ງນີ້, ໄດ້ຮັບຜົນສຳເລັດຢ່າງຈົບງາມ, ສອງຝ່າຍ ໄດ້ປຶກສາຫາລື ແລະ ມີຄວາມເປັນເອກະພາບກ່ຽວກັບ ທິດທາງແຜນການການຮ່ວມມືໃນຕໍ່ໜ້າລະຫວ່າງ ສອງພັກ ກໍຄື ສອງຄະນະພົວພັນຕ່າງປະເທດສູນກາງພັກ ປປ ລາວ ແລະ ພັກປະຊາຊົນກຳປູເຈຍ ໃຫ້ກ້າວເຂົ້າສູ່ລວງເລິກຢ່າງຕໍ່ເນື່ອງ ເພື່ອນໍາເອົາຜົນປະໂຫຍດຕົວຈິງມາສູ່ປະຊາຊົນສອງຊາດ ລາວ-ກໍາປູເຈຍ.
ພາບ: ຂັນໄຊ


text:
ປະສິດທິພາບແລະຈຸດປະສົງ ທຳ ມະຊາດທີ່ອ່ອນໂຍນ, ສາມາດບັນເທົາອາລົມ, ຄວາມສົມດຸນຂອງ endocrine, ບຳ ລຸງເລືອດ, ບຳ ລຸງຜິວໃຫ້ສວຍງາມ, ຮັກສາຕັບແລະກະເພາະອາຫານ, ບັນເທົາຄວາມເມື່ອຍລ້າ, ປັບປຸງຄວາມແຂງແຮງທາງດ້ານຮ່າງກາຍ, ຊາກຸຫລາບມີລົດຊາດທີ່ອ່ອນໂຍນແລະສະຫງ່າງາມ, ເຊິ່ງສາມາດຜ່ອນຄາຍອາລົມແລະບັນເທົາອາການຊຶມເສົ້າ, ມັນສາມາດປັບປຸງຄວາມຜິດປົກກະຕິຂອງ endocrine, ບັນເທົາອາການປວດຫລັງ, ບັນເທົາອາການເມື່ອຍລ້າແລະການຮັກສາບາດແຜ, ບຳ ລຸງແລະ ບຳ ລຸງຜິວ, ບຳ ລຸງຜິວແລະຄວາມງາມ, ສົ່ງເສີມການໄຫຼວຽນຂອງເລືອດ, ປ້ອງກັນຕັບ, ກະເພາະແລະຕັບ, ກຳ ຈັດຄວາມອ່ອນເພຍ, ແລະສົ່ງເສີມການໄຫຼວຽນຂອງເລືອດ. ຄຸ້ມຄອງລະບົບການໄຫຼວຽນຂອງເລືອດ, ສົ່ງເສີມການ ໝູນ ວຽນຂອງເລືອດ, ສົ່ງເສີມການ ໝູນ ວຽນຂອງເລືອດແລະ ກຳ ຈັດສະພາບຂອງເລືອດ, ຫຼຸດຜ່ອນອາລົມ, ແລະປັບລະບົບ endocrine. ມັນ ເໝາະ ສົມທີ່ສຸດ ສຳ ລັບແມ່ຍິງຜູ້ທີ່ເປັນໂລກອ້ວນຍ້ອນຄວາມຜິດປົກກະຕິຂອງ endocrine, ຄວບຄຸມ qi ແລະເລືອດ, ແລະຄວບຄຸມບັນຫາທາງສະລິລະສາດຂອງແມ່ຍິງ; ສິ່ງທີ່ ສຳ ຄັນທີ່ສຸດແມ່ນຜົນກະທົບດ້ານຄວາມງາມແລະຄວາມງາມຂອງມັນ. ການດື່ມນ້ ຳ ສາມາດ ກຳ ຈັດຈຸດດ່າງ ດຳ ເທິງຜິວ ໜັງ, ເຮັດໃຫ້ຜິວຂາວແລະເປັນ ທຳ ມະຊາດ, ແລະຊ່ວຍປ້ອງກັນການເກີດຮອຍຫ່ຽວ. ມັນສາມາດປັບປຸງຮ່າງກາຍ. ດື່ມຫຼາຍ ສຳ ລັບການສູນເສຍນ້ ຳ ໜັກ ດ້ວຍການຢຸດສະງັກຂອງຕັບແລະການຢຸດສະງັກ, ເຊິ່ງຊ່ວຍໃຫ້ການສູນເສຍນ້ ຳ ໜັກ; ມັນມີຜົນກະທົບຂອງການປັບປຸງເຕົ້ານົມແລະລະບຽບການປະ ຈຳ ເດືອນ; ມັນຍັງສາມາດເຮັດໃຫ້ ລຳ ໄສ້ມີຄວາມຊຸ່ມຊື່ນແລະຜ່ອນຄາຍການເຄື່ອນໄຫວຂອງ ລຳ ໄສ້. ຜະລິດຕະພັນທີ່ດີ ສຳ ລັບຄວາມງາມແລະກະທັດຮັດ. ເພາະວ່າຊາກຸຫລາບມີກິ່ນດອກໄມ້ທີ່ແຂງແຮງ, ມັນຍັງມີປະສິດຕິຜົນໃນການຮັກສາລົມຫາຍໃຈບໍ່ດີ. ການດື່ມເຫຼົ້າດົນນານສາມາດເຮັດໃຫ້ນອນຫຼັບດີ. ຊາກຸຫລາບຍັງມີຜົນດີໃນການຊ່ວຍຍ່ອຍອາຫານແລະຫຼຸດໄຂມັນ, ສະນັ້ນມັນສາມາດຫລຸດນ້ ຳ ໜັກ ໄດ້. ດື່ມມັນຫລັງອາຫານແມ່ນດີທີ່ສຸດ.
ຄໍາຮ້ອງສະຫມັກ
①ຮັກສາອາການເຈັບຕັບແລະກະເພາະອາຫານ, ປວດຮາກ, ເລືອດປະ ຈຳ ເດືອນບໍ່ປົກກະຕິ, ແລະທ້ອງບິດ.
②ການຮັກສາໂລກກະດູກສັນຫຼັງແລະກະເພາະອາຫານອ່ອນເພຍ, ໄອຂາດໂຣກ yin, ສູນເສຍຄວາມຢາກອາຫານ, ຍ່ອຍບໍ່ຍ່ອຍ, ທ້ອງຜູກແລະພະຍາດອື່ນໆ.
ly ໃຊ້ກັບເຄື່ອງດື່ມ, ເຂົ້າ ໜົມ ແລະອາຫານເພື່ອສຸຂະພາບ.
ການລະລາຍ
ສານສະກັດຈາກຜົງ: ລະລາຍໃນນ້ ຳ ສານສະກັດຈາກແຫຼວ: ລະລາຍໃນນ້ ຳ. ສານສະກັດຈາກໄຂມັນ: ລະລາຍໄຂມັນ
ເວລາໄປສະນີ: ເດືອນກັນຍາ -20-2020


text:
ນັກຂ່າວ Hantao, ໜັງສືພິມລາຍວັນອາຊີ - ປາຊີຟິກ (APD) ໄດ້ແບ່ງປັນວ່າ: ບັນດາຜົນງານເຊິ່ງ ຫວຽດນາມ ບັນລຸໄດ້ໃນວິວັດການປ່ຽນແປງໃໝ່ ຍ້ອນອີງໃສ່ການຊີ້ນຳນຳພາຂອງພັກກອມມູນິດ ຫວຽດນາມ. ຕາມທ່ານນາງ Hantao ແລ້ວ, “ການຕັດສິນຢ່າງຖືກຕ້ອງຂອງພັກກອມມູນິດ ຫວຽດນາມ ໃນການນຳພາປະເທດ ຫວຽດນາມ ເປີດປະຕູກັບໂລກ ຈະປະກອບສ່ວນເຂົ້າຄວາມວັດທະນາຖາວອນຂອງພື້ນຖານເສດຖະກິດ ແລະ ຍົກສູງທີ່ຕັ້ງສາກົນຂອງປະເທດຊາດ.”
ແບ່ງປັນກ່ຽວກັບບັນຫານີ້, ນັກຂ່າວ Stefan Kuhner ຂອງໜັງສືພິມພັກກອມມູນິດ ເຢຍລະມັນ ຕີລາຄາວ່າ “ຫວຽດນາມ ພວມເຂົ້າຮ່ວມຢ່າງຕັ້ງໜ້າເຂົ້າໃນການເຄື່ອນໄຫວຂອງສະພາຄວາມໝັ້ນຄົງສະຫະປະຊາຊາດ ແນໃສ່ຊອກຫາມາດຕະການສັນຕິພາບໃຫ້ແກ່ບັນດາບັນຫາສາກົນ. ໃນພາກພື້ນ ອາຊຽນ, ຫວຽດນາມ ໄດ້ພິສູດໃຫ້ເຫັນຄວາມສະໜິດຕິດພັນຂອງບັນດາປະເທດມີຄວາມສຳຄັນຄືແນວໃດ.”
ເຕື້ອງເຖິງວິວັດການປ່ຽນແປງໃໝ່ຂອງ ຫວຽດນາມ, ທ່ານ Hussain Janjua, ນັກຊ່ຽວຊານດ້ານສື່ມວນຊົນຊາວ ອິນເດຍ ໃຫ້ຮູ້ວ່າ ຍ້ອນອີງໃສ່ບັນດາຄວາມມານະພະຍາຍາມຢ່າງບໍ່ຮູ້ອິດບໍ່ຮູ້ເມື່ອຍ, ຫວຽດນາມ ບັນລຸໄດ້ບັນດາຜົນງານຍິ່ງໃຫຍ່ໃນທຸກດ້ານ ພິເສດແມ່ນເສດຖະກິດ. ປີ 2020, ເຖິງວ່າຖືກຜົນສະທ້ອນຢ່າງໜັກໜ່ວງຍ້ອນໂລກລະບາດໂຄວິດ-19 ກໍຕາມ, ແຕ່ລະດັບການເຕີບໂຕຂອງ ຫວຽດນາມ ຍັງຄົງບັນລຸໄດ້ 2,91%.
vovworld.vn


text:
ຂ່າວສານ
ຊຸກຍູ້ການຜັນຂະຫຍາຍປະມວນມາດຕະຖານ “ວັດທະນະທຳວິສາຫະກິດ ຫວຽດນາມ”
ການສ້າງວັດທະນະທຳວິສາຫະກິດ ຫວຽດນາມ ຈະຮັບປະກັນການສ້າງປະຊາຄົມວິສາຫະກິດທີ່ເຂັ້ມແຂງຍືນຍົງ, ພັດທະນາຢ່າງກົມກ່ຽວ ໂດຍອີງໃສ່ບັນດາເສົາຄ້ຳເສດຖະກິດວັດທະນະທຳ - ສັງຄົມ, ສະພາບແວດລ້ອມ ແລະ ປັດໄຈຫຼັກແຫຼ່ງແກ່ນສານແມ່ນ ວັດທະນະທຳ.
ກອງປະຊຸມຜັນຂະຫຍາຍປະມວນມາດຕະຖານວັດທະນະທຳວິສາຫະກິດ ຫວຽດນາມ ເຖິງຜູ້ຕາງໜ້າຂອງ 8 ແຂວງທາງທິດຕາເວັນອອກສ່ຽງໃຕ້ (ພາບ: VOV)
ໂດຍສືບຕໍ່ປະຕິບັດຕາມຄຳຊີ້ນຳຂອງທ່ານນາຍົກລັດຖະມົນຕີກ່ຽວກັບການຜັນຂະຫຍາຍບັ້ນຂົນຂວາຍ “ສ້າງວັດທະນະທຳວິສາຫະກິດ ຫວຽດນາມ”, ຕອນບ່າຍວັນທີ 15 ຕຸລາ ຢູ່ນະຄອນ ຮະລອງ, ແຂວງ ກວາງນິງ, ສະຫະສະມາຄົມພັດທະນາວັດທະນະທຳວິສາຫະກິດ ຫວຽດນາມ ໄດ້ສົມທົບກັບ ຄະນະກຳມະການປະຊາຊົນແຂວງ ກວາງນິງ ຈັດກອງປະຊຸມຜັນຂະຫຍາຍປະມວນມາດຕະຖານວັດທະນະທຳວິສາຫະກິດ ຫວຽດນາມ ເຖິງຜູ້ຕາງໜ້າຂອງ 8 ແຂວງທາງທິດຕາເວັນອອກສ່ຽງໃຕ້.
ການສ້າງວັດທະນະທຳວິສາຫະກິດ ຫວຽດນາມ ຈະຮັບປະກັນການສ້າງປະຊາຄົມວິສາຫະກິດທີ່ເຂັ້ມແຂງຍືນຍົງ, ພັດທະນາຢ່າງກົມກ່ຽວ ໂດຍອີງໃສ່ບັນດາເສົາຄ້ຳເສດຖະກິດວັດທະນະທຳ - ສັງຄົມ, ສະພາບແວດລ້ອມ ແລະ ປັດໄຈຫຼັກແຫຼ່ງແກ່ນສານແມ່ນ ວັດທະນະທຳ.
ພື້ນຖານເສດຖະກິດ ຫວຽດນາມ ພວມມມີລະດັບຂະຫຍາຍຕົວ 200% (ມູນຄ່າວົງເງິນການຄ້ານຳເຂົ້າສົ່ງອອກຫຼາຍທົບ 2 ເທົ່າຍອດຜະລິດຕະພັນພາຍໃນປະເທດ). ການສ້າງ ແລະ ຢັ້ງຢືນເຄື່ອງໝາຍການຄ້າວິສາຫະກິດໄດ້ດີ ຈະຊ່ວຍແຜ່ຂະຫຍາຍເຄື່ອງໝາຍການຄ້າແຫ່ງຊາດໃນລະບົບມູນຄ່າທົ່ວໂລກ.
ແຫຼ່ງຄັດຈາກ VOV


text:
ສະຫຼຸບຜົນການເຂົ້າຮ່ວມກອງປະຊຸມສຸດຍອດອາຊຽນມື້ທຳອິດຂອງທ່ານ ທອງລຸນ ສີສຸລິດ
ສຳນັກຂ່າວສານປະເທດລາວລາຍງານວ່າ: ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ.ລາວ ພ້ອມດ້ວຍຄະນະໄດ້ເຂົ້າຮ່ວມພິທີເປີດກອງປະຊຸມສຸດຍອດອາຊຽນ ຄັ້ງທີ 31 ພາຍໃຕ້ຄຳຂວັນ: "ຮ່ວມມືເພື່ອການປ່ຽນແປງ, ຜູກພັນກັບສາກົນ" ໂດຍການເປັນເຈົ້າພາບ ແລະ ປະທານຂອງຟິລິບປິນ, ເຊິ່ງມີບັນດາປະມຸກລັດ, ຫົວໜ້າລັດຖະບານປະເທດອາຊຽນ, ລັດຖະມົນຕີຕ່າງປະເທດອາຊຽນ ແລະ ແຂກຖືກເຊີນເຂົ້າຮ່ວມ.
ພາຍຫຼັງພິທີເປີດກອງປະຊຸມສຸດຍອດອາຊຽນ ຄັ້ງທີ 31, ທ່ານນາຍົກລັດຖະມົນຕີ ພ້ອມດ້ວຍຄະນະກໍ່ໄດ້ສືບຕໍ່ເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 31 ແບບຄົບຄະນະ, ເຊິ່ງຜູ້ນຳອາຊຽນໄດ້ປຶກສາຫາລື ແລະ ທົບທວນຄືນກ່ຽວກັບການຈັດຕັ້ງປະຕິບັດວິໄສທັດປະຊາຄົມອາຊຽນ 2025 ກໍ່ຄືບັນດາແຜນແມ່ບົດສຳລັບສາມເສົ້າຄ້ຳປະຊາຄົມອາຊຽນ ແລະ ທິດທາງໃນຕໍ່ໜ້າເພື່ອຮັດແໜ້ນປະຊາຄົມອາຊຽນ ໂດຍໄດ້ຊຸກຍູ້ໃຫ້ທຸກຂະແໜງການອາຊຽນ ສືບຕໍ່ຈັດຕັ້ງປະຕິບັດບັນດາແຜນແມ່ບົດ ແລະ ແຜນວຽກຂອງຕົນໃຫ້ສຳເລັດ ແລະ ມີປະສິດທິພາບ ເພື່ອປະກອບສ່ວນເຂົ້າໃນການຈັດຕັ້ງປະຕິບັດວິໄສທັດປະຊາຄົມອາຊຽນ 2025.
ໃນໂອກາດ ກ່າວຕໍ່ກອງປະຊຸມຄັ້ງນີ້, ທ່ານນາຍົກ ທອງລຸນ ສີສຸລິດ ໄດ້ຢໍ້າເຖິງຜົນສຳເລັດ ຂອງອາຊຽນ ໃນໄລຍະ 50 ປີ ຜ່ານມາ, ການຮັດແໜ້ນ ຄວາມເປັນແກນກາງ ຂອງອາຊຽນ ແລະ ການສົ່ງເສີມ ການເຂົ້າເຖິງແຫລ່ງທຶນ ຂອງຈຸນລະທຸລະກິດ, ທຸລະກິດຂະໜາດນ້ອຍ, ກາງ ແລະ ການຮັດແຄບຄວາມແຕກໂຕນ ດ້ານການພັດທະນາ ແລະ ການເຊື່ອມຈອດອາຊຽນ, ໂດຍຜ່ານການຈັດຕັ້ງປະຕິບັດ ແຜນວຽກຂໍ້ລິເລີ່ມ ເພື່ອການເຊື່ອມໂຍງອາຊຽນ ສະບັບທີ 3 ແລະ ຈັດຕັ້ງແຜນແມ່ບົດ ເພື່ອການເຊື່ອມຈອດອາຊຽນ 2025.
ນອກນີ້, ກອງປະຊຸມ ຍັງໄດ້ແລກປ່ຽນ ຄໍາຄິດຄໍາເຫັນ ກ່ຽວກັບການຮ່ວມມື ອາຊຽນກັບພາຍນອກ ແລະ ບັນຫາພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ ເປັນຕົ້ນແມ່ນ ສະພາບການຢູ່ຕາເວັນອອກກາງ, ແຫລມເກົາຫລີ, ການກໍ່ການຮ້າຍ, ວິກິດການຊາວອົບພະຍົບ, ທະເລຈີນໃຕ້ ແລະອື່ນໆ. ກອງປະຊຸມໄດ້ແຕ່ງຕັ້ງ ທ່ານ ດາໂຕປາດຸກາລິມຈອກຮອຍ ຈາກ ບຣູໄນ ດາຣູສະລາມ ເປັນເລຂາທິການໃຫຍ່ອາຊຽນ ຄົນຕໍ່ໄປ ສຳລັບປີ 2018-2022.
ໃນຕອນບ່າຍຂອງວັນດຽວກັນ, ທ່ານນາຍົກລັດຖະມົນຕີ ທອງລຸນ ສີສຸລິດ ກໍໄດ້ນຳພາຄະນະຜູ້ແທນລາວ ເຂົ້າຮ່ວມກອງປະຊຸມ ສຸດຍອດຕ່າງໆ ລະຫວ່າງອາຊຽນ ກັບບັນດາຄູ່ເຈລະຈາ ເຊັ່ນ: ກອງປະຊຸມສຸດຍອດ ອາຊຽນ-ຈີນ ຄັ້ງທີ 20, ກອງປະຊຸມສຸດຍອດ ສະເຫລີມສະຫລອງ ການພົວພັນ ອາຊຽນ-ສະຫະລັດ ຄົບຮອບ 40 ປີ, ກອງປະຊຸມສຸດຍອດ ອາຊຽນ-ສ ເກົາຫລີ ຄັ້ງທີ 19, ກອງປະຊຸມສຸດຍອດ ອາຊຽນ-ຍີ່ປຸ່ນ ຄັ້ງທີ 20 ແລະ ກອງປະຊຸມສຸດຍອດ ອາຊຽນ-ສະຫະປະຊາຊາດ ຄັ້ງທີ 9.
ກອງປະຊຸມສຸດຍອດອາຊຽນ-ຈີນ ຄັ້ງທີ 20 ໄດ້ເຫັນດີໃຫ້ເພີ່ມທະວີການຮ່ວມມືໃນດ້ານຕ່າງໆ ເພື່ອຮັດແໜ້ນສາຍພົວພັນອາຊຽນ-ຈີນ ໃຫ້ນັບມື້ຂະຫຍາຍຕົວຍິ່ງຂຶ້ນ ເປັນຕົ້ນແມ່ນຈັດຕັ້ງຜັນຂະຫຍາຍສັນຍາການຄ້າເສລີອາຊຽນ-ຈີນ ຢ່າງເຕັມສ່ວນແນ່ໃສ່ ປະກອບສ່ວນເຮັດໃຫ້ບັນລຸເປົ້າໝາຍການຄ້າອາຊຽນ-ຈີນ ມູນຄ່າ 1,000 ຕື້ໂດລາສະຫະລັດ ໃນປີ 2020; ເສີມຂະຫຍາຍການຮ່ວມມືດ້ານການເຊື່ອມຈອດໂດຍການເຊື່ອມສານລະຫວ່າງຂໍ້ລິເລີ່ມໜຶ່ງແລວທາງ ໜຶ່ງເສັ້ນທາງອາຊຽນ-ຈີນ ໄດ້ຕົກລົງຫຼາຍບັນຫາສຳຄັນຄື: 1). ກຳນົດເອົາຂົງເຂດນະວັດຕະກຳ ເປັນຫົວຂໍ້ຈຸດສຸມການຮ່ວມມືອາຊຽນຈີນໃນປີ 2018, 2). ເຫັນດີຮ່າງວິໄສທັດການເປັນຄູ່ຮ່ວມຍຸດທະສາດອາຊຽນ-ຈີນ ຮອດປີ 2030 ແລະ 3). ປະກາດເລີ່ມການປຶກສາຫາລືກ່ຽວກັບກົດແຫ່ງການປະພຶດຂອງບັນດາຝ່າຍໃນທະເລຈີນໃຕ້ຢ່າງເປັນທາງການ. ນອກນັ້ນ, ກໍ່ໄດ້ຕົກລົງຮັບຮອງເອົາຫຼາຍເອກະສານເຊັ່ນ: 1). ຖະແຫຼງການຮ່ວມອາຊຽນ-ຈີນວ່າດ້ວຍການຮ່ວມມືດ້ານການທ່ອງທ່ຽວ ແລະ 2). ຖະແຫຼງການຮ່ວມອາຊຽນ-ຈີນວ່າດ້ວຍການຮັດແໜ້ນການຮ່ວມມື ດ້ານການຕ້ານການສໍ້ລາດບັງຫຼວງແບບຮອບດ້ານ.
ໃນກອງປະຊຸມສຸດຍອດສະເຫຼີມສະຫຼອງການພົວພັນອາຊຽນ-ສະຫະລັດ ຄົບຮອບ 40 ປີ, ຜູ້ນຳອາຊຽນ ແລະ ສະຫະລັດໄດ້ຢືນຢັນຄືນຄວາມໝາຍໝັ້ນທີ່ຈະສືບຕໍ່ຮັດແໜ້ນການຮ່ວມມືໃນຂົງເຂດຕ່າງໆ ທີ່ມີຜົນປະໂຫຍດຮ່ວມກັນເປັນຕົ້ນ ດ້ານຄວາມໝັ້ນຄົງ, ການຄ້າ, ການສຶກສາ, ການແລກປ່ຽນຊາວໜຸ່ມ ແລະ ອື່ນໆ. ອາຊຽນໄດ້ສະແດງຄວາມຍິນດີທີ່ເຫັນວ່າ ສະຫະລັດພາຍໃຕ້ ລັດຖະບານໃໝ່ ຍັງສືບຕໍ່ໃຫ້ຄວາມສຳຄັນຕໍ່ການພົວພັນອາຊຽນ-ສະຫະລັດ ແລະ ຖືອາຊຽນເປັນບູລິມະສິດ ໃນນະໂຍບາຍການຕ່າງປະເທດຂອງຕົນ. ໃນໂອກາດນີ້, ຜູ້ນຳອາຊຽນ ແລະ ສະຫະລັດ ກໍ່ໄດ້ຮັບຮອງເອົາຖະແຫຼງການຮ່ວມວ່າດ້ວຍກອງປະຊຸມສຸດຍອດ ສະເຫຼີມສະຫຼອງການພົວພັນອາຊຽນ-ສະຫະລັດ ຄົບຮອບ 40 ປີ.
ກອງປະຊຸມສຸດຍອດອາຊຽນ-ເກົາຫຼີໃຕ້ ຄັ້ງທີ 19 ໄດ້ສະແດງຄວາມຍິນດີຕໍ່ຄວາມຄືບໜ້າຂອງການຮ່ວມມື ອາຊຽນ-ເກົາຫຼີໃຕ້ ໃນໄລຍະ 1 ປີຜ່ານມາ ລວມທັງການຈັດຕັ້ງປະຕິບັດ ປີແລກປ່ຽນວັດທະນະທຳອາຊຽນ-ເກົາຫຼີໃຕ້ ໃນປີ 2017 ແລະ ການສ້າງຕັ້ງສູນວັດທະນະທຳອາຊຽນ ຢູ່ແຂວງປູຊານ, ເກົາຫຼີໃຕ້ ເຊິ່ງໄດ້ເປີດໂຕຢ່າງເປັນທາງການໃນເດືອນກັນຍາ 2017 ຜ່ານມານີ້ແນ່ໃສ່ສົ່ງເສີມການແລກປ່ຽນດ້ານວັດທະນະທຳ, ຍົກສູງຄວາມຮັບຮູ້ ແລະ ຄວາມເຂົ້າອົກເຂົ້າໃຈ ແລະ ການໄປມາຫາສູ່ກັນລະຫວ່າງປະຊາຊົນຂອງສອງພາກພື້ນ ໃຫ້ນັບມື້ນັບຫຼາຍຍິ່ງຂຶ້ນ. ບັນດາຜູ້ນຳຍັງໄດ້ຕີລາຄາສູງຕໍ່ການຮ່ວມມືດ້ານການຄ້າ ແລະ ການລົງທຶນລະຫວ່າງອາຊຽນ ແລະ ເກົາຫຼີໃຕ້ ແລະ ໄດ້ຢ້ຳເຖິງຄວາມສຳຄັນໃນການຮ່ວມມືລະຫວ່າງພາກທຸລະກິດໂດຍສະເພາະ ແມ່ນວິສາຫະກິດຂະໜາດນ້ອຍ ແລະ ກາງ ລວມທັງການສ້າງຂີດຄວາມສາມາດໃຫ້ແກ່ພາກທຸລະກິດຂອງອາຊຽນ; ການຮ່ວມມືເພື່ອຮັດແຄບຄວາມແຕກໂຕນດ້ານການພັດທະນາ, ການເຊື່ອມຈອດ ແລະ ອື່ນໆ.
ໃນກອງປະຊຸມສຸດຍອດອາຊຽນ-ຍີ່ປຸ່ນ ຄັ້ງທີ 20, ບັນດາຜູ້ນຳອາຊຽນ ແລະ ຍີ່ປຸ່ນໄດ້ຢ້ຳຄືນຄວາມໝາຍໝັ້ນ ທີ່ຈະເພີ່ມທະວີການຮ່ວມມື ໃນດ້ານການເຊື່ອມຈອດ, ການຮັດແຄບຄວາມແຕກໂຕນດ້ານການພັດທະນາ, ການສ້າງຂີດຄວາມສາມາດ ແລະ ພັດທະນາຊັບພະຍາກອນມະນຸດ, ການແລກປ່ຽນຊາວໜຸ່ມ, ວຽກງານສາທາລະນະສຸກ, ການບັນເທົາທຸກໄພພິບັດ ແລະ ອື່ນໆ. ກອງປະຊຸມຍັງໄດ້ສະແດງຄວາມຍິດີ ຕໍ່ຂໍ້ລິເລີ່ມຂອງຍີ່ປຸ່ນ ທີ່ຈະເພີ່ມທະວີການຮ່ວມມືກັບອາຊຽນ ໃນດ້ານການພັດທະນາພື້ນຖານໂຄງລ່າງທີ່ມີຄຸນນະພາບ, ການສ້າງຄວາມເຂັ້ມແຂງໃຫ້ແກ່ແມ່ຍິງ, ດ້ານສິ່ງແວດລ້ອມ, ວຽກງານສາທາລະນະສຸກ, ການພັດທະນາວິສາຫະກິດຂະໜາດນ້ອຍ ແລະ ກາງ ແລະ ຂົງເຂດອື່ນໆ.
ກອງປະຊຸມສຸດຍອດອາຊຽນ-ສະຫະປະຊາຊາດ (ສປຊ) ຄັ້ງທີ 9 ໄດ້ສະແດງ ຄວາມໝາຍໝັ້ນ ໃນການສືບຕໍ່ຮັດແໜ້ນ ການຮ່ວມມື ລະຫວ່າງ ອາຊຽນ-ສປຊ, ແນໃສ່ສົ່ງເສີມສັນຕິພາບ, ສະຖຽນລະພາບ ແລະ ການຮ່ວມມື ເພື່ອການພັດທະນາ ໃນພາກພື້ນ ແລະ ໃນໂລກ. ກອງປະຊຸມໄດ້ເຫັນດີໃຫ້ ເພີ່ມທະວີການປະສານງານ ລະຫວ່າງ ສອງກອງເລຂາຢ່າງໃກ້ຊິດ ແລະ ເປັນລະບົບຂຶ້ນຕື່ມ ເພື່ອຮັບປະກັນ ໃຫ້ການຈັດຕັ້ງຜັນຂະຫຍາຍ ວິໄສທັດປະຊາຄົມອາຊຽນ 2025 ແລະ ວາລະ 2030 ເພື່ອການພັດທະນາ ແບບຍືນຍົງ ມີຄວາມກົມກຽວກັນ ແລະ ເພີ່ມເສີມໃຫ້ແກ່ກັນ ແລະ ກັນ. ພ້ອນນັ້ນ, ກອງປະຊຸມ ຍັງໄດ້ແລກປ່ຽນ ຄວາມຄິດເຫັນຕໍ່ບັນດາເຫດການທີ່ກໍາລັງເກີດຂຶ້ນ ໃນພາກພື້ນ ແລະ ໃນໂລກ ທີ່ມີຄວາມສົນໃຈ ແລະ ເປັນຫ່ວງຮ່ວມກັນ.
ນອກນັ້ນ, ທ່ານ ທອງລຸນ ສີສຸລິດ ຍັງໄດ້ເຂົ້າຮ່ວມພົບປະ ລະຫວ່າງ ຜູ້ນຳອາຊຽນບວກສາມ ແລະ ສະພາທຸກລະກິດ ອາຊີຕາເວັນອອກ, ໂດຍກອງປະຊຸມ ໄດ້ຮັບຟັງຂໍ້ສະເໜີ ຂອງຕົວແທນພາກທຸລະກິດ ຈາກບັນດາປະເທດ ອາຊຽນບວກສາມ ກ່ຽວກັບການເພີ່ມທະວີ ການມີສ່ວນຮ່ວມ ຂອງພາກທຸລະກິດ ໃນຂະບວນການເຊື່ອມໂຍງ ເສດຖະກິດພາກພື້ນ, ໂດຍສະເພາະແມ່ນ ຂະບວນການເຈລະຈາ ສັນຍາການເປັນຄູ່ຮ່ວມ ເສດຖະກິດແບບຮອບດ້ານ ລະດັບພາກພື້ນ ຫລື ເອີ້ນວ່າ “RCEP”.
ໃນໂອກາດເຂົ້າຮ່ວມ ກອງປະຊຸມຄັ້ງນີ້, ທ່ານນາຍົກລັດຖະມົນຕີ ຍັງໄດ້ພົບປະຫາລື ການພົວ ພັນຮ່ວມມື ສອງຝ່າຍກັບຄູ່ຮ່ວມຕຳແໜ່ງ ຄື: ວັນທີ 12 ພະຈິກ 2017 ໄດ້ພົບປະກັບ ທ່ານ ສົມເດັດ ຮຸນແຊນ ນາຍົກລັດຖະມົນຕີ ແຫ່ງ ລາຊະອາຈັກກຳປູເຈຍ ແລະ ທ່ານ ດີມີຕຣີ ເມັດເວເດັບ ນາຍົກ ລັດຖະມົນຕີ ແຫ່ງ ສະຫະພັນຣັດເຊຍ ແລະ ວັນທີ 13 ພະຈິກ 2017 ໄດ້ພົບປະຫາລື ແບບບໍ່ເປັນທາງການ ກັບ ທ່ານ ຫງຽນຊວນ ຟຸກ ນາຍົກລັດຖະມົນຕີ ແຫ່ງ ສສ ຫວຽດນາມ ແລະ ທ່ານ ແອນໂຕນິໂອ ກູເຕິເຣັດສ ເລຂາທິການໃຫຍ່ ອົງການສະຫະປະຊາຊາດ, ເຊິ່ງສອງຝ່າຍ ໄດ້ແລກປ່ຽນຄຳຄິດຄຳເຫັນ ກ່ຽວກັບການເຊື່ອມສານ ລະຫວ່າງ ວິໄສທັດອາຊຽນ 2025 ກັບວາລະ ການພັດທະນາແບບຍືນຍົງ 2030 ແລະ ບັນຫາພາກພື້ນ ແລະ ສາກົນ ທີ່ຕ່າງຝ່າຍຕ່າງມີ ຄວາມສົນໃຈຮ່ວມກັນ.


text:
ການອ້າງອິງ: Amin, S. (2021). ການປະເມີນຫຼັກສູດມັດທະຍົມສຶກສາຕອນປາຍ ກ່ຽວກັບການສຶກສາສັນຕິພາບ ໃນ Khyber Pakhtunkhwa. (ພິມຈຳໜ່າຍສະບັບເລກທີ 123-FSS/PHDEDU/F16) [ປະລິນຍາເອກ, ມະຫາວິທະຍາໄລອິດສະລາມສາກົນອິສລາມາບັດ]. ຫໍສະໝຸດປາກິດສະຖານ.ດາວໂຫລດເອກະສານສະບັບສົມບູນທີ່ນີ້
ບົດຄັດຫຍໍ້
ຫຼັກສູດຂອງໂຮງຮຽນປະຕິບັດບົດບາດສໍາຄັນໃນການເສີມສ້າງຄວາມເຂົ້າໃຈແນວຄວາມຄິດຂອງຄວາມສະຫງົບໃນໄວລຸ້ນໃນໂຮງຮຽນ. ມັນເປັນສິ່ງສໍາຄັນທີ່ຈະປະເມີນຄວາມເຂັ້ມແຂງແລະຈຸດອ່ອນຂອງຫຼັກສູດໂຮງຮຽນເພື່ອລວມເອົາຍຸດທະສາດເພີ່ມເຕີມເພື່ອເສີມຂະຫຍາຍວິໄສທັດຂອງຄວາມສະຫງົບໃນໄວລຸ້ນ. ຮັກສາຢູ່ໃນທັດສະນະຄະຕິຄວາມຮຸນແຮງທີ່ພົ້ນເດັ່ນຂື້ນໃນໄວລຸ້ນໂຮງຮຽນ, ຄວາມຕ້ອງການຂອງມື້ເພື່ອປະເມີນຫຼັກສູດຂອງໂຮງຮຽນກ່ຽວກັບວິທີການຫຼັກສູດກ່ຽວກັບການສອນສັນຕິພາບ. ດັ່ງນັ້ນ, ການຮັກສາຢູ່ໃນສະພາບຄວາມສະຫງົບທີ່ມີຢູ່ແລ້ວໃນແຂວງ Khyber Pakhtunkhwa ຂອງປາກີສະຖານ, ຄວາມຕ້ອງການອັນຮີບດ່ວນຂອງຕົນເພື່ອປະເມີນການປະກອບສ່ວນຂອງຫຼັກສູດຂອງໂຮງຮຽນກ່ຽວກັບຄວາມເຂົ້າໃຈແນວຄວາມຄິດຂອງຄວາມສະຫງົບໃນໄວລຸ້ນໃນໂຮງຮຽນ (Mahmood, 2010). ສໍາລັບຈຸດປະສົງນີ້, ມັນຍັງມີຄວາມສໍາຄັນທີ່ຈະປະເມີນຫຼັກສູດຂອງໂຮງຮຽນເພື່ອຄົ້ນຫາຄວາມຕ້ອງການເພີ່ມເຕີມແລະສິ່ງທ້າທາຍຕໍ່ການສ້າງສັນຕິພາບໃນໄວລຸ້ນເຊັ່ນດຽວກັນ (Hamid, 2011). ດັ່ງນັ້ນ, ນັກຄົ້ນຄວ້າໄດ້ຕັດສິນໃຈດໍາເນີນການສຶກສານີ້. ການສຶກສາຈໍານວນຫຼາຍແນະນໍາ, "ຕົວແບບປະສົມປະສານຂອງການສຶກສາສັນຕິພາບ" ສໍາລັບການປະເມີນຜົນຂອງຫຼັກສູດໂຮງຮຽນກ່ຽວກັບການສຶກສາສັນຕິພາບ. ສະຫຼຸບວ່າຕົວແບບລວມຂອງການສຶກສາສັນຕິພາບແມ່ນມີຄວາມສໍາຄັນໃນການປະເມີນຄໍາສອນສັນຕິພາບໃນຫຼັກສູດຂອງໂຮງຮຽນ. ດັ່ງນັ້ນ, ນັກຄົ້ນຄວ້າໄດ້ຕັດສິນໃຈເພື່ອຕອບສະຫນອງຈຸດປະສົງຂອງການສຶກສາໃນແສງສະຫວ່າງຂອງຮູບແບບປະສົມປະສານຂອງສັນຕິພາບ. ຈຸດປະສົງຂອງການສຶກສາຄັ້ງນີ້ ແມ່ນເພື່ອປະເມີນຫຼັກສູດໂຮງຮຽນມັດທະຍົມສຶກສາຕອນປາຍ ກ່ຽວກັບການສຶກສາສັນຕິພາບ ຢູ່ເມືອງ Khyber Pakhtunkhwa. ຈຸດປະສົງຂອງການສຶກສາແມ່ນເພື່ອ: ວິເຄາະຫຼັກສູດຊັ້ນມັດທະຍົມຕອນຕົ້ນປີ 2006 ແລະປື້ມແບບຮຽນຂອງສາມວິຊາ (ພາສາອັງກິດ, Urdu, ແລະ Islamic Studies) ກ່ຽວກັບຮູບແບບປະສົມປະສານຂອງການສຶກສາສັນຕິພາບ, ປະເມີນຫຼັກສູດຊັ້ນມັດທະຍົມຕອນຕົ້ນດ້ວຍຄວາມເຄົາລົບ. ຕໍ່ກັບອົງປະກອບ 'ສັນຕິພາບກັບຕົນເອງ' ຂອງຕົວແບບລວມຂອງການສຶກສາສັນຕິພາບ, ວິເຄາະຫຼັກສູດໂຮງຮຽນມັດທະຍົມຕອນຕົ້ນກ່ຽວກັບອົງປະກອບ 'ສັນຕິພາບກັບຄົນອື່ນ' ຂອງຕົວແບບປະສົມປະສານຂອງການສຶກສາສັນຕິພາບ, ປະເມີນຫຼັກສູດໂຮງຮຽນມັດທະຍົມຕອນຕົ້ນດ້ວຍຄວາມເຄົາລົບ. ຕໍ່ກັບອົງປະກອບຂອງ 'ສັນຕິພາບກັບທໍາມະຊາດ' ຂອງຕົວແບບລວມຂອງການສຶກສາສັນຕິພາບ, ແລະກວດກາທັດສະນະຂອງພາກສ່ວນກ່ຽວຂ້ອງກ່ຽວກັບຫຼັກສູດໂຮງຮຽນມັດທະຍົມຕອນຕົ້ນກ່ຽວກັບຮູບແບບປະສົມປະສານຂອງການສຶກສາສັນຕິພາບ. ການອອກແບບສາມຫຼ່ຽມພ້ອມໆກັນໄດ້ຖືກນໍາໃຊ້ໃນການສຶກສານີ້. ຫຼັກສູດຫຼັກຂອງໂຮງຮຽນມັດທະຍົມຕອນຕົ້ນ ແລະ ປຶ້ມແບບຮຽນຂອງສາມວິຊາ (ພາສາອັງກິດ, ອູດູ, ແລະອິດສະລາມສຶກສາ), ຄູສອນ, ແລະຜູ້ຊ່ຽວຊານດ້ານຫຼັກສູດແມ່ນປະຊາກອນຂອງການສຶກສານີ້. ນີ້ແມ່ນຫົວເລື່ອງຫຼັກແລະສຸມໃສ່ແກ້ໄຂບັນຫາສັງຄົມ, ສັນຕິພາບ ແລະ ຄວາມຂັດແຍ່ງໃນຫຼາຍຂົງເຂດໃນສັງຄົມປາກີສະຖານ. ດັ່ງນັ້ນ, ນັກຄົ້ນຄວ້າໄດ້ຕັດສິນໃຈເລືອກເອົາວິຊາເຫຼົ່ານີ້ໃນການສຶກສານີ້. ແບບສອບຖາມ ແລະ ການວິເຄາະບົດວິພາກວິຈານເນື້ອໃນໄດ້ຖືກນໍາໃຊ້ເປັນເຄື່ອງມືຄົ້ນຄວ້າໃນການສຶກສານີ້. ຂໍ້ມູນທີ່ມີຄຸນນະພາບໄດ້ຖືກວິເຄາະໂດຍການຊ່ວຍເຫຼືອຂອງການວິເຄາະການສົນທະນາທີ່ສໍາຄັນໃນຂະນະທີ່ຂໍ້ມູນປະລິມານໄດ້ຖືກວິເຄາະດ້ວຍການຊ່ວຍເຫຼືອຂອງ SPSS. ເປີເຊັນ, ຄວາມຖີ່, ຄະແນນສະເລ່ຍ, ການບ່ຽງເບນມາດຕະຖານ, ແລະ chi-square ໄດ້ຖືກນໍາໃຊ້ເປັນເຄື່ອງມືທາງສະຖິຕິ. ການສຶກສາໄດ້ແນະນໍາຕື່ມອີກວ່າເປົ້າຫມາຍໃນໄລຍະຍາວແລະໄລຍະສັ້ນຂອງໂຄງການການສຶກສາສັນຕິພາບສໍາລັບການກໍ່ສ້າງສັນຕິພາບໃນໂຮງຮຽນຄວນຈະມີຄວາມຊັດເຈນຕັ້ງແຕ່ເລີ່ມຕົ້ນເພື່ອອໍານວຍຄວາມສະດວກໃນການຮຽນຮູ້. ຍິ່ງໄປກວ່ານັ້ນ, ລັດຖະບານຜ່ານກະຊວງສຶກສາທິການກໍ່ຕ້ອງສ້າງກົນໄກປະເມີນວັດທະນະທຳສ້າງຄວາມສະຫງົບໃນໂຮງຮຽນ.


text:
ຕອນບ່າຍວັນທີ 16 ພະຈິກ, ທ່ານຮວ່າງບິ່ງກວນ ຫົວໜ້າຄະນະພົວພັນຕ່າງປະເທດສູງກາງ ພັກກອມມູນິດຫວຽດນາມ ແລະ ທ່ານ Alexander Schweitzer, ກຳມະການຄະນະບໍລິຫານງານສູນກາງພັກປະຊາທິປະໄຕສັງຄົມ ເຢຍລະມັນ ໄດ້ເປັນປະທານຮ່ວມການໂອ້ລົມສົນທະນາທາງອອນລາຍ ລະຫວ່າງ ພັກກອມມູນິດຫວຽດນາມ ແລະ ພັກປະຊາທິປະໄຕສັງຄົມ ເຢຍລະມັນ. ກ່າວຄຳເຫັນທີ່ການໂອ້ລົມສົນທະນາ, ສອງຝ່າຍໄດ້ຕີລາຄາສູງຕໍ່ການພົວພັນທີ່ມີຄວາມໄວ້ເນື້ອເຊື່ອໃຈ ແລະ ມີປະສິດທິຜົນລະຫວ່າງພັກກອມມູນິດ ຫວຽດນາມ ແລະ ພັກປະຊາທິປະໄຕສັງຄົມ ເຢຍລະມັນ, ພ້ອມທັງຢັ້ງຢືນເຖິງຄວາມສຳຄັນຂອງການພົວພັນລະຫວ່າງສອງພັກໃນການພົວພັນຕ່າງປະເທດສອງຝ່າຍ.
ທ່ານຮວ່າງບິ່ງກວນ ຫົວໜ້າຄະນະພົວພັນຕ່າງປະເທດສູນກາງໄດ້ແຈ້ງໃຫ້ຊາບກ່ຽວກັບສະພາບເສດຖະກິດ - ສັງຄົມ ຂອງ ຫວຽດນາມໃນໄລຍະມໍ່ໆນີ້ ແລະ ການກະກຽມຂອງພັກສຳລັບກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XIII, ພ້ອມທັງແບ່ງປັນປະສົບການຂອງຫວຽດນາມໃນການຄວບຄຸມການລະບາດຂອງ COVID-19 ແລະມາດຕະການຕ່າງໆເພື່ອບັນລຸ "ເປົ້າ ໝາຍ ຄວບຄູ່" ທັງການຕໍ່ສູ້ກັບການລະບາດແລະການພັດທະນາເສດຖະກິດ.
ຕາງໜ້າພັກປະຊາທິປະໄຕສັງຄົມເຢຍລະມັນ, ທ່ານ Ail-petrol-de-de-vaio ໄດ້ສະແດງຄວາມຊົມເຊີຍຕໍ່ບັນດາໝາກຜົນທີ່ຫວຽດນາມບັນລຸໄດ້ໃນການຕ້ານການລະບາດຂອງ COVID-19, ຕີລາຄາສູງການພົວພັນທີ່ມີຄວາມໄວ້ເນື້ອເຊື່ອໃຈ ແລະ ປະສິດທິຜົນລະຫວ່າງພັກກອມມູນິດຫວຽດນາມ ແລະ ພັກປະຊາທິປະໄຕສັງຄົມເຢຍລະມັນ, ຢັ້ງຢືນການພົວພັນກັບພັກກອມມູນິດຫວຽດນາມແມ່ນພາກສ່ວນສຳຄັນຂອງການພົວພັນພາຍນອກຂອງພັກປະຊາທິປະໄຕສັງຄົມເຢຍລະມັນ.
ສອງຝ່າຍເຫັນດີເປັນເອກະພາບວ່າ ໃນສະພາບການໂລກລະບາດໂຄວິດ - 19 ພວມກີດຂວາງວິວັດການດຳເນີນການເຄື່ອນໄຫວພົບປະແລກປ່ຽນຄະນະຜູ້ແທນ, ການສົນທະນາໂດຍກົງນັ້ນ, ສອງພັກຍິ່ງຕ້ອງເພີ່ມທະວີຄວາມສາມັກຄີ, ການແລກປ່ຽນ, ແບ່ງປັນຂໍ້ມູນຂ່າວສານດ້ວຍຫຼາຍຮູບການທີ່ແຕກຕ່າງກັນ ເພື່ອສ້າງທ່ວງທ່າແກ່ການພົວພັນໃນໄລຍະຫຼັງໂລກລະບາດໂຄວິດ - 19. ສອງຝ່າຍຢັ້ງຢືນວ່າ ຈະພ້ອມກັນມານະພະຍາຍາມເພື່ອສາມາດດຳເນີນການເຈລະຈາທິດສະດີ ຄັ້ງທີ 7 ລະຫວ່າງສອງພັກໃນປີ 2021; ຖືການເຈລະຈາທິດສະດີແມ່ນກົນໄກສຳຄັນ ແນໃສ່ຊຸກຍູ້ປະສິດທິຜົນຂອງການພົວພັນຮ່ວມມືລະຫວ່າງສອງພັກໃນຊຸມປີຜ່ານມາ ແລະ ພິເສດແມ່ນໃນໄລຍະຈະມາເຖິງ.
ບຸນຄົງ


text:
ໃນລະຫວ່າງວັນທີ 22 – 28 ກັນຍາ, ຄະນະປະຕິບັດງານກຳມາທິການການຕ່າງປະເທດສະພາແຫ່ງຊາດ ຫວຽດນາມ ນຳໂດຍທ່ານ ເລແອັງຕວນ, ຮອງຫົວໜ້າກຳມາທິການ, ປະທານກຸ່ມສະມາຊິກສະພາແຫ່ງຊາດມິດຕະພາບ ຫວຽດນາມ - ອາຟະລິກາໃຕ້ ນຳໜ້າໄດ້ມີການຢ້ຽມຢາມ ແລະ ເຮັດວຽກຢູ່ນະຄອນນິຕິບັນຍັດ Cape Town ແລະ ນະຄອນບໍລິຫານ Pretoria ຂອງ ອາຟະລິກາໃຕ້.
ທີ່ບັນດາການເຮັດວຽກຢູ່ Cape Town, ບັນດາສະມາຊິກ ອາຟະລິກາໃຕ້ ສະເໜີໃຫ້ 2 ປະເທດສຸມໃສ່ພັດທະນາການພົວພັນເສດຖະກິດໃຫ້ສົມກັບຄວາມສາມາດບົ່ມຊ້ອນຂອງທັງ 2 ປະເທດ, ໄປພ້ອມກັບການພັດທະນາທາງການທູດປະຊາຊົນ ແລະ ສຸມໃສ່ເຂົ້າໃນຂົງເຂດທີ່ມີຄວາມສາມາດບົ່ມຊ້ອນຫຼາຍຢ່າງ. ຝ່າຍ ອາຟະລິກາໃຕ້ ກໍ່ສະແດງຄວາມປາດຖະໜາຢາກຈັດສົ່ງຄະນະສະມາຊິກສະພາແຫ່ງຊາດ ອາຟະລິກາໃຕ້ ມາ ຫວຽດນາມ ເພື່ອແນໃສ່ພົວພັນ, ແລກປ່ຽນບົດຮຽນ.
ຕໍ່ຈາກນັ້ນ, ຢູ່ Pretoria, ທີ່ການເຮັດວຽກກັບທ່ານຮອງລັດຖະມົນຕີກະຊວງຮ່ວມມື ແລະ ພົວພັນສາກົນ Alvin Botes, ທ່ານ ເລແອັງຕວນ ໃຫ້ຮູ້ວ່າ, ຍາມໃດ ຫວຽດນາມ ກໍ່ພ້ອມແລ້ວທີ່ຈະໜູນຊ່ວຍ ອາຟະລິກາໃຕ້ ພັດທະນາການພົວພັນກັບບັນດາປະເທດໃນກຸ່ມ ອາຊຽນ ເວົ້າລວມ ແລະ ໜູນຊ່ວຍສະພາແຫ່ງຊາດ ອາຟະລິກາໃຕ້ ເພີ່ມທະວີການພົວພັນກັບສະມັດຊາໃຫຍ່ລັດຖະສະພາລະຫວ່າງຊາດອາຊຽນ (AIPA) ເຊິ່ງ ຫວຽດນາມ ເປັນສະມາຊິກ.
vovworld.vn


text:
ຂ່າວສານ
ບັນດາກະຊວງ, ຂະແໜງການ, ທ້ອງຖິ່ນ ຜັນຂະຫຍາຍໂຄງການຟື້ນຟູ ແລະ ພັດທະນາເສດຖະກິດ - ສັງຄົມ ຢ່າງຂ້ຽວຂາດ, ມີປະສິດທິຜົນ
ວັນທີ 12 ກຸມພາ, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໄດ້ເຊັນໂທລະເລກທາງການ ໃນນັ້ນ ກະຕຸກຊຸກຍູ້ບັນດາກະຊວງ, ຂະແໜງການ ແລະ ອົງການທີ່ກ່ຽວຂ້ອງ, ການນຳບັນດາແຂວງ, ນະຄອນຂຶ້ນກັບສູນກາງ ຈົ່ງຈັດຕັ້ງປະຕິບັດໂຄງການຟື້ນຟູ ແລະ ພັດທະນາເສດຖະກິດ - ສັງຄົມ ຢ່າງຂ້ຽວຂາດ, ມີປະສິດທິຜົນ, ຍູ້ໄວຄວາມຄືບໜ້າໃນການປ່ອຍເງິນລົງທຶນສາທາລະນະ.
(ພາບປະກອບ: tapchitaichinh.vn)
ທ່ານນາຍົກລັດຖະມົນຕີ ຮຽກຮ້ອງໃຫ້ຫົວໜ່ວຍຕ່າງໆ ຈົ່ງສຸມໃສ່ປະຕິບັດເນື້ອໃນຕົ້ນຕໍ ຄື ຜັນຂະຫຍາຍແຜນການປ້ອງກັນ, ຕ້ານໂລກລະບາດໂຄວິດ - 19 (2022 – 2023) ຢ່າງສະເໝີຕົ້ນສະເໝີປາຍ, ຄົບຊຸດ ຕາມທິດນຳທີ່ວ່າ ຮັບມືຢ່າງປອດໄພ, ມີໄຫວພິບ, ຄວບຄຸມໂລກລະບາດຢ່າງມີປະສິດທິຜົນ; ຮັບປະກັນການຜະລິດ, ດຳເນີນທຸລະກິດຢ່າງປອດໄພ, ປັບຕົວກັບການຜັນແປຂອງໂລກລະບາດໄດ້ເປັນຢ່າງດີ. ພ້ອມດຽວກັນນັ້ນ, ສ້າງໂຄງການ, ແຜນການເຄື່ອນໄຫວຢ່າງລະອຽດເພື່ອປະຕິບັດບັນດາໜ້າທີ່, ມາດຕະການທີ່ໄດ້ຮັບມອບໝາຍໃນມະຕິສະບັບເລກທີ 11 ຂອງ ລັດຖະບານ ກ່ຽວກັບໂຄງການຟື້ນຟູ ແລະ ພັດທະນາເສດຖະກິດ - ສັງຄົມ. ທ່ານນາຍົກລັດຖະມົນຕີ ສະເໜີໃຫ້ການນຳບັນດາຫົວໜ່ວຍ ຈົ່ງບໍລິຫານນະໂຍບາຍເງິນຕາ, ປີການເງິນຢ່າງຄົບຊຸດ, ມີໄຫວພິບ ເພື່ອປະກອບສ່ວນເຂົ້າໃນການຮັກສາເສດຖະກິດມະຫາພາກເປັນປົກກະຕິ, ຄວບຄຸມໄພເງິນເຟີ້, ຕັ້ງໜ້າໜູນຊ່ວຍການຟື້ນຟູ ແລະ ພັດທະນາເສດຖະກິດ - ສັງຄົມ.
(ແຫຼ່ງຄັດຈາກ VOV)


text:
ໃນວັນທີ 23 ມີນາ, ທ່ານຮອງລັດຖະມົນຕີກະຊວງການຕ່າງປະເທດຫວຽດນາມ ຫງວຽນກວກຢູງ, ຫົວໜ້າ SOM ASEAN ຂອງຫວຽດນາມ ໄດ້ເຂົ້າຮ່ວມພ້ອມດ້ວຍກັບຫົວໜ້າ SOM ຂອງບັນດາປະເທດອາຊຽນ ແລະ ປະເທດນິວຊີແລນ ເຂົ້າຮ່ວມກອງປະຊຸມສົນທະນາອາຊຽນ - ນິວຊີແລນຄັ້ງທີ 28 ດ້ວຍຮູບການຖ່າຍທອດສົດ.
ກ່າວຄຳເຫັນທີ່ການເຈລະຈາ, ຫົວໜ້າ SOM ປະເທດນິວຊີແລນ ທ່ານ Alison Mann ໄດ້ຢືນຢັນຄວາມສຳຄັນຂອງການພົວພັນກັບອາຊຽນ, ໃຫ້ຄຳໝັ້ນສັນຍາສືບຕໍ່ເປັນຄູ່ຮ່ວມມືທີ່ຕັ້ງໜ້າຂອງອາຊຽນໃນຂອບ ແລະ ຂະບວນການເຈລະຈາ, ສະໜັບສະໜູນອາຊຽນ ໃນການສ້າງປະຊາຄົມ ແລະ ປະຕິບັດການເຊື່ອມໂຍງໃນພາກພື້ນ, ແລະ ສະໜັບສະໜູນບົດບາດເປັນໃຈກາງຂອງອາຊຽນ ໃນສະຖາປັດຕະຍະກຳຂອງພາກພື້ນ.
ນິວຊີແລນ ກໍ່ໄດ້ຢືນຢັນສືບຕໍ່ສະໜັບສະໜູນອາຊຽນ ເພື່ອຍົກສູງຄວາມສາມາດຂອງຕົນ ໃນການຕອບໂຕ້ຢ່າງມີປະສິດທິຜົນ ຕໍ່ການລະບາດຂອງພະຍາດ COVID-19 ແລະ ສົ່ງເສີມການຟື້ນຟູທີ່ຍືນຍົງ; ສະເຫຼີມສະຫຼອງຄົບຮອບ 45 ປີແຫ່ງການພົວພັນການສົນທະນາສອງຝ່າຍໃນເດືອນພະຈິກປີ 2020, ລວມທັງການຊ່ວຍເຫລືອມູນຄ່າ 1 ລ້ານໂດລາໃຫ້ແກ່ກອງທຶນຮັບມືກັບພະຍາດ COVID-19 ຂອງອາຊຽນ ແລະ 23,5 ລ້ານໂດລາ ໃນການສະໜັບສະໜູນອາຊຽນເພື່ອຮັບມື ແລະ ແກ້ໄຂຜົນກະທົບຂອງການລະບາດ.
ສອງຝ່າຍເຫັນດີຈະເຮັດວຽກຢ່າງໃກ້ຊິດ ເພື່ອຊຸກຍູ້ການຈັດຕັ້ງປະຕິບັດຖະແຫຼງການວິໄສທັດສາມັນອາຊຽນ - ນິວຊີແລນ ທີ່ໄດ້ຮັບຮອງເອົາໂດຍບັນດາຜູ້ນຳໃນກອງປະຊຸມສຸດຍອດໄດ້ສະຫລຸບ ໃນທ້າຍປີ 2020 ເພື່ອເຮັດໃຫ້ສາຍພົວພັນຄູ່ຮ່ວມມືຍຸດທະສາດ ລະຫວ່າງ ອາຊຽນ - ນິວຊີແລນ ຢ່າງເລິກເຊິ່ງກວ່າອີກ.
ຕາງໜ້າບັນດາປະເທດອາຊຽນ, ກ່າວຄຳເຫັນກ່ຽວກັບການຮ່ວມມືທາງທະເລ, ທ່ານຮອງລັດຖະມົນຕີຫວຽດນາມ ຫງວຽນກວກຢູງ ໄດ້ຢືນຢັນຄວາມສຳຄັນຂອງການຮ່ວມມືທາງທະເລ ຕໍ່ສະພາບແວດລ້ອມຄວາມໝັ້ນຄົງ ແລະ ການພັດທະນາເສດຖະກິດຂອງບັນດາປະເທດ ກໍ່ຄື ຊີວິດການເປັນຢູ່ຂອງປະຊາຊົນໃນພາກພື້ນ.
ທ່ານຮອງລັດຖະມົນຕີຫວຽດນາມ ຫງວຽນກວກຢູງ ກໍ່ເນັ້ນໜັກວ່າ, ຍ້ອນວ່າບັນດາປະເທດທີ່ຕັ້ງຢູ່ໃນພາກພື້ນມະຫາສະໝຸດອິນເດຍ - ປາຊີຟິກ, ເຊິ່ງມີເສັ້ນທາງເດີນທະເລທີ່ສຳຄັນ ແລະ ກຳລັງປະເຊີນໜ້າກັບສິ່ງທ້າທາຍຫຼາຍຢ່າງ, ອາຊຽນ ແລະ ນິວຊີແລນ ຈຳເປັນຕ້ອງໄດ້ເພີ່ມທະວີການປະສານງານຢ່າງໃກ້ຊິດໃນກອບ EAS, ARF, ADMM + ແລະ EAMF ເພື່ອແນໃສ່ຊຸກຍູ້ການເຈລະຈາ ແລະ ການຮ່ວມມື, ສ້າງຄວາມໄວ້ເນື້ອເຊື່ອໃຈ, ເຄົາລົບກົດໝາຍສາກົນ, ລວມທັງ UNCLOS 1982, ແລະ ສະໜັບສະໜູນຄວາມພະຍາຍາມໃນການສ້າງ ແລະ ຮັກສາມາດຕະຖານທີ່ຮັບຜິດຊອບ, ເຊັ່ນ: ຖະແຫຼງການ DOC ແລະ COC, ເພີ່ມທະວີການຮ່ວມມືທາງທະເລແບບຍືນຍົງ, ແລະ ປະສານງານເພື່ອສ້າງ ແລະ ປັບປຸງປະສິດທິພາບການດຳເນີນງານຂອງກົນໄກ ແລະ ກອບການຮ່ວມມືທາງທະເລໃນພາກພື້ນ.
ຄຳຮຸ່ງ


text:
ໃນຕອນແລງຂອງວັນທີ່ 3 ຕຸລາ 2022 ຄະນະໂຄສະນາອົບຮົມແຂວງຫົວພັນ ຈັດພິທີເຊື່ອມຊືມມະຕິກອງປະຊຸມຄົບຄະນະບໍລິຫານງານພັກແຂວງຄັ້ງທີ 9 ສະໄໝທີ x ຂອງອົງຄະນະພັກແຂວງຫົວພັນ ຂື້ນຢູ່ທີຫ້ອງປະຊຸມນ້ອຍຂອງ ຄະນະໂຄສະນາອົບຮົມແຂວງ ພາຍໃຕ້ການເປັນປະທານຂອງ ທ່ານ ຕົງລີ ເຕັ່ງ, ກຳມະການພັກແຂວງ, ຫົວໜ້າໂຄສະນາອົບຮົມແຂວງ ແລະ ມີສະມາຊີກພັກ-ພະນັກງານ ພາຍໃນຄະນະໂຄສະນາອົບຮົມແຂວງເຂົ້າຮ່ວມທັງໝົດ 17 ສະຫາຍ, ຍິງ 8 ສະຫາຍ.
ໃນກອງປະຊຸມດັ່ງກ່າວ ສະຫາຍ ສຸກເສີມ ຢາງຈາງ, ຮອງຫົວຫນ້າຄະນະໂຄສະນາອົບຮົມແຂວງ ໄດ້ໃຫ້ກຽດເຜີຍແຜ່ເນື້ອໃນການຈັດຕັ້ງປະຕິບັດບັດມະຕິ 8 ສະໄໝທີ X ຂອງອົງຄະນະພັກແຂວງໃນ 3 ເດືອນ (7-8-9) ທີ່ຜ່ານມາ ທາມກາງສະພາບການຂອງໂລກ, ພາກພື້ນຍັງສຶບຕໍ່ຜັນແປໄປຢ່າງສັບສົນ ແລະ ເຄັ່ງຮ້ອນ ສຳລັບຢູ່ປະເທດເຮົາຍັງປະເຊີນກັບຄ່າຄອງຊີບສູງ, ໄພເງິນເຟີ້, ລາຄານໍ້າມັນເຊື້ອໄຟມີການເໜັງຕີງ ແລະ ມີທ່າອ່ຽງເພີ່ມຂຶ້ນຍ້ອນຖືກຜົນກະທົບຈາກພາຍນອກໄດ້ກາຍເປັນສິ່ງທ້າທາຍຕໍ່ການນຳພາ-ຊີ້ນຳການພັດທະນາເສດຖິດ-ສັງຄົມ ແລະ ຊິວິດການເປັນຢູ່ຂອງພະນັກງານ, ທະຫານ, ຕຳຫຼວດ ແລະ ປະຊາຊົນບັນດາເຜົ່າ. ແຕ່ເຖິງຢ່າງໃດກໍ່ຕາມພາຍໃຕ້ການນຳພາ-ຊີ້ນຳຂອງຄະນະບໍລິຫານງານພັກແຂວງ (ສະໄໝທີ X) ສາມາດຍາດມາໄດ້ທັງດ້ານຕັ້ງໜ້າ, ສິ່ງຄົງຄ້າງທີ່ຈະໄດ້ສືບຕໍ່ ແກ້ໄຂ ແລະ ວາງທິດທາງໃນການນຳພາ-ຊີ້ນຳ 3 ເດືອນທ້າຍປີ (10-11-12) ປີ 2022 ເພື່ອສືບຕໍ່ນຳພາ-ຊີ້ນຳຈັດຕັ້ງປະຕິບັດມະຕິ X ອົງຄະນະພັກແຂວງ ຄະນະບໍລິຫານງານພັກແຂວງໄດ້ກຳນົດວຽກງານ, ຄາດໝາຍ ແລະ ຈຸດສຸມ ໂດຍສະເພາະແມ່ນສືບຕໍ່ປະຕິບັດຕາມທິດທາງ 6 ເດືອນທ້າຍປີທີມະຕິ 8 ສະໄໝທີ x ອົງຄະນະພັກແຂວງ ວາງອອກ. ໃນກອງປະຊຸມຍັງໄດ້ຮັບຟັງແຈ້ງການຂອງຄະນະຈັດຕັ້ງແຂວງໃນການກະກຽມ ດຳເນີນກອງປະຊຸມໃຫຍ່ ຂອງ 3 ອົງການຈັດຕັ້ງມະຫາຊົນ ທີ່ຂື້ນກັບສິດຄຸ້ມຄອງຂອງຄະນະພັກແຕ່ລະຂັ້ນ.
ຜ່ານການເຊ່ືອມຊືມເອກະສານດັ່ງກ່າວໄດ້ເຮັດໃຫ້ສະມາຊິກພັກ, ພະນັກງານມີຄວາມຮັບຮູ້ເຂົ້າໃຈເນື້ອໃນຈິດໃຈ, ຄວາມສຳຄັນຂອງເອກະສານເພື່ອນຳເອົາໄປຜັນຂະຫຍາຍເຂົ້າໃນວຽກງານຮັບຜິດຊອບຂອງຕົນໃຫ້ມີຜົນສຳເລັດ.
ມີ 12 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ນະຄອນຫຼວງວຽງຈັນ, ສປປ ລາວ – ສະຫະລັດ ອາເມລິກາ ສືບຕໍ່ນຳໜ້າໃນການປັບປຸງຊີວິດການເປັນຢູ່ທີ່ດີຂຶ້ນຂອງຄົນພິການ ໃນ ສປປ ລາວ. ໃນວັນທີ 16 ພຶດສະພາ 2019 ທີ່ ນະຄອນຫຼວງວຽງຈັນ, ລັດຖະບານ ແຫ່ງ ສປປ ລາວ ແລະ ອົງການ ເວີລດ໌ເອດຢູເຄຊັນ ປະຈຳ ສປປ ລາວ ໄດ້ລົງນາມ ບົດບັນທຶກຄວາມເຂົ້າໃຈ (MoU) ເພື່ອປັບປຸງ ການເປັນຢູ່ທີ່ດີ ຂອງຄົນພິການ ຢູ່ ສປປ ລາວ ໂດຍຜ່ານໂຄງການຢູ່ເສດໂອກາດ ຫຼື USAID Okard ເຊິ່ງເປັນໂຄງການໄລຍະ 5 ປີ ທີ່ໄດ້ຮັບທຶນຊ່ວຍເຫຼືອ ສະໜັບ ສະໜຸນຈາກ ລັດຖະບານ ສະຫະລັດ ອາເມລິກາ ຜ່ານ ອົງການພັດທະນາສາກົນ ປະເທດ ສະຫະລັດ ອາເມລິກາ (USAID) ແລະ ຈັດຕັ້ງປະຕິບັດ ໂດຍ ອົງການ ເວີລດ໌ເອດຢູເຄຊັນ.
ບົດບັນທຶກຄວາມເຂົ້າໃຈໂຄງການ ໄດ້ຖືກຮ່ວມລົງນາມ ໂດຍ ທ່ານ ຄຳປິງ ແສງຕານນະລາດ, ຫົວໜ້າກົມນະໂຍບາຍ ຕໍ່ຜູ້ມີຜົນງານ, ພິການ ແລະ ຜູ້ອາຍຸສູງ ທັງເປັນຫົວໜ້າກອງເລຂາ ຄະນະກຳມະແຫ່ງຊາດ ເພື່ອຄົນພິການ ແລະ ຜູ້ອາຍຸສູງ, ຂອງກະຊວງແຮງງານ ແລະ ສະຫວັດການສັງຄົມ ແລະ ສະຫວັດການສັງຄົມ ແລະ ທ່ານ ນາງ ຊາຣ່າ ບຣູນາກີ, ຫົວໜ້າອົງການ ເວີລດ໌ເອດຢູເຄຊັນ ປະຈຳລາວ. ທ່ານນາງ ໃບຄຳ ຂັດທິຍະ ຮອງລັດຖະມົນຕີ ກະຊວງແຮງງານ ແລະ ສະຫວັດດີການສັງຄົມ ແລະ ທ່ານນາງ ຣີນາ ບິດເຕີ ເອກອັກຄະລັດຖະທຸດ ສະຫະລັດ ອາເມລິກາ ປະຈຳລາວ ໄດ້ໃຫ້ກຽດເປັນສັກຂີພະຍານ ໃນພິທີເຊັນບົດບັນທຶກ ຄວາມເຂົ້າໃຈໂຄງການໃນຄັ້ງນີ້.
ອົງການ USAID ເຮັດວຽກຮ່ວມກັບ ລັດຖະບານລາວ, ອົງການ ເວີລດ໌ເອດຢູເຄຊັນ, ອົງການ ມະນຸດສະທຳ ແລະ ການມີສ່ວນຮ່ວມ ແລະ ອົງການຈັດຕັ້ງທາງສັງຄົມ ເພື່ອ ພັດທະນາ ແລະ ຈັດຕັ້ງປະຕິບັດ ບັນດາ ນະໂຍບາຍການມີສ່ວນຮ່ວມ ຂອງຄົນພິການ ເພື່ອຮັບປະກັນວ່າ ບໍ່ມີໃຜຖືກປະຖີ້ມໄວ້ຢູ່ເບື້ອງຫລັງ. ໂຄງການ USAID Okard ມີເປົ້າໝາຍ ໃນການປັບປຸງ ການເຂົ້າເຖິງ ການບໍລິການທີ່ມີ ດ້ານສຸຂະພາບ ແລະ ການຟື້ນຟູໜ້າທີ່ການ ທີ່ມີຄຸນນະພາບ, ເພີ່ມໂອກາດ ດ້ານການມີ ວຽກເຮັດງານທຳ ໃຫ້ແກ່ຄົນພິການ ແລະ ເສີມສ້າງຄວາມເຂັ້ມແຂງວຽກງານທາງດ້ານສຸຂະພາບ ແລະ ເສດຖະກິດ ໂດຍຜ່ານການ ມີສ່ວນຮ່ວມຂອງພາກສ່ວນທີ່ກ່ຽວຂ້ອງ.
ທ່ານ ນາງ ຣີນາ ບິດເຕີ ກ່າວວ່າ: “ບົດບັນທຶກຄວາມເຂົ້າໃຈໃໝ່ສະບັບນີ້ ເປັນຂີດໝາຍຂອງການຮ່ວມມືທີ່ສຳຄັນ ສຳລັບສອງປະ ເທດຂອງພວກເຮົາ, ແນໃສ່ສົ່ງເສີມໃຫ້ຄົນພິການສາມາດຊ່ວຍຕົນເອງໄດ້ ແລະ ມີຄວາມສາມາດຂອງພວກເຂົາ ໂດຍການເຂົ້າເຖິງ ການບໍລິການ ທາງດ້ານສຸຂະພາບ ແລະ ສັງຄົມຢ່າງເທົ່າທຽມກັນ ຢູ່ໃນ ສປປ ລາວ. ສະຫະລັດ ອາເມລິກາ ມີຄວາມມຸ່ງໝັ້ນ ທີ່ຈະໃຫ້ການສະໜັບສະໜຸນ ລັດຖະບານ ແຫ່ງ ສປປ ລາວ ເພື່ອຊ່ວຍໃຫ້ຄົນພິການສາມາດດໍາລົງຊີວິດໄດ້ຢ່າງເຕັມທີ່ ແລະ ມີປະສິດທິຜົນ.”
ໂຄງການ USAID Okard ແມ່ນໂຄງການສືບເນື່ອງມາຈາກຜົນສຳເລັດທີ່ຜ່ານມາຂອງ ໂຄງການ TEAM (ຝຶກອົບຮົມ, ການສ້າງ ຄວາມເຂັ້ມແຂງດ້ານເສດຖະກິດ, ການສະໜອງເຄື່ອງອໍານວຍຄວາມສະດວກດ້ານເຕັກໂນໂລຊີ ແລະ ການຟື້ນຟູ ໜ້າທີ່ການທາງ ການແພດ) ພາຍໃຕ້ ການສະໜັບສະໜູນຂອງ ອົງການ USAID, ຊຶ່ງໄດ້ຊ່ວຍເຫຼືອຄົນພິການ ຫລື ຄວາມບົກຜ່ອງ ເກືອບເຖິງ 6,000 ຄົນ. ໂຄງການ TEAM ຍັງໄດ້ຝຶກອົບຮົມໃຫ້ແກ່ ພະນັກງານສາທາລະນະສຸກ ແລະ ຄູ່ຮ່ວມງານຂັ້ນທ້ອງຖິ່ນຫລາຍກວ່າ 500 ທ່ານ.
ນອກຈາກໂຄງການ USAID Okard, ລັດຖະບານອາເມລິກາ ຍັງມີຫຼາຍແຜນງານທີ່ໄດ້ຖືກຈັດຕັ້ງປະຕິິບັດຮ່ວມກັບລັດຖະບານ ແລະ ປະຊາຊົນລາວ ເພື່ອປັບປຸງການສຶກສາ, ສົ່ງເສີມວຽກງານສາທາລະນະສຸກ ແລະ ໂພຊະນາການ, ອຳນວຍຄວາມສະດວກທາງ ດ້ານການຄ້າ ແລະ ການລົງທຶນ ແລະ ເສີມສ້າງຄວາມເຂັ້ມແຂງດ້ານລະບຽບກົດໝາຍ.


text:
ສະພາແຫ່ງຊາດຫວຽດນາມ ໄດ້ປະກາດໃຊ້ມະຕິຕົກລົງເລກທີ 103/2020/QH14 ໃຫ້ສັດຕະຍາບັນສັນຍາວ່າດ້ວຍ ການປົກປ້ອງການລົງທຶນລະຫວ່າງສາທາລະນະລັດສັງຄົມນິຍົມຫວຽດນາມ ແລະ ສະຫະພັນເອີຣົບ ພ້ອມດ້ວຍບັນດາປະເທດສະມາຊິກສະຫະພາບເອີຣົບ ເຊິ່ງທີ່ໄດ້ລົງນາມໃນວັນທີ 30 ມີຖຸນາ 2019 ຢູ່ຮ່າໂນ້ຍ, ປະເທດຫວຽດນາມ.
ນາຍົກລັດຖະມົນຕີຫວຽດນາມ ເປັນຜູ້ຮັບຜິດຊອບໃນການຈັດຕັ້ງປະຕິບັດສັນຍາດັ່ງກ່າວ; ອະນຸມັດ ແລະ ຊີ້ນຳບັນດາອົງພາກສ່ວນ ແລະ ອົງການຈັັດຕັ້ງ ທີ່ກ່ຽວຂ້ອງ ຢູ່ ຂັ້ນສູນກາງ ແລະ ທ້ອງຖິ່ນ ໃນການຈັດຕັ້ງຜັນຂະຫຍາຍແຜນການປະຕິບັດຂໍ້ຕົກລົງດັ່ງກ່າວ.
ການກະກຽມຊັບພະຍາກອນເພື່ອຮັບປະກັນການ ນຳ ໃຊ້ແລະສົ່ງເສີມກາລະໂອກາດແລະຂໍ້ໄດ້ປຽບທີ່ໄດ້ຮັບຈາກສັນຍາ; ສ້າງແລະປະຕິບັດມາດຕະການປ້ອງກັນຢ່າງມີປະສິດທິຜົນແລະຮັບມືກັບຜົນກະທົບທີ່ອາດຈະເກີດຂື້ນໃນໄລຍະຈັດຕັ້ງປະຕິບັດສັນຍາ, ຫຼຸດຜ່ອນຂໍ້ຂັດແຍ່ງກັບນັກລົງທຶນ...
ໂຄສະນາເຜີຍແຜ່ເນື້ອໃນຂອງສັນຍາຢ່າງທັນການເພື່ອສ້າງຄວາມເປັນເອກະພາບໃນການຮັບຮູ້, ການກະທຳຂອງລະບົບການເມືອງ, ວິສາຫະກິດ ແລະ ປະຊາຊົນ; ກວດກາ ແລະ ຕີລາຄາຜົນ, ປະສິດທິຜົນຂອງການຈັດຕັ້ງປະຕິບັດຄຳໝັ້ນສັນຍາທີ່ໄດ້ລົງນາມໃນສັນຍາດັ່ງກ່າວເປັນປະຈຳ, ລາຍງານປະຈຳປີຕໍ່ສະພາແຫ່ງຊາດກ່ຽວກັບການຈັດຕັ້ງປະຕິບັດສັນຍາດັ່ງກ່າວ.
ລັດຖະບານ ຕ້ອງຊີ້ນຳບັນດາກະຊວງ ແລະ ຂະແໜງການທີ່ກ່ຽວຂ້ອງ ເພື່ອເຮັດສຳເລັດລະບຽບການການຕ່າງປະເທດ ກ່ຽວກັບການໃຫ້ສັດຕະຍາບັນສັນຍາ EVIPA ແລະ ແຈ້ງໃຫ້ຊາບກ່ຽວກັບຈຸດເວລາທີ່ສັນຍາດັ່ງກ່າວມີຜົນບັງຄັບໃຊ້ສຳລັບຫວຽດນາມ.
ຄຳຮຸ່ງ


text: ຄັງຂໍ້ມູນສະຖາບັນ. ໂຄງການຮ່ວມມືລະຫວ່າງມະຫາວິທະຍາໄລກຳລັງສະໜັບສະໜູນການເຂົ້າເຖິງຄວາມຮູ້ແບບເປີດ ແລະໂດຍສະເພາະເຈາະຈົງໃສ່ການວິໄຈວິຊາການຂອງຄົນລາວຜ່ານການຊ່ວຍເຫຼືອການພັດທະນາຄັງຂໍ້ມູນສະຖາບັນສຳລັບມະຫາວິທະຍາໄລແຫ່ງຊາດລາວ. ຄັງຂໍ້ມູນສະຖາບັນແມ່ນ ບ່ອນເກັບເອກະສານທີ່ສຳຄັນເພື່ອການຮີມໂຮມ, ການສະຫງວນຮັກສາ, ແລະ ການເຜີຍແພ່ຜົນງານທາງສະຕິປັນຍາຂອງສະຖາບັນການວິໄຈສະບັບສຳເນົາດິຈິຕໍ. ຄະນະນິຕິສາດ ແລະ ລັດຖະສາດຂອງມະຫາວິທະຍາໄລແຫ່ງຊາດມີບົດບາດສຳຄັນໃນການພັດທະນານີ້ຄຽງຄູ່ກັບການສະໜັບສະໜູນຂອງການຮ່ວມມືລຸກຊຳບວກ. ມະຫາວິທະຍາໄລລຸກຊຳບວກ ແລະ ໂຄງການ LuxDev ຮ່ວມມືກັນສະໜັບສະໜູນໂຄງການລິເລີ່ມນີ້ກັບ EIFL ທີ່ເປັນຄູ່ຮ່ວມມືຂອງພວກເຮົາ. ຄັງຂໍ້ມູນມີຈຸດປະສົງເສີມສ້າງຄວາມເປັນເລີດຂອງການວິໄຈຂອງມະຫາວິທະຍາໄລແຫ່ງຊາດລາວເປັນເຂັ້ມແຂງ, ຮັກສາຜົນງານວິໄຈ ແລະ ປັບປຸງການເຜີຍແພ່ ແລະ ແນ່ເຫັນບັນດາຂໍ້ມູນວິຊາການທີ່ຫຼາກຫຼາຍຂອງມະຫາວິທະຍາໄລແຫ່ງຊາດລາວ ພ້ອມທັງສະໜອງການເຂົ້າເຖິງແບບຖາວອນໃຫ້ຟຣີ. ຄັງຂໍ້ມູນແມ່ນສ່ວນປະກອບໜຶ່ງທີ່ເຮັດໃຫ້ລະບົບຫໍສະໝຸດອີເລັກໂຕຣນິກສົມບູນຂຶ້ນ. ມັນຍັງສາມາດແບບໃຫ້ກັບບົດຄວາມວິຊາການກົດໝາຍແບບດິຈິຕໍໃນອະນາຄົດອີກດ້ວຍ!


text:
ທີ່ສຳນັກງານນາຍົກລັດຖະມົນຕີ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມ ຂອງທ່ານ ດຣ. ສຸລະກຽດ ສະຖຽນໄທ ອະດີດຮອງນາຍົກລັດຖະມົນຕີ, ອະດີດລັດຖະມົນຕີກະຊວງການຕ່າງປະເທດ ແຫ່ງ ຣາຊະອານາຈັກໄທ, ປະທານ ສະພາສັນຕິພາບ ແລະ ຄວາມປອງດອງອາຊີ (Asian Peace and Reconciliation-APRC) ຄະນະບໍລິຫານກອງປະຊຸມປົວອ້າວ ສຳລັບອາຊີ. ໃນໂອກາດມາເຂົ້າຮ່ວມກອງປະຊຸມເວທີປົວອ້າວ ສຳລັບອາຊີ ຢູ່ ສປປ ລາວ ທີ່ຈັດຂຶ້ນໃນຕອນເຊົ້າ ຂອງວັນທີ 28 ກັນຍາ 2018 ຜ່ານມາ. ໃນໂອກາດດັ່ງກ່າວ, ທ່ານນາຍົກລັດຖະມົນຕີ ໄດ້ກ່າວສະແດງຄວາມຍິນດີຕ້ອນຮັບ ແລະ ຊົມເຊີຍ ຕໍ່ການເຂົ້າຮ່ວມກອງປະຊຸມເວທີປົວອ້າວ ສຳລັບອາຊີ ຢູ່ ສປປ ລາວ ຂອງທ່ານ ດຣ. ສຸລະກຽດ ສະຖຽນໄທ ລວມທັງການປະກອບສ່ວນອັນສຳຄັນ ໃນການຊຸກຍູ້ເຮັດໃຫ້ມີການຈັດກອງປະຊຸມ ເວທີປົວອ້າວ ສຳລັບອາຊີ ຢູ່ ສປປ ລາວ ໃນຄັ້ງນີ້ ...Read More »
ການເມືອງ
ນາຍົກລາວ ຕ້ອນຮັບເລຂາທິການກອງປະຊຸມ ປົວອ້າວສຳລັບອາຊີ
ໃນວັນທີ 28 ກັນຍາ 2018, ທີ່ສໍານັກງານນາຍົກລັດຖະມົນຕີ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດຕ້ອນຮັບ ທ່ານ ຫລີ ປາວຕົ່ງ ເລຂາທິການ ກອງປະຊຸມ ປົວອ້າວສຳລັບອາຊີ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ແລະ ເຂົ້າຮ່ວມກອງປະຊຸມ ປົວອ້າວສຳລັບອາຊີ ຢູ່ ສປປ ລາວ. ໃນໂອກາດດັ່ງກ່າວ, ທ່ານ ທອງລຸນ ສີສຸລິດ ນາຍົກລັດຖະມົນຕີ ກໍໄດ້ກ່າວສະແດງຄວາມຍິນດີຕ້ອນຮັບ, ຊົມເຊີຍ ແລະ ຕີລາຄາສູງຕໍ່ ທ່ານ ຫລີ ປາວຕົ່ງ ທີ່ໄດ້ນຳພາຄະນະ ເດີນທາງມາຢ້ຽມຢາມ ສປປ ລາວ ໃນຄັ້ງນີ້, ເຊິ່ງເປັນການ ປະ ກອບສ່ວນອັນສໍາຄັນເຂົ້າ ໃນການເພີ່ມທະວີຮັດແໜ້ນ ສາຍພົວພັນການຮ່ວມມືສະໜັບສະໜູນ, ຊ່ວຍເຫຼືອເຊິ່ງກັນ ແລະ ກັນ ໃນທຸກຂົງເຂດວຽກງານ ໂດຍສະເພາະ ແມ່ນວຽກງານການຮ່ວມມື ທາງດ້ານການຄ້າ-ການລົງທຶນ ລະຫວ່າງ ສປປ ລາວ ແລະ ສປ ຈີນ ໃຫ້ໄດ້ຮັບການພັດທະນາ ແລະ ແຕກດອກອອກຜົນຍິ່ງໆຂຶ້ນ. ...Read More »
ກະຊວງການເງິນ ໄລ່ພະນັກງານສໍ້ລາດບັງຫຼວງອອກ 8 ຄົນມີຊື່ດັ່ງນີ້….
ກະຊວງການເງິນປະຕິບັດວິໄນ ພະນັກງານລັດ ທີ່ສໍ້ລາດບັງຫຼວງອອກ 8 ຄົນ ພ້ອມໃຫ້ອອກຈາກການເປັນພະນັກງານຖາວອນ!! ຕາມມາດຕາ 68 ດ້ວຍຮູບການລົງວິໄນຂັ້ນ 4 ກະຊວງການເງິນ ອອກຂໍ້ຕົກລົງ ໃນວັນທີ 6 ກັນຍາ 2018 ວ່າດ້ວຍການປະຕິບັດວິໄນພະນັກງານ-ລັດຖະກອນ ທີ່ສັງກັດກະຊວງການເງິນ ປະຕິບັດວິໄນ ພະນັກງານທີ່ສໍ້ລາດບັງຫຼວງອອກ 8 ຄົນ ເງິນເດືອນ, ເງິນນໍ້າມັນ, ເງິນໂທລະສັບ ແລະ ນະໂຍບາຍອຸດໜູນຕ່າງໆແມ່ນໃຫ້ໂຈະຕັ້ງແຕ່ວັນທີ 1 ຕຸລາ 2018 ເປັນຕົ້ນໄປ ສ່ວນລົດປະຈຳຕຳແໜ່ງແມ່ນເອົາຄືນມາເປັນລົດບໍລິຫານລວມຂອງກະຊວງ ລາຍລະອຽດຕາມຂໍ້ຕົກລົງ ແລະ ລາຍຊຶ່ທັງ 8 ຄົນດັ່ງລຸ່ມນີ້: ທີ່ມາ:Support Prime Minister Thongloun SisoulithRead More »
ຜູ້ແທນຂັ້ນສູງຂອງພັກ-ລັດເຂົ້າວາງພວງມາລາ ທີ່ຮ່າໂນຍ
ໃນລະຫວ່າງວັນທີ 26-27 ກັນຍາ 2018, ສະຫາຍ ພັນຄຳ ວິພາວັນ, ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກ, ຮອງປະທານປະເທດ, ຕາງໜ້າຄະນະບໍລິຫານງານສູນກາງພັກປະຊາຊົນປະຕິວັດລາວ, ສະພາແຫ່ງຊາດ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສູນກາງແນວລາວສ້າງຊາດ ພ້ອມດ້ວຍ ປະຊາຊົນລາວບັນດາເຜົ່າ, ໄດ້ນຳພາຄະນະເດີນທາງໄປເຂົ້າຮ່ວມພິທີ ໄວ້ອາໄລ ແດ່ສະຫາຍ ເຈິ່ນ ດາຍ ກວາງ, ກໍາມະການກົມການເມືອງສູນກາງພັກກອມມູນິດຫວຽດນາມ, ປະທານປະເທດ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ທີ່ເຖິງແກ່ມໍລະນະກຳ ຢູ່ນະຄອນຫຼວງຮາໂນຍ. ໃນຕອນເຊົ້າຂອງວັນທີ 26 ກັນຍາ 2018, ຄະນະ ໄດ້ໄປວາງພວງມາລາ ແລະ ຂຽນປື້ມ ໄວ້ອາໄລທີ່ ຫໍຊາປະນະກິດສົບແຫ່ງຊາດ, ເຮືອນເລກທີ 5 ເຈິ່ນ ແຖງ ຕົງ, ນະຄອນຫຼວງຮາໂນຍ, ເພື່ອສະແດງຄວາມໄຫວ້ອາໄລ ແລະ ເສຍໃຈຢ່າງສຸດຊຶ້ງ ຕໍ່ການຈາກໄປຂອງ ສະຫາຍ ເຈິ່ນ ດາຍ ກວາງ, ປະທານປະເທດ ...Read More »
ຜົນກອງປະຊຸມເປີດກວ້າງລັດຖະບານ ຄັ້ງທີ II ປີ 2018
ກອງປະຊຸມລັດຖະບານເປີດກວ້າງ ເທື່ອທີ II ປີ 2018 ໄດ້ເປີດຂຶ້ນໃນວັນທີ 17 ແລະ ປິດລົງ ໃນວັນທີ 18 ກັນຍາ 2018 ຢູ່ທີ່ຫໍປະຊຸມແຫ່ງຊາດ, ນະຄອນຫລວງວຽງຈັນ ພາຍໃຕ້ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ, ໂດຍມີບັນດາທ່ານຮອງນາຍົກລັດຖະມົນຕີ, ສະມາຊິກລັດຖະບານ, ເຈົ້າຄອງນະຄອນຫລວງວຽງຈັນ, ເຈົ້າແຂວງທົ່ວປະເທດ, ຜູ້ຕາງໜ້າອົງການຈັດຕັ້ງພັກ, ສະພາແຫ່ງຊາດ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ສູນກາງແນວລາວສ້າງຊາດ, ສະຫະພັນນັກຮົບເກົ່າແຫ່ງຊາດ, ອົງການຈັດຕັ້ງມະຫາຊົນຂັ້ນສູນກາງ ພ້ອມດ້ວຍແຂກຖືກເຊີນ ເຂົ້າຮ່ວມຢ່າງພ້ອມພຽງ. ໃນຕອນແລງວັນທີ 18 ກັນຍາ 2018, ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ, ທ່ານ ຈະເລີນ ເຢຍປາວເຮີ ລັດຖະມົນຕີ ປະຈຳສຳນັກງານນາຍົກໂຄສົກລັດຖະບານ, ທ່ານ ສຸພັນ ແກ້ວມີໄຊ ລັດຖະມົນຕີ ກະຊວງແຜນການ ແລະ ການລົງທຶນ ໄດ້ຮ່ວມຖະແຫລງຂ່າວ ຜົນກອງປະຊຸມລັດຖະບານເປີດກວ້າງຄັ້ງທີ II ວ່າ: ກອງປະຊຸມລັດຖະບານ ເປີດກວ້າງຄັ້ງນີ້, ...Read More »
ລາວ-ກຳປູເຈຍ ຖອນກຳລັງທະຫານອອກຈາກຊາຍແດນ ທີ່ຍັງເປັນບັນຫາຄົງຄ້າງ
ພາຍຫຼັງສຳເລັດການພົບປະສອງຝ່າຍ ຢູ່ນະຄອນຫຼວງຮ່າໂນ້ຍ ສສ ຫວຽດນາມ ໃນວັນທີ 13 ກັນຍາ 2018, ນາຍົກລັດຖະມົນຕີ ລາວ-ກຳປູເຈຍ ໄດ້ຮ່ວມກັນຖະແຫຼງຜົນ ການປຶກສາຫາລືເພື່ອແກ້ໄຂບັນຫາຊາຍແດນ ລະຫວ່າງສອງປະເທດ, ໂດຍທ່ານສົມເດັດ ຮຸນເຊນ ນາຍົກລັດຖະມົນຕີແຫ່ງລາຊະອານາຈັກກຳປູເຈຍ ເວົ້າແຈ້ງໄດ້ສັ່ງໃຫ້ທະຫານກຳປູເຈຍ ຖອນອອກຈາກເຂດຊາຍແດນທີ່ຍັງເປັນຈຸດຄົງຄ້າງແລ້ວ. ທ່ານສົມເດັດຮຸນເຊນ ໄດ້ກ່າວວ່າ: ເປັນການແຈ້ງຂ່າວຢ່າງຊັດເຈນ ຕໍ່ປະຊາຊົນຂອງສອງປະເທດ ເພື່ອເປັນຫຼັກຖານອັນໜຶ່ງ ໃຫ້ແກ່ປະຊາຊົນ ກໍຄືທະຫານກອງທັບສາມາດປະຕິບັດ. ເທື່ອນີ້ເປັນຄັ້ງທີສາມ, ທີ່ລາວ ແລະ ກຳປູເຈຍ ໄດ້ຮ່ວມຖະ ແຫຼງການຮ່ວມ ມີຢູ່ນະຄອນຫຼວງວຽງຈັນ, ພະນົມເປັນ ແລະ ຮ່າໂນ້ຍ. ຂ້າພະເຈົ້າຖືໂອກາດນີ້ ເພື່ອຊີ້ແຈງກ່ຽວກັບເຂດຫ້ວຍຕະເງົ້າ ເຊິ່ງພວກເຮົາຖືວ່າເປັນເຂດທີ່ຍັງບໍ່ທັນແກ້ໄຂ, ໃນນັ້ນພວກເຮົາມີເງື່ອນໄຂສາມຢ່າງ ກ່ຽວກັບ ເຂດທີ່ຍັງ ບໍ່ທັນ ແກ້ໄຂນີ້ຄື: ອັນໜຶ່ງ ບໍ່ໃຫ້ມີກອງທັບທະຫານ, ສອງບໍ່ໃຫ້ມີປະຊາຊົນຢູ່ທີ່ນັ້ນ, ສາມຕ້ອງລາດຕະເວນຮ່ວມກັນ. ການລາດຕະເວນຮ່ວມກັນ, ພວກເຮົາສາມາດເດີນທາງທາງບົກ ແລະ ໃຊ້ໂດຣນໄດ້; ການລາດຕະ ເວນທາງ ບົກກໍຕ້ອງຮ່ວມກັນ, ການ ໃຊ້ໂດຣນກໍຕ້ອງໃຊ້ຮ່ວມກັນ. ກ່ຽວກັບການຖອນທະຫານ ຂອງຝ່າຍກຳປູເຈຍ, ຂ້າພະເຈົ້າ ໄດ້ລົມກັນກັບນາຍົກລັດຖະມົນຂອງລາວ ...Read More »
ຮອງນາຍົກ ຕິດຕາມສະພາບຄວາມເສຍຫາຍຈາກໄພທຳມະຊາດຢູ່ແຂວງ…..
ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ປະທານຄະນະກໍາມະການສະເພາະກິດແກ້ໄຂໄພພິບັດລະດັບຊາດ ໄດ້ເຄື່ອນໄຫວຢຽ້ມຢາມ ແລະ ກວດກາສະພາບຜົນເສຍຫາຍຈາກໄພພິບັດທາງທໍາມະຊາດ ຢູ່ແຂວງບໍ່ແກ້ວໃນລະຫວ່າງວັນທີ 12-13 ກັນຍາ 2018 ນີ້. ທ່ານ ບົວຄົງ ນາມມະວົງ ເຈົ້າແຂວງ ແຂວງບໍ່ແກ້ວ ໄດ້ໃຫ້ຮູ້ວ່າ: ໃນຊຸມເດືອນຜ່ານມາ ຂອງປີ 2018 ໄພພິບັດ ໄດ້ສ້າງຄວາມເສຍຫາຍຕໍ່ຊັບສິນຂອງປະຊາຊົນພາຍໃນແຂວງ ຄິດເປັນມູນຄ່າຫຼາຍກວ່າ 69 ຕື້ກີບ ໃນນີ້ ເກີດເຫດການໄຟໄໝ້ເຮືອນຂອງປະຊາຊົນ 7 ຫຼັງຄາເຮືອນໃນ 7 ບ້ານ 5 ເມືອງ ທົ່ວແຂວງມີຜູ້ຖືກຜົນກະທົບ 47 ຄົນ; ລວມມູນຄ່າເສຍຫາຍຈໍານວນ 844 ລ້ານກີບ, ພາຍຸໝາກເຫັບຕົກໃສ່ເຮືອນປະຊາຊົນເສຍຫາຍ 1 ຫຼັງ, ເກີດເຫດການລົມພາຍຸພັດແຮງກະທົບໃສ່ເຮືອນປະຊາຊົນເສຍຫາຍ 8 ຫຼັງ, ມູນຄ່າເສຍຫາຍ 56 ລ້ານກວ່າກີບ, ດິນເຊາະເຈື່ອນໃສ່ເຮືອນຂອງປະຊາຊົນເປ່ເພ ຈໍານວນ 4 ຫຼັງ, ເຮືອນຄົວເປ່ເພເສຍຫາຍ 3 ຫຼັງ, ເລົ້າເຂົ້າເສຍຫາຍ ຈໍານວນ 5 ...Read More »
ແຂວງອຸດົມໄຊ ໄດ້ຮັບຜົນກະທົບ ລວມມູນຄ່າການເສຍຫາຍ ຫຼາຍຮ້ອຍຕື້ກີບ….
ໃນວັນທີ 10-11 ກັນຍາ 2018, ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ປະທານຄະນະກໍາມະການສະເພາະກິດແກ້ໄຂໄພພິບັດລະດັບຊາດ ພ້ອມດ້ວຍຄະນະ ໄດ້ເດີນທາງເຄື່ອນໄຫວຕິດຕາມ ແລະ ແກ້ໄຂສະພາບໄພພິບັດທີ່ເກີດຂຶ້ນຢູ່ແຂວງອຸດົມໄຊ. ໃນໂອກາດນີ້, ທ່ານ ຄໍາພັນ ເຜີຍຍະວົງ ເຈົ້າແຂວງອຸດົມໄຊ ກໍໄດ້ລາຍງານກ່ຽວກັບສະພາບໄພພິບັດທີ່ເກີດຂຶ້ນ ແລະ ຄວາມເສຍຫາຍຕ່າງໆພາຍໃນແຂວງ ໃນລະຫວ່າງວັນທີ 16 ກໍລະກົດ ຫາທ້າຍເດືອນສິງຫາ 2018, ຊຶ່ງຜ່ານການປະເມີນຜົນກະທົບ ແລະ ຄວາມເສຍຫາຍໃນເບື້ອງຕົ້ນ ທົ່ວແຂວງ ມີບ້ານໄດ້ຮັບຜົນກະທົບທັງໝົດ 239 ບ້ານ, ມີ 11.645 ຄອບຄົວ, ພົນລະເມືອງ 68.456 ຄົນ (ບໍ່ມີຜູ້ເສຍຊີວິດ), ເຊິ່ງລວມມູນຄ່າຄວາມເສຍຫາຍທັງໝົດ 335 ຕື້ກວ່າກີບ.ມີ 25 ບ້ານ ໄດ້ຮັບຜົນກະທົບໜັກ, ຊຶ່ງມີເຮືອນຖືກຊຸໄຫຼ31 ຫຼັງ ແລະ ມີຊົນລະປະທານເປເພ 134 ແຫ່ງ,ເນື້ອທີ່ການຜະລິດກະສິກໍາເສຍຫາຍສົມຄວນ,ຈໍານວນເສັ້ນທາງທີ່ໄດ້ຮັບຜົນກະທົບ ມີທັງໝົດ 71 ເສັ້ນ ໃນນັ້ນທາງຫຼວງແຫ່ງຊາດ 3 ເສັ້ນ.Read More »


text:
ໃນວັນທີ 23 ມິຖຸນາ 2022 ກົມທະບຽນ ແລະ ຄຸ້ມຄອງວິສາຫະກິດ,ຕາງໜ້າໂດຍ ທ່ານ ນາງ ວົງປະດິດ ວົງສະຫວາດ ຮອງຫົວໜ້າກົມທະບຽນ ແລະ ຄຸ້ມຄອງວິສາຫະກິດ, ພ້ອມດ້ວຍກອງເລຂາ ສັງລວມປະເພດບັນຊີກິດຈະການທີ່ຕ້ອງຂໍອະນຸຍາດ ຂອງຂະແໜງການທີ່ກ່ຽວຂ້ອງ ແລະ ຊ່ຽວຊານປັບປຸງຂັ້ນຕອນການອອກໃບອະນຸ ຍາດດໍາເນີນທຸລະກິດ, ໄດ້ລົງເຮັດວຽກຮ່ວມກັບ ກະຊວງໂຍທາທິການ ແລະ ຂົນສົ່ງ , ເຊິ່ງມີ ຫົວໜ້າກົມຮອງຫົວໜ້າກົມ ແລະ ວິຊາການທີ່ຕິດພັນເຂົ້າຮ່ວມ, ຈຸດປະສົງໃນການລົງເຮັດວຽກໃນຄັ້ງນີ້ມີ 3ຈຸດປະສົງຄື:1.) ລົງເລິກປຶກສາຫາລືກ່ຽວກັບການປັບປຸງຂັ້ນຕອນການອອກໃບອະນຸຍາດດໍາເນີນທຸລະກິດໃຫ້ສັ້ນກະທັດຮັດ, ຕັດຂັ້ນຕອນ,ຂັ້ນຂອດ ແລະ ເອກະສານທີ່ບໍ່ຈໍາເປັນອອກຈາກຂັ້ນຕອນການອອກໃບອະນຸຍາດດໍາເນີນທຸລະກິດ 2.) ການກຳນົດບັນຊີບັນດາກິດຈະການທີ່ຕ້ອງຂໍອະນຸຍາດດໍາເນີນທຸລະກິດ 3.) ການປັບປຸງບັນດາບັນຊີຕ່າງໆເປັນຕົ້ນບັນຊີສະຫງວນ, ບັນຊີມີເງື່ອນໄຂ ແລະ ບັນຊີເກືອດຫ້າມ ຂອງຂະແໜງການທີ່ກ່ຽວຂ້ອງ, ນອກຈາກນີ້ຍັງຈະສືບຕໍ່ຮ່ວມກັບບັນດາຂະແໜງການທີ່ກ່ຽວຂ້ອງໃຫ້ສໍາເລັດ
ທ່ານ ນາງ ວົງປະດິດ ວົງສະຫວາດ ຮອງຫົວໜ້າກົມທະບຽນ ແລະ ຄຸ້ມຄອງວິສາຫະກິດ, ພ້ອມດ້ວຍກອງເລຂາ ລົງເຮັດວຽກກັບກະຊວງກະຊວງໂຍທາທິການ ແລະ ຂົນສົ່ງ
- ລາຍລະອຽດ
-


text:
ໃນລະຫວ່າງວັນທີ 12-13 ຕຸລາ 2022, ກະຊວງການຕ່າງປະເທດ (ກົມສົນທິສັນຍາ ແລະ ກົດໝາຍ) ພາຍໃຕ້ການສະໜັບສະໜູນຈາກກອງທຶນພິເສດການຮ່ວມມືແມ່ນໍ້າຂອງ-ແມ່ນໍ້າລ້ານຊ້າງ ໄດ້ຈັດກອງປະຊຸມຝຶກອົບຮົມພາກພື້ນ ກ່ຽວກັບ ການສ້າງຄວາມເຂັ້ມແຂງໃຫ້ແກ່ກົນໄກການຮ່ວມມື ແລະ ພາກປະຕິບັດທີ່ດີໃນການຈັດຕັ້ງປະຕິບັດສົນທິສັນຍາພາກພື້ນ ແລະ ສາກົນ ວ່າດ້ວຍການຕ້ານອາຊະຍາກຳຂ້າມຊາດທີ່ມີການຈັດຕັ້ງ ແລະ ອະນຸສັນຍາທີ່ກ່ຽວຂ້ອງ ໃຫ້ແກ່ພະນັກງານ ແລະ ເຈົ້າໜ້າທີ່ ທີ່ກ່ຽວຂ້ອງ 08 ແຂວງພາກເໜືອ ຊຶ່ງກອງປະຊຸມດັ່ງກ່າວໄດ້ໄຂຂຶ້ນຢ່າງເປັນທາງການໃນຕອນເຊົ້າຂອງວັນທີ 12 ຕຸລາ 2022, ທີ່ ນະຄອນ ຫຼວງພະບາງ, ແຂວງ ຫຼວງພະບາງ ພາຍໃຕ້ການເປັນປະທານ ແລະ ກ່າວເປີດກອງປະຊຸມຂອງ ທ່ານ ທອງຜ່ານ ສະຫວັນເພັດ, ຮອງລັດຖະມົນຕີກະຊວງການຕ່າງປະ ເທດ ແລະ ມີການເຂົ້າຮ່ວມກ່າວຄຳເຫັນໂດຍ ທ່ານ ຫຼີ້ ຈື້ກົ່ງ (Li Zhigong), ກົງສຸນໃຫຍ່ ແຫ່ງ ສປ ຈີນ ປະຈໍາ ນະຄອນຫຼວງພະບາງ, ແຂວງ ຫຼວງພະບາງ, ມີນັກວິທະຍາກອນຈາກສູນກາງທີ່ມາຈາກ ກະຊວງການຕ່າງປະເທດ, ກະຊວງປ້ອງກັນຄວາມສະຫງົບ, ອົງການໄອຍະການປະຊາຊົນສູງສຸດ, ຜູ້ຕາງໜ້າຈາກສາທາລະນະລັດ ສະຫະພາບມຽນມາ ແລະ ຣາຊະອານາຈັກໄທ ໃນຫົວຂໍ້ທີ່ພົວພັນກັບວຽກງານການຮ່ວມມືພາກພື້ນ ແລະ ສາກົນ ໃນການຕ້ານ ແລະ ສະກັດກັ້ນ ອາຊະຍາກຳຂ້າມຊາດທີ່ີມີການ ຈັດຕັ້ງ, ມີຜູ້ເຂົ້າຮ່ວມທັງໝົດ 90 ທ່ານ (ຍິງ 20 ທ່ານ).
ຈຸດປະສົງຂອງກອງປະຊຸມຝືກອົບຮົມໃນຄັ້ງນີ້ ເພື່ອແລກປ່ຽນຄຳຄິດເຫັນ, ບົດຮຽນ ແລະ ແລກປ່ຽນ ພາກປະຕິບັດທີ່ດີໃນການຈັດຕັ້ງປະຕິບັດສົນທິສັນຍາພາກພື້ນ ແລະ ສາກົນ ກ່ຽວກັບການຕ້ານອາຊະຍາກຳຂ້າມຊາດທີ່ມີການຈັດຕັ້ງ ລວມທັງການຊ່ວຍເຫຼືອຊຶ່ງກັນ ແລະ ກັນທາງດ້ານກົດ ໝາຍໃນບັນຫາອາຍາ ລະຫວ່າງປະເທດແມ່ນໍ້າຂອງ-ແມ່ນໍ້າລ້ານຊ້າງ ພ້ອມທັງເປັນຂໍ້ມູນໃນການຈັດ ຕັ້ງປະຕິບັດ ແລະ ການຮ່ວມມືລະຫວ່າງບັນດາປະເທດດັ່ງກ່າວໃນການຕ້ານອາຊະຍາກຳຂ້າມຊາດທີ່ມີການຈັດຕັ້ງ ລວມທັງການຊ່ວຍເຫຼືອເຊິ່ງກັນ ແລະ ກັນທາງດ້ານກົດໝາຍໃນບັນຫາອາຍາໃນປັດຈຸບັນ ແລະ ອານາຄົດ, ສ້າງຄວາມຮັບຮູ້, ຄວາມເຂົ້າໃຈ ແລະ ເສີມຂະຫຍາຍການຮ່ວມມືທີ່ດີກັບບັນດາປະ ເທດແມ່ນໍ້າຂອງ-ແມ່ນໍ້າລ້ານຊ້າງ ພາຍໃຕ້ສົນທິສັນຍາທີ່ໄດ້ເປັນພາຄີຮ່ວມກັນ ແລະ ເປັນການຍົກລະ ດັບຄວາມຮູ້ຄວາມສາມາດໃຫ້ແກ່ເຈົ້າໜ້າທີ່ ທີ່ກ່ຽວຂ້ອງຂອງ ສປປ ລາວ ໃນການຮ່ວມມືກັບປະເທດອ້ອມຂ້າງໃນວຽກງານການສະກັດກັ້ນ ແລະ ຕ້ານອາຊະຍາກຳຂ້າມຊາດທີ່ມີການຈັດຕັ້ງໃຫ້ມີປະສິດທິ ພາບ, ປະສິດທິຜົນ ແລະ ໄດ້ຮັບປະຜົນໂຫຍດຮ່ວມກັນ.
ຂ່າວ;ພາບ: ກົມການຂ່າວ ກະຊວງການຕ່າງປະເທດ


text:
ວັນທີ 3ຕຸລາ 2022 ເຊີ່ງເປັນມື້ທີ່ 2 ຂອງການເດີນທາງ ມາຢ້ຽມຢາມສາທາລະນະລັດປະຊາທິປະໄຕປະຊາຊົນ ລາວ ຢ່າງເປັນທາງການ ຂອງສະຫາຍ ມານູເອັນ ມາເຣໂຣ ກຣູຊ໌ ນາຍົກລັດຖະມົນຕີ ແຫ່ງ ສາທາລະນະລັດ ກູບາ ແລະ ຄະນະ, ໃນລະຫວ່າງວັນທີ 02-04 ຕຸລາ ນີ້, ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີ ທີ່ມີມາແຕ່ດົນນານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ກູບາ ຖານອ້າຍນ້ອງຮ່ວມອຸດົມການອັນດຽວກັນ ໃຫ້ນັບມື້ເຂັ້ມແຂງ ແລະ ແຕກດອກອອກຜົນຍິ່ງໆຂຶ້ນໃນຊຸມປີຕໍ່ຫນ້າ.
ສະຫາຍ ມານູເອັນ ມາເຣໂຣ ກຣູຊ໌ ແລະ ຄະນະໄດ້ເຄື່ອນໄຫວຢ້ຽມຢາມເຂດພັດທະນາກວມລວມລວມໄຊເສດຖາ ໂດຍທ່ານໄດ້ຮັບຟັງການລາຍງານ ໂດຍຫຍໍ້ກ່ຽວກັບກັບປະຫວັດຄວາມເປັນມາ,ການຈັດຕັ້ງປະຕິບັດວຽກງານດ້ານຕ່າງໆ ລວມເຖີງສະພາບການລົງທືນຢູ່ພາຍໃນເຂດພັດທະນາກວມລວມໄຊເສດຖາ ຈາກທ່ານ ສະຖາບັນດີດ ອີນສີຊຽງໃຫມ່ ຮອງລັດຖະມົນຕີ ກະຊວງແຜນການເເລະການລົງທືນ ໂດຍທ່ານໃຫ້ຮູ້ວ່າ: ສະເພາະເຂດພັດທະນາກວມລວມໄຊເຊດຖາ ຈຸດປະສົງຕົ້ນຕໍແມ່ນ ເພື່ອພັດທະນາແບບກວມລວມຄົບວົງຈອນ ທີ່ປະກອບດ້ວຍເຂດອຸດສາຫະກໍາທັນສະໄໝ, ເຂດການຄ້າ-ການບໍລິການ ແລະ ການຂົນສົ່ງ LOGISTIC.
ຮອງລັດຖະມົນຕີ ກະຊວງ ແຜນການເເລະການລົງທືນ ໃຫ້ຮູ້ອີກວ່າ: ປັດຈຸບັນເຂດພັດທະນາກວມລວມໄຊເຊດຖາ ມີບໍລິສັດ ເຂົ້າມາລົງທຶນ ຈໍານວນ 103 ບໍລິສັດ, ມີທຶນຈົດທະບຽນ 418 ລ້ານໂດລາສະຫະລັດ, ແຜນການລົງທຶນ 2,1 ຕື້ໂດລາສະຫະລັດ ມີແຮງງານພາຍໃນເຂດ ທັງໝົດ 5,112 ຄົນ, ແຮງງານລາວ 3,948 ຄົນ, ແຮງງານຕ່າງປະເທດ 1,164 ຄົນ. ມີມູນການລົງທຶນຕົວຈິງພາຍໃນເຂດ 2,1 ຕື້ໂດລາສະຫະລັດ ໄດ້ມີບໍລິສັດທີ່ມີຊື່ສຽງເຂົ້າມາລົງທຶນເປັນຈໍານວນຫຼາຍເຊັ່ນ: ບໍລິສັດ ໂຮຢາລາວ ຈຳກັດ ຈາກປະເທດ ຢີປຸ່ນ ເຂົ້າມາຕັ້ງໂຮງງານຜະລິດເລນແວ່ນຕາ ແລະ ແຜນຣາດດິດ ເພື່ອສົ່ງອອກ. ບໍລິສັດ ຜະລິດຢາ ໂກເດັນວິດສະດອມ (ລາວ) ຈໍາກັດ ກໍ່ແມ່ນບໍລິສັດໜຶ່ງທີ່ມີຊື່ສຽງ ແລະ ໄດ້ຮັບການຍອມຮັບຈາກສາກົນ, ຊຶ່ງເປັນບໍລິສັດຈາກ ສປ ຈີນ ເຂົ້າມາຕັ້ງໂຮງງານເພື່ອວິໃຈ, ພັດທະນາ, ຜະລິດ, ຈຳໜ່າຍຜະລິດຕະພັນຢາ ແລະ ຜະລິດຕະພັນເສີມສຸກຂະພາບທີ່ກຳລັງດຳເນີນການກໍ່ສ້າງ, ບໍລິສັດ ເປໂຕ ເຄມີລາວ ຈຳກັດ ເປັນໂຮງງານກັ່ນນໍ້າມັນ ແລະ ຜະລິດນ້ຳ ມັນເຄື່ອງ ເພື່ອສະໜອງໃຫ້ແກ່ພາຍໃນ ແລະ ຕ່າງປະເທດ, ບໍລິສັດ ຄວາມຫວັງໃໝ່ ຈຳກັດ ຜະລິດຫົວອາຫານສັດ ເພື່ອຈຳໝ່າຍທັງພາຍໃນ ແລະ ສົ່ງອອກຕ່າງປະເທດ, ບໍລິສັດ ຕັດຫຍິບເປເຕີ ຈໍາກັດ ເປັນໂຮງງານຕັດຕັດຫຍິບເຄື່ອງນຸ່ງຫົ່ມ ຊຶ່ງມາຮອດ ເດືອນກັນຍາ 2022 ເຂດພັດທະນາກວມລວມໄຊເຊດຖາ ສາມາດປະຕິບັດພັນທະເຂົ້າງົບປະມານຂອງລັດໄດ້ທັງໝົດ 179 ຕື້ກີບ.
ຫລັງທີ່ສະຫາຍ ມານູເອັນ ມາເຣໂຣ ກຣູຊ໌ ນາຍົກລັດຖະມົນຕີ ແຫ່ງ ສາທາລະນະລັດ ກູບາ ແລະ ຄະນະ ໄດ້ຮັບຟັງການລາຍງານໂດຍຫຍໍ້ກ່ຽວກັບການຈັດຕັ້ງປະຕິບັດວຽກງານຕ່າງໆຂອງເຂດພັດທະນາກວມລວມໄຊເສດຖາຈາກຮອງລັດຖະມົນຕີກະຊວງແຜນການເເລະການລົງທືນ ເເລ້ວ ໄດ້ສືບໄປຢ້ຽມຢາມ ໂຮງການຜະລິດຢາ ທີ່ຕັ້ງຢູ່ເຂດພັດທະນາກວມລວມໄຊເສດຖາ ຫລັງຈາກນັ້ນໄດ້ສືບຕໍ່ໄປເຄື່ອນໄຫວຢ້ຽມຢາມ ໂຮງຮຽນມັດທະຍົມສົມບູນມີດຕະພາບລາວ-ກູບາ ຢູ່ບ້ານ ດົງບັງ ເມືອງໄຊທານີຕື່ມອີກ.
ຂ່າວ: ເດດອາລຸນ ແກ້ວວິໄລ


text:
ສະໄໝກາງ
ຍຸກກາງ (ຄຳເຄົ້າ: ຍຸຄກລາງ[໑], ອັງກິດ: Medieval Age) ຫຼື ສະໄໝກາງ (ຄຳເຄົ້າ: ສມັຍກລາງ[໒], ອັງກິດ: Middle Ages) ແມ່ນຊ່ວງເວລາໃນປະວັດສາດເອີລົບຕັ້ງແຕ່ຄິດສະຕະວັດທີ 5 ຫາຄິດສະຕະວັດທີ 15 ໂດຍປົກກະຕິແລ້ວແມ່ນເລີ່ມນັບຕັ້ງແຕ່ການຫຼົ້ມສະຫຼາຍລົງຂອງຈັກກະວັດໂລມັນຕາເວັນຕົກ (ການສິ້ນສຸດຂອງສະໄໝຄາດສິກ) ຈົນເຖິງຈຸດເລີ່ມຕົ້ນຂອງສະໄໝຟື້ນຟູສິລະປະວິທະຍາແລະຍຸກແຫ່ງການສຳລວດ ເຊິ່ງແມ່ນຍຸກທີ່ນຳໄປສູ່ຍຸກສະໄໝໃໝ່ໃນເວລາຕໍ່ມາ. ສະໄໝກາງແມ່ນຊ່ວງເວລາກົງກາງຂອງກະບວນການປ່ຽນຜ່ານໃນປະວັດສາດຕາເວັນຕົກແມ່ນ ສະໄໝຄາດສິກ, ສະໄໝກາງ ແລະສະໄໝໃໝ່. ນອກຈາກນີ້ສະໄໝກາງຍັງຖືກແບ່ງອອກເປັນສາມຊ່ວງເວລາແມ່ນ ຍຸກກາງຕອນຕົ້ນ (Early Middle Ages), ຍຸກກາງຕອນກາງ (High Middle Ages) ແລະຍຸກກາງຕອນປາຍ (Late Middle Ages).
ໃນຍຸກກາງຕອນຕົ້ນ ການລຸດລົງຂອງປະຊາກອນ, ການຫົດໂຕຂອງເມືອງ ແລະການຮຸກຮານຈາກອະນາລະຍະຊົນ ເລີ່ມຕົ້ນຂຶ້ນໃນຍຸກບຸຮານຕອນປາຍແລະດຳເນີນໄປຢ່າງໄວວາເຫຼົ່າອະນາລະຍະຊົນຜູ້ບຸກລຸກເຂົ້າຕັ້ງອານາຈັກຂອງຕົນໃນສ່ວນທີ່ເຫຼືອຢູ່ຂອງຈັກກະວັດໂລມັນຕາເວັນຕົກ. ໃນຄິດສະຕະວັດທີ 7 ອາຟລິກກາເໜືອແລະຕາເວັນອອກກາງ ເຊິ່ງເຄີຍເປັນສ່ວນໜຶ່ງຂອງຈັກກະວັດໂລມັນຕາເວັນອອກ ໄດ້ກາຍໄປເປັນຈັກກະວັດອິສະລາມຫຼັງຈາກຖືກຍຶດຄອງໂດຍຜູ້ສືບທອດຂອງນະບີມຸຮຳມັດ ແມ້ນວ່າຈະມີການປ່ຽນແປງທາງສັງຄົມແລະໂຄງສ້າງທາງການເມືອງຫຼາຍຫຼວງ ແຕ່ກໍບໍ່ໄດ້ປ່ຽນໄປຈາກຍຸກບຸຮານຄາດສິກຢ່າງສິ້ນເຊີງ. ຈັກກະວັດໂລມັນຕາເວັນອອກຫຼືຈັກກະວັດບິເຊນທີນຍັງຄົງຢູ່ລອດແລະຮັກສາອຳນາດຂອງຕົນເອົາໄວ້ໄດ້. ນອກຈາກນີ້ແລ້ວອານາຈັກເກີດໃໝ່ສ່ວນໃຫຍ່ຍັງຄົງກ່ຽວພັນຢູ່ກັບສະຖາບັນທີ່ຫຼົງເຫຼືອຢູ່ຂອງຊາວໂລມັນ ໃນຂະນະທີ່ວັດວາອາຮາມຂອງຄິດສາສະໜາໄດ້ແຜ່ຂະຫຍາຍໄປທົ່ວເອີລົບຕາເວັນຕົກ. ໃນຄິດສະຕະວັດທີ 7 ແລະ 8 ຊາວແຟງພາຍໃຕ້ການປົກຄອງຂອງລາຊະວົງຄາໂລແລັງຊຽງໄດ້ສະຖາປະນາຈັກກະວັດຂຶ້ນເຊິ່ງຄອບຄຸມພື້ນທີ່ສ່ວນໃຫຍ່ຂອງເອີລົບຕາເວັນຕົກມີນາມວ່າ ຈັກກະວັດຄາໂລແລັງຊຽງ ເຊິ່ງຍືນຍົງໄປຈົນຮອດຄິດສະຕະວັດທີ 9. ເມື່ອຈັກກະວັດຫຼົ້ມສະຫຼາຍລົງຈາກແຮງກົດດັນຂອງການຮຸກຮານຈາກພາຍນອກ ເຊັ່ນ ຊາວໄວກິງຈາກທາງເໜືອ, ຊາວມາດຢາຈາກທາງຕາເວັນອອກ ແລະຊາວຊາລາເຊນຈາກທາງໃຕ້.
ຊ່ວງຍຸກກາງຕອນກາງເຊິ່ງເລີ່ມຂຶ້ນຫຼັງຄິດສະຕະວັດທີ 10 ປະຊາກອນຂອງເອີລົບຂະຫຍາຍໂຕຢ່າງຫຼາຍຈາກການທີ່ນະວັດຕະກຳທາງເຕັກໂນໂລຊີແລະທາງການກະເສດເຮັດໃຫ້ການຄ້າຂາຍຈະເລີນຮຸ່ງເຮືອງແລະການເຮັດສວນໄຮ່ນາຂະຫຍາຍໂຕ ລະບົບມາເນີ້ - ອົງກອນຂອງຊາວນາຕາມໝູ່ບ້ານທີ່ຕິດຄ້າງຄ່າເຊົ່າທີ່ດິນແລະໜ້າທີ່ດ້ານແຮງງານແກ່ຂຸນນາງ ແລະລະບົບຟິວດັນ - ໂຄງສ້າງທາງການເມືອງທີ່ເຊິ່ງອັດສະວິນແລະຂຸນນາງສັກຕ່ຳກວ່າຕິດຄ້າງໜ້າທີ່ດ້ານການທະຫານແກ່ເຈົ້ານາຍຜູ້ມີສັກສູງກວ່າຂອງພວກເຂົາແລກກັບສິດໃນການເກັບຄ່າເຊົ່າທີ່ດິນແລະຊາວນາໃຕ້ປົກຄອງ. ສອງລະບົບນີ້ແມ່ນລະບຽບຂອງສັງຄົມທີ່ໃຊ້ກັນໃນຍຸກກາງຕອນກາງ. ຕໍ່ມາອານາຈັກເລີ່ມລວມສູນອຳນາດຫຼາຍຂຶ້ນພາຍຫຼັງການຫຼົ້ມສະຫຼາຍລົງຂອງຈັກກະວັດຄາໂລແລັງຊຽງ ສົງຄາມຄູເສດເຊິ່ງເລີ່ມຂຶ້ນເທື່ອທຳອິດໃນປີ ຄ.ສ. 1095 ແມ່ນຜະລິດຜົນຈາກຄວາມພະຍາຍາມທາງການທະຫານຂອງເຫຼົ່າຊາວຄິດໃນເອີລົບຕາເວັນຕົກທີ່ຕ້ອງການຈະທວງຄືນດິນແດນສັກສິດໃນຕາເວັນອອກກາງຄືນຈາກຊາວມຸສະລິມແລະມີອຳນາດເໜືອດິນແດນດັງກ່າວດົນນານພໍທີ່ຈະສະຖາປະນາລັດຄິດໃນຕາເວັນອອກໃກ້ ກຸ່ມປັນຍາຊົນເກີດຂຶ້ນຈາກລັດທິອັດສະມາຈານນິຍົມແລະການກໍ່ຕັ້ງມະຫາວິທະຍາໄລທົ່ວເອີລົບ ລວມໄປເຖິງການກໍ່ສ້າງໂບດວິຫານແບບກໍທິກ ເປັນໜຶ່ງໃນໂຕຢ່າງຄວາມສຳເລັດທາງດ້ານສິລະປະອັນຍິ່ງໃຫຍ່ຈາກຍຸກກາງຕອນກາງ.
ຍຸກກາງຕອນປາຍຕ້ອງຜະເຊີນກັບຄວາມຫຍຸ້ງຍາກແລະຫາຍະນະຫຼາຍຫຼວງ ເຊັ່ນ ຄວາມອົດຢາກ, ໂລກລະບາດ ແລະສົງຄາມ ເຊິ່ງເຮັດໃຫ້ຈຳນວນປະຊາກອນໃນເອີລົບຕາເວັນຕົກລຸດລົງເປັນຢ່າງຫຼາຍ. ໃນຊ່ວງເວລາສີ່ປີຕັ້ງແຕ່ ຄ.ສ. 1347 ຫາ ຄ.ສ. 1350 ກາລະໂລກລະບາດໃນເອີລົບເອົາຊີວິດຊາວເອີລົບໄປສາມໃນສີ່ໂດຍປະມານ. ຄວາມກັງຂາ, ຄວາມນອກຮີດ ແລະຄວາມແຕກແຍກພາຍໃນຄິດຕະຈັກດຳເນີນຄວບຄູ່ໄປກັບສົງຄາມລະຫວ່າງລັດ, ສົງຄາມກາງເມືອງ ແລະການລຸກຮື້ຂອງຊາວນາພາຍໃນອານາຈັກຕ່າງໆ. ພັດທະນາການທາງດ້ານວັດທະນະທຳແລະເຕັກໂນໂລຊີໄດ້ປ່ຽນແປງສັງຄົມຂອງເອີລົບອັນເປັນຈຸດຈົບຂອງຍຸກກາງແລະຈຸດເລີ່ມຕົ້ນຂອງສະໄໝໃໝ່ຕອນຕົ້ນ.


text:
ສູນກາງແນວລາວສ້າງຊາດ(ສນຊ) ຮ່ວມກັບ ກະຊວງປ້ອງກັນປະເທດ ໄດ້ຈັດພິທີເປີດການນຳໃຊ້ແທ່ນສີລາຈາລຶກກອງຮ້ອຍຫີນເພັດ ວິລະຊົນ ຢ່າງເປັນທາງການ ຢູ່ທີ່ ສນຊ, ໃນວັນທີ 17 ກໍລະກົດ 2020 ນີ້, ເປັນກຽດເຂົ້າຮ່ວມຂອງ ທ່ານ ປອ ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ, ທ່ານ ພົນເອກ ຈັນສະໝອນ ຈັນຍາລາດ ກຳມະການກົມການເມືອງສູນກາງພັກ, ລັດຖະມົນຕີກະຊວງປ້ອງກັນປະເທດ, ມີຄະນະພັກ, ຄະນະນຳ ຂອງ ສນຊ ແລະ ກະຊວງປ້ອງກັນປະເທດ ພ້ອມດ້ວຍ ພະນັກງານອາວຸໂສບຳນານ ເຂົ້າຮ່ວມ.
ໃນພິທີ, ທ່ານ ລັດຖະມົນຕີກະຊວງປ້ອງການປະເທດ ໄດ້ຂຶ້ນກ່າວສະດຸດີໂດຍຍົກໃຫ້ເຫັນຄວາມໝາຍຄວາມສຳຄັນ ຂອງການກໍ່ສ້າງອະນຸສອນສະຖານ “ກອງຮ້ອຍຫີນເພັດວິລະຊົນ” ແລະ ການປະຕິບັດໜ້າທີ່ ຂອງກອງຮ້ອຍ 2 ຜ່ານ 3 ໄລຍະແຕ່ປີ 1962-1974 ໂດຍຫຍໍ້, ຊຶ່ງທ່ານໃຫ້ຮູ້ວ່າ ຕະຫຼອດໄລຍະທີ່ກອງຮ້ອຍຫີນເພັດມາປະຈຳການຢູ່ວຽງຈັນ ສັດຕູໄດ້ປິດລ້ອມຮອບດ້ານ, ເຮັດໃຫ້ການເຄື່ອນໄຫວຂອງອ້າຍນ້ອງຖືກຈຳກັດ, ກົດດັນ, ກັ່ນແກ້ງ ເຕັມໄປດ້ວຍຄວາມອັນຕະລາຍຕະຫຼອດເວລາ, ສັດຕູໄດ້ປິດລ້ອມສຳນັກງານແນວລາວຮັກຊາດ, ເຮືອນພັກຂອງຜູ້ນໍາ, ທາງໃນບໍ່ໃຫ້ອອກ ທາງນອກບໍ່ໃຫ້ເຂົ້າ, ການພົວພັນພາຍໃນ-ພາຍນອກຖືກຕັດຂາດ, ສະຖານະການເວລານັ້ນແມ່ນເຄັ່ງຕຶງ, ດຸເດືອດ, ຂ້ຽວຂາດທີ່ສຸດ ແຕ່ອ້າຍນ້ອງກອງຮ້ອຍ 2 ກໍ່ບໍ່ໄດ້ຫວັ່ນກົວ ແລະ ທໍ້ຖອຍ, ດ້ວຍນ້ຳໃຈເດັດດ່ຽວໜຽວແໜ້ນ, ບໍ່ຫຼົງເຊື່ອຕໍ່ກົນອຸບາຍຂອງສັດຕູ ແລະ ເຮັດສຳເລັດໜ້າທີ່ຕາມການມອບໝາຍໃນການປ້ອງກັນຜູ້ນຳແນວລາວຮັກຊາດ ທັງ 3 ໄລຍະຢູ່ວຽງຈັນ ແຕ່ປີ 1962-1974 ໄດ້ຢ່າງປອດໄພ ຈຶ່ງຖືກຂະໜານນາມໃຫ້ກອງຮ້ອຍ 2 ເປັນ “ກອງຮ້ອຍຫີນເພັດວິລະຊົນ”.
ສະນັ້ນ, ການສ້າງອະນຸສອນສະຖານ “ກອງຮ້ອຍຫີນເພັດວິລະຊົນ” ຢູ່ຕໍ່ໜ້າສຳນັກງານ ສນຊ ນີ້, ເພື່ອຈາລຶກຜົນງານ, ຄຸນງາມຄວາມດີ ທັງເປັນການຢັ້ງຢືນຜົນງານອັນໂດດເດັ່ນ ຂອງບັນດາພະນັກງານນັກຮົບປະຕິວັດ. ເພື່ອສຶກສາອົບຮົມໃຫ້ພະນັກງານ-ສະມາຊິກພັກ, ນັກຮຽນ-ນັກສຶກສາ ແລະ ປະຊາຊົນບັນດາເຜົ່າໃນທົ່ວປະເທດ. ຈາກນັ້ນ ທ່ານ ພົນຕີ ສອນທອງ ພົມລາວົງ ຮອງຫົວໜ້າກົມໃຫຍ່ການເມືອງກອງທັບ ໄດ້ຂຶ້ນຜ່ານບົດລາຍງານການກໍ່ສ້າງ ແລະ ກ່າວມອບໃຫ້ຄະນະພັກ-ຄະນະປະຈຳ ສນຊ ປົກປັກຮັກສາ ແລະ ນຳໃຊ້ເຂົ້າໃນການສຶກສາອົບຮົມຄົນຮຸ່ນໃໝ່ຕໍ່ໄປ; ຕາງໜ້າຄະນະພັກ-ຄະນະປະຈຳ ສນຊ ກ່າວຮັບໂດຍທ່ານ ຈັນທະວົງ ແສນອາມາດມົນຕີ ຮອງປະທານສູນກາງແນວລາວສ້າງຊາດ; ພ້ອມກັນນີ້, ເພື່ອເປັນສັນຍາລັກນິມິດໝາຍທີ່ສຳຄັນ ທ່ານປະທານ ສູນກາງແນວລາວສ້າງຊາດ ແລະ ທ່ານ ລັດຖະມົນຕີກະຊວງປ້ອງກັນປະເທດ ກໍ່ໄດ້ເປັນກຽດຂຶ້ນຕັດແຖບຜ້າ ເພື່ອເປີດນຳໃຊ້ແທ່ນສີລາຈາລຶກກອງຮ້ອຍຫີນເພັດ ວິລະຊົນ ຢ່າງເປັນທາງການ.


text:
ໃນວັນທີ 14-16/6/2022 ກົມອົບຮົມຄະນະໂຄສະນາອົບຮົມສູນກາງພັກສົມທົບກັບໂຄສະນາອົບຮົມແຂວງວຽງຈັນ ໄດ້ຈັດຕັ້ງອົບຮົມຄູ-ອາຈານສອນວິຊາສັງຄົມ-ການເມືອງ ໃຫ້ ຄູ-ອາຈານສອນ ຢູ່ໂຮງຮຽນມັດທະຍົມອ້ອມຂ້າງເທດສະບານ ແຂວງວຽງຈັນ ທັງພາກລັດ ແລະ ເອກະຊົນຢູ່ທີ່ສະໂມສອນ ເມືອງທຸລະຄົມ ແຂວງວຽງຈັນ ພາຍໃຕ້ການເປັນປະທານຮ່ວມຂອງ ທ່ານ ບຸນທັບ ວົງໄຊ ຮອງເລຂາພັກເມືອງທຸລະຄົມ, ທ່ານ ສົມຄິດ ອິນທະວົງ ກຳມະການພັກແຂວງ, ຫົວໜ້າຄະນະໂຄສະນາອົບຮົມແຂວງ ແລະ ທ່ານ ຄຳເຄນ ຈັນທະວົງ ຫົວໜ້າກົມອົບຮົມ ຄະນະໂຄສະນາອົບຮົມສູນກາງພັກ.
ຊຸດອົບຮົມຄັ້ງນີ້ມີຄູ-ອາຈານສອນທັງພາກລັດ ແລະ ເອກະຊົນ ເຂົ້າຮ່ວມອົບຮົມທັງໝົດ 39 ທ່ານ, ຍິງ 26 ທ່ານ. ໃນນັ້ນ, ມີສະມາຊິກພັກຈຳນວນ 39 ສະຫາຍ, ຍິງ 26 ສະຫາຍ, ອຳນວຍການໂຮງຮຽນ 5 ທ່ານ ແລະ ຮອງອຳນວຍການໂຮງຮຽນ 3 ທ່ານ, ຍິງ 2 ທ່ານ. ເນື້ອໃນອົບຮົມນຳໃຊ້ເອກະສານ 6 ບົດຄື: ບົດທີ 1 ຄວາມຮູ້ພື້ນຖານກ່ຽວກັບລັດທິມາກ-ເລນິນ, ບົດທີ 2 ເສີມຂະຫຍາຍມູນເຊື້ອຂອງຊາດລາວ, ບົດທີ 3 ການສ້າງ ແລະ ບູລະນະລະບອບປະຊາທິປະໄຕປະຊາຊົນຕາມທິດສັງຄົມນິຍົມ, ບົດທີ 4 ແນວທາງນະໂຍບາຍການສຶກສາຂອງພັກ-ລັດເຮົາ, ບົດທີ 5 ພັດທະນາເສດຖະກິດຕິດພັນກັບການພັດທະນາວັດທະນະທຳ-ສັງຄົມ ແລະ ສິ່ງແວດລ້ອມ ແລະ ບົດທີ 6 ຈັນຍາບັນຂອງຄູ.
ການຈັດຕັ້ງອົບຮົມໄດ້ດຳເນີນໄປຕາມແຜນ (ເປົ້າໝາຍເຂົ້າຮ່ວມອົບຮົມ ລືນແຜນ, ແຜນກຳນົດ 30-35 ທ່ານ) ແລະ ຜູ້ເຂົ້າອົບຮົມລ້ວນແຕ່ແມ່ນ ຜູ້ທີ່ເປັນຫຼັກແຫຼ່ງສຳຄັນທັງພາກລັດ ແລະ ເອກະຊົນ; ຜູ້ບັນຍາຍເອກະສານສ່ວນຫຼາຍມີການອະທິບາຍ, ຊີ້ແຈງ ແລະ ສົມທຽບລະຫວ່າງທິດສະດີກັບພຶດຕິກຳຕົວຈິງໄດ້ຢ່າງກວ້າງຂວາງ, ເລິກເຊິ່ງ ເຮັດໃຫ້ຜູ້ເຂົ້າອົບຮົມເຂົ້າໃຈເນື້ອໃນເອກະສານຢ່າງເລິກເຊີ່ງ ແລະ ຜູ້ອົບຮົມມີຄວາມຫ້າວຫັນ, ຕັ້ງໃຈເຂົ້າຮ່ວມ ແລະ ມີການແລກປ່ຽນຄຳເຫັນກັບຜູ້ບັນຍາຍເອກະສານຢ່າງເລິກເຊີ່ງແທດຕົວຈິງລະຫວ່າງທິດສະດີ ແລະ ພາກປະະຕິບັດຕົວຈິງ.
ໃນຕອນທ້າຍຂອງຊຸດອົບຮົມ ສະຫາຍ ບຸນທັບ ວົງໄຊ ຮອງເລຂາພັກເມືອງທຸລະຄົມ ໄດ້ໃຫ້ກຽດໂອ້ລົມ ແລະ ສະຫາຍ ສົມຄິດ ອິນທະວົງ ຫົວໜ້າຄະນະໂຄສະນາອົບຮົມແຂວງເປັນຜູ້ມອບໃບຢັ້ງຢືນໃຫ້ນັກຝຶກອົບຮົມ.
ພາບ,ຂ່າວ: ສຸກິນດາ ທອງດາລາ


text:
ຂ່າວສານ
ນາຍົກລັດຖະມົນຕີ ຫວໍວັນກຽດ - ນັກຮົບປະຕິວັດອຸທິດສ່ວນຕະຫຼອດຊີວິດ, ເສຍສະຫຼະເພື່ອເອກະລາດ, ເສລີພາບຂອງປະເທດຊາດ, ເພື່ອຄວາມຜາສຸກຂອງປະຊາຊົນ
ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີ ຟ້າມມິງຈິງ ໄດ້ຫວນຄືນຂະບວນວິວັດການເຄື່ອນໄຫວປະຕິວັດ ແລະ ການປະຕິບັດງານຂອງທ່ານນາຍົກລັດຖະມົນຕີ ຫວໍວັນກຽດ, ໂດຍເນັ້ນໜັກເຖິງແບບຢ່າງອຸທິດສ່ວນ ແລະ ເສຍສະຫຼະທຸກຢ່າງ ໃຫ້ແກ່ປະເທດຊາດ, ປະຊາຊົນ ຂອງນາຍົກລັດຖະມົນຕີ ຫວໍວັນກຽດ ເຊິ່ງໄດ້ຈົດຈຳໄວ້ໃນດວງໃຈຂອງພໍ່ແມ່ປະຊາຊົນ, ສະຫາຍ, ນັກຮົບໃນທົ່ວປະເທດ. ທ່ານໃຫ້ຮູ້ວ່າ:
ຊີວິດ ແລະ ພາລະກິດປະຕິວັດ ຂອງທ່ານນາຍົກລັດຖະມົນຕີ ຫວໍວັນກຽດ ໄດ້ປະກົດໃຫ້ເຫັນແບບຢ່າງຂອງນັກຮົບປະຕິວັດທີ່ຈົ່ງຮັກພັກດີ, ການນຳທີ່ດີເລີດ, ອຸທິດສ່ວນຕະຫຼອດຊີວິດເພື່ອປະເທດຊາດ, ເພື່ອປະຊາຊົນ. ດ້ວຍແບບແຜນການເຮັດວຽກຢ່າງມີປະຊາທິປະໄຕ, ໃກ້ຊິດຕິດແທດ, ທິດສະດີຕິດພັບກັນພຶດຕິກຳຕົວຈິງ, ເວົ້າໄປຄຽງຄູ່ກັບການກະທຳ, ກ້າຄິດກ້າທຳ, ກ້າຮັບຜິດຊອບ. ສະຫາຍໄດ້ປະກອບສ່ວນສຳຄັນຕໍ່ການລະດົມກຳລັງໃຈໃຫ້ປະຊາຊົນທຸກຊັ້ນວັນນະ ຕັ້ງໜ້າປະຕິບັດແນວທາງປ່ຽນແປງໃໝ່ໂດຍພັກກອມມູນິດ ຫວຽດນາມ ເປັນຜູ້ລິເລີ່ມ ແລະ ນຳພາ. ສຳລັບທ່ານແລ້ວ, ການປ່ຽນແປງໃໝ່ແມ່ນປະດິດຄິດສ້າງ, ແມ່ນຮູ້ຈັກຂຸດຄົ້ນ, ເສີມຂະຫຍາຍທ່າແຮງຂອງປະເທດຊາດ, ປະຫວັດສາດ, ວັດທະນະທຳ ແລະ ຊາວຫວຽດນາມ, ປະຕິບັດເປົ້າໝາຍຂອງປະຕິວັດທີ່ໄດ້ວາງອອກຢ່າງມີໄຊ.
ທ່ານນາຍົກລັດຖະມົນຕີ ຟ້າມມິງຈິງ ຢັ້ງຢືນວ່າ ພິທີສະເຫຼີມສະຫຼອງ 100ປີແຫ່ງວັນຄ້າຍວັນເກີດຂອງທ່ານນາຍົກລັດຖະມົນຕີ ຫວໍວັນກຽດ ແມ່ນໂອກາດເພື່ອອາໄລຫາ ແລະ ສະແດງຄວາມຮູ້ບຸນຄຸນຕໍ່ນັກກອມມູນິດຜູ້ໜຶ່ງທີ່ຈົ່ງຮັກພັກດີ, ເປັນການນຳທີ່ດີເລີດຂອງພັກ, ລັດ ແລະ ປະຊາຊົນ, ອຸທິດສ່ວນຕະຫຼອດຊີວິດ, ເສຍສະຫຼະທຸກຢ່າງເພື່ອເອກະລາດ, ເສລີພາບຂອງປະເທດຊາດ, ເພື່ອຄວາມຜາສຸກຂອງປະຊາຊົນ.


text:
ຕອນເຊົ້າວັນທີ 9 ຕຸລາ ຢູ່ ຮ່າໂນ້ຍ, ທ່ານເລຂາທິການໃຫຍ່ ຫງວຽນຝູຈ້ອງ ພ້ອມກັບ ສະມາຊິກສະພາແຫ່ງຊາດ ຊຸດທີ XV, ຫົວຫນ່ວຍເລືອກຕັ້ງເລກ 1 ນະຄອນຮ່າໂນ້ຍ ໄດ້ມີການພົບປະກັບຜູ້ມີສິດເລືອກຕັ້ງ ເມືອງບາດີງ, ດົງດາ, ຮາຍບ່າຈຶງ ໂດຍໄດ້ຈັດຕັ້ງຕາມຮູບການທາງໄກ.
ຜູ້ມີສິດເລືອກຕັ້ງ ສະເຫນີ ພັກ, ລັດ ສືບຕໍ່ຍູ້ແຮງວຽກງານປ້ອງກັນ ຕ້ານການສໍ້ລາດບັງຫລວງ, ການຫຍໍ້ທໍ້ ແລະ ຢືນຢັນວ່າ: ປະຊາຊົນ ຍາມໃດກໍ່ຄຽງຂ້າງພັກ, ຮ່ວມເດີນທາງພ້ອມກັບລັດໃນການຕໍ່ສູ້ອັນຮ້າຍແຮງນີ້. ຜູ້ມີສິດເລືອກຕັ້ງປາດຖະຫນາຢາກໃຫ້ສະພາແຫ່ງຊາດ ມີຫລາຍລັດຖະນະໂຍບາຍທີ່ສ່ອງໃສເພື່ອນຳປະເທດຊາດສືບຕໍ່ພັດທະນາຢ່າງວ່ອງໄວ ແລະໝັ້ນຄົງ, ສ້າງເງື່ອນໄຂເພື່ອໃຫ້ບັນດາສະມາຊິກສະພາແຫ່ງຊາດສຸດຈິດສຸດໃຈເຮັດວຽກ, ເສີມຂະຫຍາຍປະຊາທິປະໄຕ, ພູມປັນຍາ,ຍົກສູງຄຸນນະພາບ, ປະສິດທິຜົນການເຄື່ອນໄຫວຂອງສະພາແຫ່ງຊາດ. ທ່ານເລຂາທິການໃຫຍ່ ຮັບເອົາຄຳເຫັນຂອງຜູ້ມີສິດເລືອກຕັ້ງຢ່າງຈິງໃຈ ແລະຊີ້ແຈ້ງວ່າ ຄະນະສະມາຊິກສະພາແຫ່ງຊາດ ນະຄອນຮ່າໂນ້ຍ ຕ້ອງຍົກສູງຫນ້າທີ່ສືບຕໍ່ປະຕິບັດບົດບາດຫນ້າທີ່ແລະ ເສີມຂະຫຍາຍການກໍ່ສ້າງນະຄອນຫລວງ, ສ້າງສາປະເທດຊາດໃຫ້ເປັນຢ່າງດີ.
ແລະກໍ່ໃນຕອນເຊົ້າວັນດຽວກັນ, ທ່ານປະທານປະເທດ ຫງວຽນຊວນຟຸກ ແລະ ຄະນະສະມາຊິກສະພາແຫ່ງຊາດ ນະຄອນໂຮ່ຈີມິນ ໄດ້ມີການພົບປະ ກັບຜູ້ມີສິດເລືອກຕັ້ງຂະແຫນງສາທາລະນະສຸກນະຄອນ ຕາມຮູບການທາງໄກ.
ທ່ານປະທານປະເທດ ເນັ້ນຫນັກວ່າ: ການພົບປະແມ່ນເພື່ອຢາກຮັບຟັງແນວຄິດຈິດໃຈຄວາມມຸ່ງມາດປາດຖະຫນາຂອງຖັນແຖວພະນັກງານ ແພດໝໍ ເພື່ອພ້ອມກັບການນຳພັກ, ລັດແລະນະຄອນໂຮ່ຈີມິນ ຊອກຫາມາດຕະການແກ້ໄຂຄວາມຫຍຸ້ງຍາກ, ຄວາມຂາດຕົກບົກຜ່ອງຂອງຂະແຫນງສາທາລະນະສຸກປະຈຸບັນ, ປະກອບສ່ວນເບິ່ງແຍງດູແລສຸຂະພາບໃຫ້ປະຊາຊົນຢ່າງມີປະສິດທິຜົນ, ນຳເສດຖະກິດສັງຄົມກັບຄືນສູ່ສະພາບເປັນປົກກະຕິພາຍຫລັງໂລກລະບາດໂຄວິດ -19.
ແລະກໍ່ໃນຕອນເຊົ້າວັນດຽວກັນ ທ່ານປະທານສະພາແຫ່ງຊາດຫວຽດນາມ ເວືອງດິ່ງເຫ້ວ ແລະ ຄະນະຜູ້ແທນສະພາແຫ່ງຊາດ ນະຄອນຫາຍຟ່ອງ ໄດ້ມີການພົບປະກັບຜູ້ມີສິດເລືອກຕັ້ງ ຢູ່ ເມືອງຕຽນຫລ໋າງ ໂດຍໄດ້ຈັດຂຶ້ນຕາມຮູບການທາງງໄກ. ບັນດາຜູ້ມີສິດເລືອກຕັ້ງ ຕີລາຄາສູງ ວຽກງານການທູດວັກຊິນກັນໂຄວິດ ໃນໄລຍະຜ່ານມາ, ລັດຖະບານໄດ້ປະຕິບັດເປົ້າໝາຍຄວບຄູ່ ທັງປ້ອງກັນຕ້ານໂລກລະບາດຢ່າງມີປະສິດທິຜົນ ທັງພັດທະນາເສດຖະກິດສັງຄົມ. ຜູ້ມີສິດເລືອກຕັ້ງ ສະເຫນີ ສະພາແຫ່ງຊາດ, ລັດຖະບານ ສືບຕໍ່ເອົາໃຈໃສ່ ມີນະໂຍບາຍຫນູນຊ່ວຍ ວິສາຫະກິດເພື່ອຟື້ນຕົວເສດຖະກິດ, ຕິດຕາມລາຍຈ່າຍ, ຫນູນຊ່ວຍການປ້ອງກັນຕ້ານໂລກລະບາດ. ທ່ານປະທານສະພາແຫ່ງຊາດ ໃຫ້ຮູ້ວ່າ:
“ສຳລັບບັນຫານີ້ ສູນກາງ ໄດ້ມີການປຶກສາຫາລື ແລະ ໄລຍະຈະມາເຖິງ ຈະປຶກສາຫາລືກ່ຽວກັບລາຍຈ່າຍງົບປະມານ. ພ້ອມກັບຍຸດທະສາດ ແຜນການສັງລວມ, ມີລັກສະນະເປັນລະບົບ, ວິທະຍາສາດ ມີຄວາມສະເຫມີຕົ້ນສະເຫມີປາຍ, ຄົບຊຸດ, ພາວະວິໄສ ແລະ ໄລຍະຈະມາເຖິງຈະສ້າງແຜນການສັງລວມຟື້ນຕົວເສດຖະກິດຫລັງໂລກລະບາດ. ນີ້ບໍ່ພຽງແຕ່ແມ່ນບັນຫາເສດຖະກິດເທົ່ານັ້ນ ຫາກຍັງແມ່ນບັນຫາສັງຄົມ, ການສຶກສາ, ສຸຂະພາບ, ຈິດໃຈອີກດ້ວຍ”
vovworld.vn


text:
ໃນວັນທີ 29 ກັນຍາ 2022, ທີ່ກະຊວງການຕ່າງປະເທດ, ທ່ານ ສະເຫຼີມໄຊ ກົມມະສິດ, ຮອງນາຍົກ ລັດຖະມົນຕີ, ລັດ ຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ Jochen Flasbarth, ຮອງລັດຖະມົນຕີກະຊວງ ຮ່ວມມືເສດ ຖະກິດ ແລະ ການພັດທະນາ ເຢຍລະມັນ (BMZ) ແຫ່ງ ສາທາລະນະລັດ ສະຫະ ພັນ ເຢຍລະມັນ ພ້ອມດ້ວຍຄະນະ, ເນື່ອງໃນໂອກາດເດີນທາງມາຢ້ຽມຢາມເຮັດວຽກ ຢູ່ ສປປ ລາວ ຢ່າງເປັນທາງການ.
ໃນໂອກາດນີ້, ທ່ານ ຮອງນາຍົກລັດຖະ ມົນຕີ ສະເຫຼີມໄຊ ກົມມະສິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ຄະນະຜູ້ແທນ ເຢຍລະມັນ ທີ່ໄດ້ເດີນທາງມາຢ້ຽມຢາມເຮັດວຽກຢູ່ ສປປ ລາວ ໃນຄັ້ງນີ້, ເຊິ່ງເປັນການປະກອບສ່ວນອັນສຳຄັນເຂົ້າໃນການເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດ ລາວ-ເຢຍລະ ມັນ ທີ່ສືບຕໍ່ໄດ້ຮັບການຂະຫຍາຍຕົວຢ່າງຕໍ່ເນື່ອງ, ເຊິ່ງ ລັດຖະບານ ເຢຍລະມັນ ໄດ້ປະກາດສືບຕໍ່ໃຫ້ການຊ່ວຍເຫຼືອທາງການເພື່ອການພັດທະນາ ແກ່ ສປປ ລາວ ໃນຫຼາຍຂະແໜງການ ເປັນຕົ້ນ ການພັດທະ ນາຊັບພະຍາກອນມະນຸດ, ການສຶກສາວິຊາຊີບ, ການພັດທະນາຊົນນະບົດ, ການພັດທະນາເສດຖະກິດແບບຍືນຍົງ, ການປົກປັກຮັກສາສິ່ງແວດລ້ອມ, ການພັດທະ ນາພື້ນຖານໂຄງລ່າງ, ການສົ່ງເສີມວິສາ ຫະກິດຂະໜາດນ້ອຍ ແລະ ກາງ, ເຊິ່ງໄດ້ປະກອບສ່ວນສຳຄັນເຂົ້າໃນແຜນພັດທະ ນາເສດຖະກິດ-ສັງຄົມ ຂອງ ສປປ ລາວ ກໍຄື ການປັບປຸງຊີວິດການເປັນຢູ່ຂອງປະຊາຊົນລາວບັນດາເຜົ່າ ໄດ້ຮັບການຍົກລະດັບດີຂຶ້ນເທື່ອລະກ້າວ, ພ້ອມທັງ ໄດ້ສະແດງຄວາມຂອບໃຈຢ່າງສູງມາຍັງ ລັດ ຖະບານ ແລະ ປະຊາຊົນ ເຢຍລະມັນ ທີ່ໄດ້ໃຫ້ການສະໜັບສະໜູນຊ່ວຍເຫຼືອ ສປປ ລາວ ໃນໄລຍະຜ່ານມາ ແລະ ຫວັງຢ່າງຍິ່ງວ່າ ລັດຖະບານ ເຢຍລະມັນ ຈະສືບຕໍ່ໃຫ້ການຊ່ວຍເຫຼືອ ສປປ ລາວ ໃນຕໍ່ຫນ້າ, ໂດຍສະເພາະ ແມ່ນການສະໜັບສະ ໜູນຊ່ວຍເຫຼືອ ສປປ ລາວ ໃນການເປັນປະທານອາຊຽນ ໃນປີ 2024. ພ້ອມດຽວກັນນີ້, ທ່ານ ຮອງນາຍົກລັດຖະ ມົນ ຕີ ສະເຫຼີມໄຊ ກົມມະສິດ ກໍ່ໄດ້ອວຍ ພອນໃຫ້ຄະນະຜູ້ແທນເຢຍລະມັນ ປະສົບຜົນສຳເລັດໃນການເດີນທາງມາຢ້ຽມຢາມເຮັດວຽກຢູ່ ສປປ ລາວ ໃນຄັ້ງນີ້ ແລະ ເດີນທາງກັບຄືນປະເທດດ້ວຍຄວາມສະຫວັດດີພາບ.
ໃນຂະນະດຽວກັນ, ທ່ານຮອງລັດຖະ ມົນຕີ Jochen Flasbarth ກໍໄດ້ສະແດງຄວາມຂອບໃຈຕໍ່ການຕ້ອນຮັບອັນອົບ ອຸ່ນ ແລະ ຖືໂອກາດນີ້ ສະແດງຄວາມຊົມເຊີຍ ທ່ານ ສະເຫຼີມໄຊ ກົມມະສິດ ທີ່ໄດ້ຮັບການເລືອກຕັ້ງໃຫ້ດຳລົງຕຳແໜ່ງເປັນ ຮອງນາຍົກລັດຖະມົນຕີ ແຫ່ງ ສປປ ລາວ ຄົນໃໝ່. ພ້ອມທັງ ສະແດງຄວາມຍິນດີຈະສືບຕໍ່ຊຸກຍູ້ສົ່ງເສີມການພົວພັນຮ່ວມມື ລະຫວ່າງ ສອງປະເທດ ລາວ- ເຢຍລະມັນ ໃຫ້ນັບມື້ໄດ້ຮັບການເສີມຂະຫຍາຍຂຶ້ນສູ່ບາດກ້າວອັນໃໝ່, ໂດຍສະເພາະແມ່ນການຊ່ວຍເຫຼືອສະໜັບສະໜູຸນ ສປປ ລາວ ໃຫ້ສາມາດຫຼຸດພົ້ນອອກຈາກສະຖານະພາບປະເທດດ້ອຍພັດ ທະນາໃນປີ 2026.
ຂ່າວ;ພາບ: ກົມການຂ່າວ ກະຊວງການຕ່າງປະເທດ


text:
ພິທີປະດັບການຍ້ອງຍໍຜົນງານໃຫ້ການນຳ ແລະ ພະນັກງານ-ນັກຮົບ ໃນກຳລັງ ປກສ
ກະຊວງປ້ອງກັນຄວາມສະຫົງບຈັດພິທີປະດັບ ການຍ້ອງຍໍຜົນງານໃຫ້ການນຳແລະ ພະນັກງານ-ນັກຮົບ ກຳລັງປ້ອງກັນຄວາມສະຫງົບ ໃນວັນທີ 16 ມີນາ 2016 ນີ້ ໂດຍການເປັນກຽດເຂົ້າຮ່ວມ ພົນໂທ ຈັນສະໜອນ ຈັນຍາລາດ ກຳມະການກົມການເມືອງສູນກາງພັກ ຮອງລັດຖະມົນຕີກະຊວງປ້ອງກັນປະເທດ, ມີເຈົ້າຄອງນະຄອນຫຼວງວຽງຈັນ, ລັດຖະມົນຕີ, ຮອງລັດຖະມົນຕີ ກະຊວງປ້ອງກັນຄວາມສະຫງົບ, ຄະນະພັກກະຊວງ, ຄະນະກົມ ແລະ ພະນັກງານຫຼັກແຫຼ່ງ ກົມກອງອ້ອມຂ້າງກະຊວງ ປ້ອງກັນຄວາມສະຫງົບເຂົ້າຮ່ວມ.
ພົຈວ ອາລູ ວາລີຊື່ ຄະນະພັກກະຊວງ ຫົວໜ້າກົມໃຫຍ່ການເມືອງ ປກສ ໄດ້ຜ່ານຂໍ້ຕົກລົງຂອງກະຊວງປ້ອງກັນປະເທດ ວ່າດ້ວຍການຍ້ອງຍໍສັນລະເສີນໃຫ້ແກ່ນາຍ ແລະ ພົນຕຳຫຼວດກະຊວງ ປກສ. ເພື່ອຕອບສະໜອງຜົນງານ, ຄຸນງາມຄວາມດີຂອງນາຍ ແລະ ພົນຕຳຫຼວດກະຊວງ ປກສ ທີ່ມີຜົນງານດີເດັ່ນໃນການປະກອບສ່ວນອັນສຳຄັນເຂົ້າໃນວຽກງານ ປກຊ- ປກສ ເພື່ອປົກປັກຮັກສາ ແລະ ສ້າງສາພັດທະນາປະເທດຊາດ. ກະຊວງປ້ອງກັນປະເທດຕົກລົງປະດັບຫຼຽນໄຊພິລະອາດຫານ ໃຫ້ນາຍ ແລະ ພົນຕຳຫຼວດ ກະຊວງປ້ອງກັນຄວາມສະຫງົບ ໃນນີ້ມີ: ຫຼຽນໄຊພິລະອາດຫານ ຊັ້ນ1: 19 ສະຫາຍ, ຫຼຽນໄຊພິລະອາດຫານ ຊັ້ນ2: 23 ສະຫາຍ, ໃຫ້ກຽດປະດັບຫຼຽນໂດຍ ພົນໂທ ຈັນສະໝອນ ຈັນຍາລາດ ກຳມະການກົມການເມືອງສູນກາງພັກ ຮອງລັດຖະມົນກະຊວງປ້ອງກັນປະເທດ.


text:
ຜູ້ປະສານງານວຽກງານສາທາລະນະສຸກ ອົງການອະນາໄມໂລກປະຈຳລາວ ໃຫ້ຮູ້ວ່າ: ການສູບຢາເຮັດໃຫ້ຄົນເສຍຊີວິດເກືອບ 10 ເທົ່າ ເມື່ອທຽບກັບການເສຍຊີວິດຂອງການເກີດອຸບັດຕິເຫດຕາມທ້ອງຖະໜົນໃນ ສປປ ລາວ ໃນແຕ່ລະປີ ແລະ ການເສຍຊີວິດຍ້ອນພະຍາດທີ່ເກີດຈາກຢາສູບມີປະມານ 6.800 ຄົນ ໃນ ສປປ ລາວ ແລະ ການຊົມໃຊ້ຢາສູບເຮັດໃຫ້ສູນເສຍ ມູນຄ່າເຖິງ 3,6 ຕື້ກີບ.
ທ່ານ ນາງ ເຄກ ແລນນັນ (Kate Lannan) ນັກກົດໝາຍອາວຸໂສ ຈາກກອງເລຂາສົນທິສັນຍາສາກົນ ວ່າດ້ວຍການຄວບຄຸມຢາສູບ ກ່່າວໃນກອງປະຊຸມເຜີຍແຜ່ເອກະສານກ່ຽວກັບເອກະສານວຽກງານຄວບຄຸມຢາສູບ ວັນທີ 17 ພະຈິກ 2022 ທີ່ນະຄອນຫຼວງວຽງຈັນ ວ່າ: ສປປ ລາວ ມີອັດຕາການເກັບອາກອນຢາສູບຕໍ່າສຸດໃນບັນດາປະເທດອາຊຽນ ແລະ ໃນພາກພື້ນປາຊີຟິກຕາເວັນຕົກຂອງອົງການອະນາໄມໂລກ. ພວກເຮົາຮູ້ນໍາກັນວ່າການຂຶ້ນລາຄາຢາສູບໃຫ້ແພງຂຶ້ນ ເປັນມາດຕະການທີ່ມີປະສິດຕິພາບໃນການຫຼຸດຜ່ອນການສູບຢາ, ມາດຕະການທາງດ້ານລາຄາ ແລະ ອາກອນ ຍັງສາມາດປົກປ້ອງສັງຄົມລາວ ຈາກການເປັນພະຍາດຮ້າຍແຮງທີ່ເກີດຈາກການເສຍຊີວິດກ່ອນໄວອັນຄວນ ແລະ ຍັງເປັນມາດຕະການທີ່ດີໃນການເພີ່ມລາຍຮັບໃຫ້ແກ່ລັດຖະບານຕື່ມອີກ.
ໃນປີ 2016 ສປປ ລາວ ໄດ້ອອກຂໍ້ຕົກລົງຂອງລັດຖະມົນຕີ ກະຊວງສາທາລະນະສຸກ ກ່ຽວກັບຄຳເຕືອນສຸຂະພາບທີ່ເປັນຮູບພາບໃສ່ຊອງຢາສູບ ແລະ ຕິດຢາສູບ, ບໍລິສັດຢາສູບທັງຫຼາຍໄດ້ພະຍາຍາມທວງດຶງ ແລະ ແກ່ຍາວເວລາໃນການຈັດຕັ້ງປະຕິບັດຄໍາເຕືອນດັ່ງກ່າວ ເຊິ່ງເປັນຍຸດທະວິທີຂອງບັນດາບໍລິສັດຢາສູບໃນທົ່ວໂລກໃນການຂັດຂວາງການປະຕິບັດມາດຕະການຄວບຄຸມຢາສູບທີ່ມີປະສິດທິພາບ. ພວກເຮົາຈໍາເປັນຕ້ອງປະຕິບັດບັນດາມາດຕະການສໍາຄັນເຫຼົ່ານີ້ຢ່າງຮີບດ່ວນ ເຊັ່ນວ່າ: ການຫຸ້ມຫໍ່ຊອງ ແລະ ຕຸດຢາສູບມາດຕະຖານ ທີ່ບໍ່ມີການໂຄສະນາຕາມການກຳນົດຂອງກົດໝາຍວ່າດ້ວຍ ການຄວບຄຸມຢາສູບແຫ່ງຊາດ ເພື່ອຊ່ວຍຮັກສາຊີວິດ.
ໃນຂະນະທີ່ ສປປ ລາວ ໄດ້ກ້າວເຂົ້າສູ່ບາດກ້າວອັນສຳຄັນຂອງການເປັນໜຶ່ງໃນຫຼາຍກວ່າ 30 ປະເທດທົ່ວໂລກ ໃນການຫ້າມຂາຍຜະລິດຕະພັນຢາສູບ ລວມທັງຢາສູບໄຟຟ້າ, ຜະລິດຕະພັນຢາສູບດັ່ງໄດ້ຖືກຂາຍຜ່ານສື່ສັງຄົມອອນລາຍ ແລະ ສາມາດເຂົ້າເຖິງຢ່າງງ່າຍດາຍ ລວມທັງເດັກນ້ອຍ ແລະ ໄວໜຸ່ມທີ່ເຂົ້າໃຈຜິດກັນວ່າເປັນຜະລິດຕະພັນທັນສະໄໝ, ແຕ່ໜ້າເສຍດາຍ ຜະລິດຕະພັນເຫຼົ່ານີ້ເປັນການຫຼອກລວງຫຼາຍ ຜູ້ຊົມໃຊ້ເປັນອັນຕະລາຍຕໍ່ສຸຂະພາບຢ່າງຮ້າຍແຮງ ແລະ ມີຄວາມສ່ຽງຕໍ່ການຕິດສານນິໂກຕິນສຳລັບຄົນລຸ້ນໃໝ່.
ທ່ານ ນາງ ຢູ ລີ ພາກ ຜູ້ປະສານງານວຽກງານສາທາລະນະສຸກ ປະຈະອົງການອະນາໄມ້ໂລກປະຈຳລາວ ໄດ້ກ່າວວ່າ: ການສູບຢາເຮັດໃຫ້ຄົນເສຍຊີວິດເກືອບ 10 ເທົ່າ ເມື່ອທຽບກັບການເສຍຊີວິດຂອງການເກີດອຸບັດຕິເຫດຕາມທ້ອງຖະໜົນໃນ ສປປ ລາວ ໃນແຕ່ລະປີ. ການເສຍຊີວິດຍ້ອນພະຍາດທີ່ເກີດຈາກຢາສູບມີຈຳນວນຫຼາຍ ໂດຍການຊົມໃຊ້ຢາສູບເຮັດໃຫ້ສູນເສຍມູນຄ່າເຖິງ 3,6 ຕື້ກີບ, ແຕ່ລະປີຄົນເສຍຊີວິດຍ້ອນພະຍາດທີ່ເກີດຈາກຢາສູບ ປະມານ 6.800 ຄົນ ໃນ ສປປ ລາວ.
ສະນັ້ນ, ສປປ ລາວ ມີຄວາມຄືບໜ້າຢ່າງໃຫຍ່ຫຼວງ ແລະ ສາມາດຮັບປະກັນຜົນປະໂຫຍດດ້ານສຸຂະພາບ ແລະ ເສດຖະກິດຢ່າງມະຫາສານ ດ້ວຍການຄວບຄຸມຢາສູບທີ່ເຂັ້ມງວດ ແລະ ພວກເຮົາມີຄວາມພາກພູມໃຈທີ່ຈະສືບຕໍ່ໃຫ້ການສະໜັບສະໜູນກະຊວງສາທາລະນະສຸກໃນຄວາມພະຍາຍາມຄວບຄຸມຢາສູບ, ຄວາມພະຍາຍາມດັ່ງກ່າວນີ້ມັນຮຽກຮ້ອງໃຫ້ມີການຮ່ວມມືກັນຂອງຫຼາຍຂະແໜງການ, ລວມທັງ ພາສີ-ອາກອນ, ຕຳຫຼວດ ແລະ ການເງິນ ແລະ ແຜນການ, ການຮ່ວມມືກັນຂອງທຸກຂະແໜງການຂອງພາກລັດ ແລະ ທົ່ວສັງຄົມ ສາມາດປົກປ້ອງປະຊາຊົນຈາກພະຍາດທີ່ເກີດຈາກຢາສູບ.
ກອງປະຊຸມເຜີຍແຜ່ເອກະສານກ່ຽວກັບເອກະສານວຽກງານຄວບຄຸມຢາສູບ ຈັດຂຶ້ນວັນທີ 17 ພະຈິກ 2022 ທີ່ນະຄອນຫຼວງວຽງຈັນ ໂດຍ ກົມອະນາໄມ ແລະ ສົ່ງເສີມສຸຂະພາບ ກະຊວງສາທາລະນະສຸກ ໃນນາມກອງເລຂາຄະນະກຳມະການແຫ່ງຊາດ ເພື່ອການຄວບຄຸມຢາສູບ ໂດຍການເຂົ້າຮ່ວມຂອງ ທ່ານ ດຣ. ນາງ ຄັດທະນະພອນ ພັນດວງສີ ຮອງຫົວໜ້າກົມອະນາໄມ ແລະ ສົ່ງເສີມສຸຂະພາບ, ທ່ານ ອິນປອນ ນະຄອນສີ ຮອງຫົວໜ້າກົມສື່ມວນຊົນ, ອົງການອະນາໄມໂລກ, ກອງເລຂາສົນທິສັນຍາສາກົນ, ບັນດາຕາງໜ້າຈາກອົງການຈັດຕັ້ງສາກົນ ແລະ ສື່ມວນຊົນລາວເຂົ້າຮ່ວມ.
ແຫຼ່ງຂ່າວ ແລະ ຮູບພາບ: ຂ່າວເສດຖະກິດ-ການຄ້າ Lao Economic Daily


text:
ຮອງຫົວໜ້າ ອຍກ ສູງສຸດ ເນັ້ນເຊກອງ ປົກປ້ອງຄວາມຖືກຕ້ອງ ແລະຍຸຕິທຳໃນສັງຄົມ
(ເຊກອງ,ວັນທີ 19/12/2018) * ວັນທີ 19 ທັນວາ 2018 ນີ້, ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ (ອຍກ) ພ້ອມດ້ວຍຄະນະໄດ້ລົງເຄື່ອນໄຫວຊຸກຍູ້ວຽກງານ ແລະພົບປະໂອ້ລົມພະນັກງານອົງການໄອຍະການປະຊາຊົນແຂວງເຊກອງ ໂດຍເນັ້ນໃຫ້ຄະນະພັກ-ຄະນະນຳເຂັ້ມງວດເດັດຂາດໃນວຽກງານກວດກາ, ປ້ອງກັນພັກ-ປ້ອງກັນພະນັກງານ ເພື່ອຮັບປະກັນປະສິດທິພາບໃນການປະຕິບັດພາລະບົດບາດ, ສິດ ແລະໜ້າທີ່ຂອງອົງການໄອຍະການປະຊາຊົນແຂວງໃຫ້ສູງຂຶ້ນກວ່າເກົ່າ.
ໂອກາດດັ່ງກ່າວ ທ່ານ ປອ. ສົມນິດ ສີລິບຸນລ້ຽງ ຫົວໜ້າອົງການໄອຍະການປະຊາຊົນແຂວງເຊກອງ ໄດ້ລາຍງານໃຫ້ຮູ້ວ່າ: ໃນໄລຍະ 1 ປີຜ່ານມາ ອົງການໄອຍະການປະຊາຊົນແຂວງເຊກອງໄດ້ຮັບສຳນວນຄະດີແພ່ງຈາກສານຈຳ ນວນ 7 ເລື່ອງ ແລະສົ່ງຄຳຖະແຫຼງມີຄຳເຫັນໃຫ້ສານຈຳນວນ 7 ເລື່ອງ ໃນນັ້ນມີຄະດີແພ່ງຂັ້ນຕົ້ນ 3 ເລື່ອງ, ຄະດີແພ່ງຂັ້ນອຸທອນ 4 ເລື່ອງ ໂດຍຄະດີແພ່ງທີ່ພົ້ນເດັ່ນແມ່ນຄະດີການຄ້າ (ລະເມີດສັນຍາກູ້ຢືມ), ຮອງມາແມ່ນຂໍ້ຂັດແຍ່ງກຳມະສິດທີ່ດິນ ແລະຄະດີຄອບຄົວ (ສາຍຜົວ-ເມຍຂໍຢ່າຮ້າງ).
ຫຼັງຈາກນັ້ນ ທ່ານຮອງຫົວໜ້າອົງການໄອຍະການປະຊາຊົນສູງສຸດ ກໍໄດ້ມີຄຳເຫັນຊີ້ນຳໃຫ້ຄະນະພັກ-ຄະນະນຳອົງການໄອຍະການແຂວງເຊກອງສຶກສາອົບຮົມການເມືອງ-ແນວຄິດໃຫ້ມີຄວາມໜັກແໜ້ນ, ຮັບປະກັນໃຫ້ສະມາຊິກພັກ-ພະນັກງານມີມານະຈິດປະຕິວັດ, ມີຄຸນສົມບັດສິນທຳປະຕິວັດ, ມີນ້ຳໃຈຮັກຊາດຮັບໃຊ້ປະຊາຊົນຢ່າງແທ້ຈິງ, ມີຈັນຍາບັນ-ຈັນຍາທຳໃນການປະຕິບັດລະບຽບວິໄນ ແລະຕ້ານທຸກໄພອັນຕະລາຍທີ່ຈະເກີດຂຶ້ນກັບອົງການຂອງຕົນ.
ພ້ອມກັນນັ້ນ ການປະຕິບັດພາລະບົດບາດ, ສິດ ແລະໜ້າທີ່ຂອງອົງການໄອຍະການປະຊາຊົນຕ້ອງຢືນຢູ່ບົນທັດສະນະພາວະວິໄສ, ບົນພື້ນຖານຄວາມເປັນຈິງ ແລະປະຕິບັດຕາມກົດໝາຍຢ່າງເຂັ້ມງວດເດັດຂາດ; ເດັດດ່ຽວປົກປ້ອງຄວາມຖືກຕ້ອງ, ຄວາມຍຸຕິທຳຢູ່ໃນສັງຄົມຕໍ່ການພິຈາລະນາ ແລະດຳເນີນຄະດີໃນຂະບວນການຍຸຕິທຳ; ຕິດຕາມກວດກາການປະຕິບັດກົດໝາຍ, ມາດຕະການແກ້ໄຂບັນຫາຢ່າງມີປະສິດທິຜົນ ແລະທັນການ; ສືບຕໍ່ກໍ່ສ້າງບຳລຸງຍົກລະ ດັບພະນັກງານທີ່ມີໜ້າທີ່ຕຳແໜ່ງ-ນຳພາຄຸ້ມຄອງ ແລະພະນັກງານສືບທອດປ່ຽນແທນຢ່າງເປັນລະບົບ ແລະມີຈຸດສຸມ; ເປັນເຈົ້າການພົວພັນຮ່ວມມືກັບປະເທດເພື່ອນມິດຍຸດທະສາດ ແລະອົງການຈັດຕັ້ງສາກົນຢ່າງຕັ້ງໜ້າ ເພື່ອຍົກລະດັບຄວາມຮູ້ຄວາມສາມາດຂອງສະມາຊິກພັກ ແລະພະນັກງານ-ລັດຖະກອນໃນອົງການໄອຍະການປະຊາຊົນແຂວງເຊກອງໃຫ້ນັບມື້ສູງຂຶ້ນເລື້ອຍໆ.
ຂ່າວ : ສັນຍາ (ຂ່າວແຂວງເຊກອງ)© ໂຕະນໍ້າຊາ | tonamcha.com
___________


text:
ຍສໝ - ນັ້ນແມ່ນຄຳເຫັນຂອງທ່ານ Fernando Gonzalez Llort ສະມາຊິກສະພາແຫ່ງຊາດ, ນັກວິລະຊົນ ສ.ກຸຍບາ, ປະທານສະຖາບັນກຸຍບາ (ICAP) ຢູ່ການພົບປະມິດຕະພາບກັບບັນດາສະມາຊິກສະໂມສອນນັກສຶກສາ ຫວຽດນາມ ປະຈຳ ກຸຍບາ ແລະ ສະມາຄົມມູນເຊື້ອເຈື່ອງເຊີນ - ເສັ້ນທາງໂຮ່ຈີມິນ ຫວຽດນາມ ໃນວັນທີ 20 ພະຈິກ ເນື່ອງໃນໂອກາດຄະນະຜູ້ແທນ ICAP) ມາຫວຽດນາມ ເຂົ້າຮ່ວມກກອງປະຊຸມໃຫຍ່ຄັ້ງທີ 22 ສະພາສັນຕິພາບໂລກ
ໃນຂອບເຂດການຢ້ຽມຢາມ ຫວຽດນາມ ຢ່າງເປັນທາງການ, ຕອນເຊົ້າວັນທີ 30 ກັນຍາ, ຢູ່ຮ່າໂນ້ຍ, ທ່ານນາຍົກລັດຖະມົນຕີ ກູບາ Manuel Marrero Cruz ແລະ ທ່ານຮອງນາຍົກລັດຖະມົນຕີ ຫວຽດນາມ ເລມິງຄ໊າຍ ໄດ້ເຂົ້າຮ່ວມ ແລະ ເປັນປະທານຮ່ວມ ເວທີປາໄສສົ່ງເສີມການດຳເນີນທຸລະກິດ ຫວຽດນາມ - ກູບາ.
ທີ່ການເຈລະຈາພາຍຫຼັງພິທີຕ້ອນຮັບ, ການນຳສອງທ່ານໄດ້ແບ່ງປັນກ່ຽວກັບບົດຮຽນທິດສະດີ ແລະ ພຶດຕິກຳຕົວຈິງໃນພາລະກິດກໍ່ສ້າງສັງຄົມນິຍົມຂອງແຕ່ລະປະເທດ; ເຫັນດີເປັນເອກະພາບບາງມາດຕະການເພີ່ມທະວີການຮ່ວມມືກ່ຽວກັບກະສິກຳ.
ຫວ່າງແລ້ວນີ້, ທ່ານນາງ ຟານທິຖັ໊ງ ຮອງປະທານຄະນະກຳມະການປະຊາຊົນນະຄອນໂຮ່ຈີມິນ ໄດ້ໃຫ້ການຕ້ອນຮັບທ່ານ Rodrigo Malmierca Diaz ລັດຖະມົນຕີກະຊວງການຄ້າຕ່າງປະເທດ ແລະການລົງທຶນຕ່າງປະເທດ ກູບາ ທີ່ພວມຢ້ຽມຢາມ ແລະເຮັດວຽກຢູ່ຫວຽດນາມ.
ຍສໝ - ໂດຍໄດ້ຮັບຄຳເຊື້ອເຊີນຂອງກະຊວງການຕ່າງປະເທດ ຫວຽດນາມ, ທ່ານ Gerardo Peñalver Portal ຮອງລັດຖະມົນຕີຂອງກະຊວງການຕ່າງປະເທດ ສ.ກູບາ ຜູ້ທີໜຶ່ງ ໄດ້ມາຢ້ຽມຢາມ ຫວຽດນາມ ຢ່າງເປັນທາງການ ແລະ ດຳເນີນການປຶກສາຫາລືດ້ານການເມືອງຄັ້ງທີ VII ລະຫວ່າງກະຊວງການຕ່າງປະເທດສອງປະເທດ ໃນລະຫວ່າງວັນທີ 28 ສິງຫາ ຫາ ວັນທີ 1 ກັນຍາ.
ຫວ່າງແລ້ວນີ້, ທ່ານ ບຸ່ຍແທັງເຊີນ ລັດຖະມົນຕີກະຊວງການຕ່າງປະເທດຫວຽດນາມ ໄດ້ຕ້ອນຮັບທ່ານ Gerardo Penalver Portal ຮອງລັດຖະມົນຕີຜູ້ທີໜຶ່ງກະຊວງການຕ່າງປະເທດກູບາ ເນື່ອງໃນໂອກາດມາຢ້ຽມຢາມຫວຽດນາມ ຢ່າງເປັນທາງການ ແລະດໍາເນີນກອງປະຊຸມປຶກສາຫາລືດ້ານການເມືອງ ຄັ້ງທີ VII ລະຫວ່າງກະຊວງການຕ່າງປະເທດຂອງສອງປະເທດ.
ຕອນບ່າຍວັນທີ 4 ສິງຫາ, ທ່ານປະທານສະພາແຫ່ງຊາດ ຫວຽດນາມ ເວືອງດີງເຫ້ວ ໄດ້ໃຫ້ການຕ້ອນຮັບທ່ານ Orlando Nicolas Hernandez Guillen ເອກອັກຄະລັດຖະທູດ ກູບາ ປະຈຳຫວຽດນາມ ແລະ ທ່ານ Gennady Bezdetko ເອກອັກຄະລັດຖະທູດ ລັດເຊຍ ເຂົ້າຢ້ຽມທາງການທູດເນື່ອງໃນໂອກາດມາຮັບຫນ້າທີ່ຢູ່ ຫວຽດນາມ.
ຍສໝ - ຕອນເຊົ້າ ວັນທີ 26 ພຶດສະພາ, ສະຫາຍ ຫວໍວັນເຖືອງ ຜູ້ປະຈຳການຄະນະເລຂາທິການໄດ້ພົບປະເຈລະຈາທາງໄກກັບ ທ່ານ RobertoMoralesOjeda ຜູ້ປະຈຳການຄະນະເລຂາທິການສູນກາງພັກກອມມູນິດກູບາ.
ວັນທີ 26 ພຶດສະພາ, ທີ່ສໍານັກງານສູນກາງພັກ, ທ່ານ ຫວໍວັນເຖືອງ ກໍາມະການກົມການເມືອງ, ຜູ້ປະຈໍາການຄະນະເລຂາທິການສູນກາງພັກກອມມູນິດຫວຽດນາມ ໄດ້ມີການພົບປະເຈລະຈາທາງໄກກັບທ່ານ Morales Ojeda ກໍາມະການກົມການເມືອງ, ຜູ້ປະຈໍາການຄະນະເລຂາທິການສູນກາງພັກກອມມູນິດກູບາ.
ຍສໝ - ຕອນເຊົ້າວັນທີ 17 ມີນາ, ທີ່ສໍານັກງານກະຊວງປ້ອງກັນ ປະເທດ, ທ່ານພົນເອກ ຟານວັນຢາງ ລັດຖະມົນຕີກະຊວງປ້ອງກັນປະເທດ ໄດ້ຕ້ອນຮັບ ທ່ານ Orlando Nicolás Hernández Guillén ເອກອັກຄະລັດຖະທູດກູບາ ປະຈໍາ ຫວຽດນາມ.
ຍສໝ - ເນື່ອງໃນໂອກາດສະເຫຼີມສະຫຼອງ 82 ປີແຫ່ງວັນຄ້າຍວັນເກີດຂອງວິລະຊົນ ຫງວຽນວັນໂຈ໊ຍ (1/2/1940), ທ່ານເອກອັກຄະລັດຖະທູດຫວຽດນາມ ປະຈຳ ກູບາ ເລແທງຕຸ່ງ ໄດ້ໄປຢ້ຽມຢາມ ແລະ ເຂົ້າຮ່ວມບັນດາການເຄື່ອນໄຫວສະເຫຼີມສະຫຼອງຢູ່ໂຮງຮຽນມັດທະຍົມຕອນປາຍ ຫງວຽນວັນໂຈ໊ຍ ຢູ່ນະຄອນຫຼວງ La Habana.
ເນື່ອງໃນໂອກາດສະເຫຼີມສະຫຼອງວັນຊາດ ກູບາ ຄົບຮອບ 63 ປີ (1-1-1959/ 1-1-2022), ວັນທີ 31 ທັນວາ 2021, ທ່ານປະທານສະພາແຫ່ງຊາດ ເວືອງດິ່ງເຫ້ວ ໄດ້ສົ່ງສານອວຍພອນເຖິງທ່ານ Esteban Lazo Hernandez ປະທານສະພາແຫ່ງຊາດ ອຳນາດການປົກຄອງ ປະຊາຊົນ ແຫ່ງ ສາທາລະນະລັດ ກູບາ.
ຍສໝ - ທ່ານເອກອັກຄະລັດຖະທູດກູບາ ຍົກສູງຄວາມສະເໝີຕົ້ນສະເໝີປາຍ, ຕັ້ງໜັ້ນ ແລະເດັດດ່ຽວຂອງຫວຽດນາມ ໃນການຜັນຂະຫຍາຍມະຕິ, ພິເສດແມ່ນ ນະໂຍຍາຍທາງການທູດຂອງຫວຽດນາມ.
ຍສໝ - ໃນລະຫວ່າງວັນທີ 15 – 16 ທັນວາ 2021, ກົມການຕ່າງປະເທດ (ກະຊວງຕຳຫຼວດ) ໄດ້ດຳເນີນກອງປະຊຸມທາງອິນເຕີເນັດ ຄັ້ງທີ 2 ເພື່ອແລກປ່ຽນປະສົບການດ້ານການແພດລະຫວ່າງກະຊວງຕຳຫຼວດຫວຽດນາມ ແລະ ກະຊວງພາຍໃນກູບາ.
ຍສໝ - ຫວ່າງແລ້ວນິ້, ຄະນະໂຄສະນາສຶກສາສູນກາງພັກກອມມູນິດຫວຽດນາມ ໄດ້ດຳເນີນການພົບປະທາງອອນລາຍ ກັບຄະນະກຳມະການແນວຄິດສູນກາງພັກກອມມູນິດ ກູບາ. ຫົວໜ້າຄະນະໂຄສະນາສຶກສາ ຫງວຽນຈ້ອງເຫງຍ ແລະ ຫົວໜ້າຄະນະກຳມະການແນວຄິດສູນກາງພັກກອມມູນິດ ກູບາ Rogelio Polanco ເປັນປະທານຮ່ວມການໂອ້ລົມເຈລະຈາ.
ຍສໝ - ໂດຍຕອບສຳພາດຕໍ່ນັກຂ່າວສຳນັກຂ່າວສານ ຫວຽດນາມ ປະຈຳ La Habana, ນັກຄົ້ນຄ້ວາ ນາງ Rosario del Pilar Penton Díaz ກຳມະການສູນກາງພັກ ກອມມູນິດ ກູບາ, ຜູ້ອຳນວຍການ ໂຮງຮຽນພັກຂັ້ນສູງ Nico Lopez ໄດ້ໃຫ້ຂໍ້ສັງເກດກ່ຽວກັບບົດຮຽນຂອງ ທ່ານເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຝຸຈ້ອງ “ບາງບັນຫາທິດສະດີ ແລະ ພຶດຕິກຳຕົວຈິງ ກ່ຽວກັບສັງຄົມນິຍົມ ແລະ ເສັ້ນທາງກ້າວຂຶ້ນສັງຄົມນິຍົມ ຢູ່ ຫວຽດນາມ” ໄດ້ສະແດງໃຫ້ເຫັນວິໄສທັດສິດຈະວິພາກ ແລະ ກຳລັງແຮງດ້ານແນວຄິດຂອງ ພັກກອມມູນິດ ຫວຽດນາມ.
ຍສໝ - ໃນພິທີຢ່າງສົມກຽດທີ່ໄດ້ຈັດຕັ້ງໃນວັນທີ 5 ຕຸລາຢູ່ສຳນັກງານໜັງສືພິມລາຍວັນ Granma, ຍາດຕິພີ່ນ້ອງ, ຄູ່ຮ່ວມງານ, ນັກປັນຍາຊົນ,ຜູ້ຕາງໜ້າຫຼາຍອົງການ, ຄະນະ, ຂະແໜງການກູບາແລະເພື່ອນມິດຫວຽດນາມໄດ້ອຳລານັກຂ່າວອາວຸໂສປະຕິວັດກູບາ Marta Rojasໄປສູ່ຂະຕິ.
ຍສໝ - ເວັບໄຊສື່ເອເລັກໂຕນິກ httpswww.cubadebate.cu ໄດ້ລົງຂ່າວ, ທ່ານນາງ Marta Rojas - ນັກປະພັນ, ນັກຂ່າວທີ່ມີຊື່ສຽງຂອງ ກູບາ ເພື່ອນມິດສະໜິດສະໜົມຂອງປະຊາຊົນກູບາ ໄດ້ເຖິງແກ່ມໍລະນະກຳ ໃນວັນທີ 3 ຕຸລາ (ຕາມເວລາ ກູບາ) ຍ້ອນພະຍາດຫົວໃຈ.
ຍສໝ - ຫວ່າງແລ້ວນີ້, ທ່ານ ຫງວຽນງອກບິ່ງ ປະທານສະຫະພັນ ບັນດາອົງການຈັດຕັ້ງມິດຕະພາບ ນະຄອນດ່ານັ້ງ (DAFO) ໄດ້ມີການເຮັດວຽກທາງໄກກັບ ທ່ານນາງ Indira Lopez Arguelles ສະຖານກົງສູນໃຫຍ່ ກູບາ ປະຈຳນະຄອນ ໂຮ່ຈີມິນ.
ຍສໝ - ວັນທີ 20 ກັນຍາ, ລັດຖະບານໄດ້ປະກາດໃຊ້ມະຕິເລກທີ 109/NQ-CP ກ່ຽວກັບການຊື້ວັກຊິນກັນໂຄວິດ - 19 Abdala ໂດຍສູນເຕັກນິກກຳມະພັນແລະເຕັກໂນໂລຢີຊີວະສາດກູບາຜະລິດ.


text:
OPEN team members at Savannakhet University, led by Assoc Prof.Dr. Khoun Sackbouavong, Vice-President for Administration, joined a virtual management meeting on December 21st, 2021. The meeting reached the goal of discussion on the working plan for the upcoming year, which will be the final stage of the project. The meeting also took time to welcome […]
Category: Uncategorized
Idea Mining Seminar at SKU
Savannakhet University (SKU), Lao PDR is inviting you to “Idea Mining Seminar” for international undergraduate students. The seats are available for up to 8 international students (first come first serve) who will be joining 10 other Lao students.
ກອງປະຊຸມທາງໄກໃນຫົວຂໍ້”ການຈັດການການຮຽນ-ການສອນລະດັບຊັ້ນສູງໃນຍຸກໂຄວິດ-19″
5ມະຫາວິທະຍາໄລ ຮ່ວມກອງປະຊຸມທາງໄກໃນຫົວຂໍ້”ການຈັດການການຮຽນ-ການສອນລະດັບຊັ້ນສູງໃນຍຸກໂຄວິດ-19″ ******************************************************************** ທີ່ຫ້ອງປະຊຸມຂອງສຳນັກງານອະທິການບໍດີມະຫາວິທະຍາໄລສະຫວັນນະເຂດ, ໃນວັນທີ 1ຕຸລາ 2021 ບັນດາທ່ານຄະນະນຳຈາກມະຫາວິທະຍາໄລສຳຄັນຂອງ ສປປ ລາວ ລວມມີ: ມະຫາວິທະຍາໄລແຫ່ງຊາດ, ມະຫາວິທະຍາໄລສະຫວັນນະເຂດ, ມະຫາວິທະຍາໄລຈຳປາສັກ ແລະມະຫາວິທະຍາໄລສຸພານຸວົງ ໄດ້ຈັດກອງປະຊຸມທາງໄກຮ່ວມກັນຂຶ້ນ, ພິເສດກອງປະຊຸມຄັ້ງນີ້ກໍ່ຍັງມີຄະນະນຳຈາກມະຫາວິທະຍາໄລຂອນແກ່ນ ຂອງຣາຊະອານາຈັກໄທກໍ່ໄດ້ເຂົ້າຮ່ວມກອງປະຊຸມຄັ້ງນີ້ດ້ວຍ. ສ່ວນມະຫາວິທະຍາໄລສະຫວັນນະເຂດກໍ່ມີທ່ານ ປອ ສຸລິຍົງ ໄຊໂກສີ ອະທິການບໍດີ ມຂ, ທ່ານ ປອ ສຸກສົມພອນ ອະໂນໄທ ຄະນະບໍດີຄະນະສຶກສາສາດ ມຂ ພ້ອມດ້ວຍພະນັກງານວິຊາການຈຳນວນໜຶ່ງເຂົ້າຮ່ວມ. ໃນໂອກາດນີ້, ທ່ານ ປອ ສຸລິຍົງ ໄຊໂກສີ ອະທິການບໍດີມະຫາວິທະຍາໄລສະຫວັນນະເຂດ ໄດ້ກ່າວເປີດກອງປະຊຸມຢ່າງເປັນທາງການ ເຊິ່ງທ່ານກ່າວວ່າ: ເມື່ອການລະບາດໂຄວິດ-19ແຜ່ຂະຫຍາຍໄປທົ່ວທຸກຫົນແຫ່ງ”ໂຮງຮຽນ”ກໍ່ເປັນສະຖານທີ່ໜຶ່ງທີ່ໜີບໍ່ພົ້ນຕ້ອງປິດປະຕູຮົ້ວໄວ້, ເຖິງການປິດໂຮງຮຽນຈະເປັນທາງໜຶ່ງທີ່ຊ່ວຍຫຼຸດຄວາມສ່ຽງໃນການແຜ່ລະບາດ ແຕ່ເມື່ອຕ້ອງປິດໂຮງຮຽນເປັນເວລາດົນ ຕົ້ນທຶນກໍ່ຍິ່ງເພີ່ມພູນ ໂດຍຕົ້ນທຶນທີ່ວ່ານັ້ນອາດບໍ່ໄດ້ເຫັນເປັນໂຕເງິນ ແຕ່ເປັນຕົ້ນທຶນໄລຍະຍາວ ເຊິ່ງກໍ່ຄືການເສຍໂອກາດທີ່ຈະຮຽນຮູ້ພັດທະນາຕົນເອງຂອງເດັກ ແລະເຍົາວະຊົນນັບແສນນັບລ້ານ. ໃນສະຖານະການການແຜ່ລະບາດຂອງພະຍາດ ໂຄວິດ-19 ເຮົາຄວນປ່ຽນທຸກບ່ອນໃຫ້ກາຍເປັນໂຮງຮຽນເພາະການຮຽນຮູ້ຕ້ອງດຳເນີນຢູ່ ເຖິງບໍ່ສາມາດໄປໂຮງຮຽນຕາມປົກກະຕິໄດ້ ໃນຫລາຍປະເທດທີ່ປະກາດມາດຕະການປິດໂຮງຮຽນ ລັດຖະບານຈະອອກມາດຕະການການຮຽນຮູ້ດ້ວຍການຮຽນທາງໄກຮູບແບບຕ່າງໆ ໂດຍພິຈາລະນາຈາກເງື່ອນໄຂຄວາມພ້ອມທາງດ້ານອຸປະກອນ, ຄວາມພ້ອມຂອງຄູ-ອາຈານໃນການໃຊ້ອຸປະກອນການສອນ, […]
Invitation for Bids – FRAME Project
ໜັງສືແຈ້ງເຊີນ ເຂົ້າຮ່ວມປະມູນ ຊື້ອຸປະກອນ ກ່ຽວກັບເຕັກໂນໂລຊີ ໄມ້ເຂົ້້າໃນໂຄງການລຸດຜ່ອນ ແລະການປັບຕົວຂອງການປ່ຽນແປງດິນຟ້າອາກາດ: “ການຮ່ວມມືກັບບັນດາການສຶກສາຊັ້ນສູງໃນຂົງເຂດແມ່ນໍ້າຂອງ” (Forest, Climate Chane Mitigation and Adaptation: Higher Education Cooperation in Mekong Region, FRAME)
ມຂ ວາງສີລາລຶກໂຄງການກໍ່ສ້າງ ມຂ ວິທະຍາເຂດໜອງຜື
ໃນຕອນເຊົ້າຂອງວັນທີ 18 ທັນວາ 2020 ນີ້, ມະຫາ ວິທະຍາໄລສະຫວັນນະເຂດ (ມຂ) ໄດ້ຈັດພິທີວາງສີລາລຶກ ໂຄງການກໍ່ສ້າງ ມຂ ວິທະຍາ ເຂດໜອງຜື, ໃຫ້ກຽດເປັນປະ ທານໃນພິທີໂດຍທ່ານ ນາງ ແສງເດືອນ ຫຼ້າຈັນທະບູນ ລັດ ຖະມົນຕີກະຊວງສຶກສາທິການ ແລະກິລາ, ທ່ານ ປອ ສຸລິຍົງ ໄຊໂກສີວ່າການອະທິ ການບໍດີ ມຂ, ມີອະທິການບໍດີມະຫາວິ ທະຍາໄລຈໍາປາສັກ, ຕາງໜ້າ ໂຄງການຮັບເໝົາກໍ່ສ້າງ (CZICC), ພະນັກງງານ ຄູ-ອາ ຈານ ແລະ ນັກສຶກສາພາຍໃນ ມຂ ເຂົ້າ ຮ່ວມຢ່າງຫຼວງຫຼາຍ. ທ່ານ ປອ ສຸລິຍົງ ໄຊໂກສີ ກໍ່ໄດ້ລາຍງານແຜນການກໍ່ ສ້າງ ມຂ ວິທະຍາເຂດໜອງຜື ວ່າ: ເຈົ້າຂອງໂຄງການແມ່ນກະຊວງສຶກສາທິການ ແລະກິລາ, ໂດຍແມ່ນການສະໜັບສະໜູນ ຈາກທະນາຄານພັດທະນາ ອາຊີ ແລະທຶນຊ່ວຍເຫຼືອລ້າ. […]
4 ມະຫາວິທະຍາໄລ ເຂົ້າຮ່ວມກອງປະຊຸມເຜີຍແຜ່ຄົ້ນຄວ້າວິທະຍາສາດການສຶກສາແຫ່ງຊາດ
ທີ່ຫ້ອງປະຊຸມຂອງມະຫາ ວິທະຍາໄລສະຫວັນນະເຂດ ໃນວັນທີ 26 ພະຈິກ 2020, ບັນດາຄະນະຄູ-ອາຈານທີ່ມາ ຈາກຄະນະສຶກສາສາດຂອງ 4 ມະຫາວິທະນາໄລຄື: ມະຫາ ວິທະຍາໄລແຫ່ງຊາດ, ມະຫາ ວິທະຍາໄລສະຫວັນນະເຂດ, ມະຫາວິທະຍາໄລສຸພານຸວົງ ແລະມະຫາວິທະຍາໄລຈຳປາ ສັກໄດ້ເຂົ້າຮ່ວມກອງປະຊຸມ ເຜີຍແຜ່ຄົ້ນຄວ້າວິທະຍາສາດ ການສຶກສາແຫ່ງຊາດ, ຈຸດສົງ ຂອງການຈັດກອງປະຊຸມຄັ້ງນີ້ກໍ່ເພື່ອສຶກສາປະສິດທິພາບ ຂອງການນຳໃຊ້ບົດຮຽນຕ່າງໆ ເຂົ້າໃນການຮຽນ-ການສອນ ແລະການຖອດຖອນບົດຮຽນ ເຊິ່ງກັນ ແລະກັນລະຫວ່າງຄະ ນະສຶກສາສາດຈາກມະຫາວິ ທະຍາໄລແຫ່ງຕ່າງໆເພື່ອນຳ ມາປັບໃຊ້ເຂົ້າໃນການຮຽນ-ການສອນໃນຄະນະສຶກສາ ສາດຂອງແຕ່ລະມະຫາວິທະ ຍາໄລໃຫ້້ເໝາະສົມ. ໃນໂອກາດນີ້, ໄດ້ຮັບກຽດ ເຂົ້າຮ່ວມໂດຍທ່ານ ນາງ ຂັນ ທະລີ ສິລິພົງພັນ ຮອງລັດຖະ ມົນຕີກະຊວງສຶກສາທິການ ແລະກິລາ, ທ່ານ ປອ ສຸລິຍົງ ໄຊໂກສີ ວ່າການອະທິການບໍດີ ມະຫາວິທະຍາໄລສະຫວັນນະ ເຂດ ພ້ອມດ້ວຍຄະນະສຶກສາ ສາດຈາກ 4 ມະຫາວິທະຍາ ໄລ ພ້ອມດ້ວຍຕົວແທນຈາກວິ ທະຍາໄລຄູແຫ່ງຕ່າງໆໃນທົ່ວ […]
ມຂ ສະຫຼຸບຜົນການຈັດຕັ້ງປະຕິບັດການຮຽນ – ການສອນ ແລະ ມອບປະກາສະນີຍະບັດໃຫ້ຜູ້ສຳເລັດການສຶກສາສົກປີ 2019 -2020
ພິທີຄັ້ງນີ້ແມ່ນໄດ້ຈັດຂຶ້ນ ທີ່ສະໂມສອນຂອງມະຫາວິ ທະຍາໄລສະຫວັນນະເຂດ ໃນ ວັນທີ 28 ຕຸລາ 2020 ໂດຍ ໄດ້ຮັບກຽດເຂົ້າຮ່ວມຂອງ ທ່ານ ສັນຕິພາບ ພົມວິຫານ ເຈົ້າແຂວງສະຫວັນນະເຂດ, ທ່ານ ສຈ.ປອ ໄຊຍະມັງ ວົງສັກ ປະທານສະພາມະຫາວິທະຍາ ໄລສະຫວັນນະເຂດ, ທ່ານ ປອ ແສງທອງ ວັງແກ້ວມະນີ ເຈົ້ານະຄອນໄກສອນ ພົມວິ ຫານ, ທ່ານ ປອ ສຸລິຍົງ ໄຊໂກສີ ຮັກສາການອະທິການບໍດີ ມຂ ພ້ອມດ້ວຍຄະນະພະແນກການ, ຄະນະ ປກສ ແຂວງ ແລະຫຼາຍ ພາກສ່ວນທີ່ມາຈາກຂະແໜງການຕ່າງໆຂອງແຂວງເຂົ້າ ຮ່ວມ. ໃນໂອກາດນີ້, ທ່ານ ຮສ.ປອ ຄູນ ສັກບົວວົງ ຮອງອະທິ ການບໍດີ ມຂ ໄດ້ຜ່ານບົດສະ ຫຼຸບຜົນການຈັດຕັ້ງປະຕິບັດ ການຮຽນ-ການສອນປະຈຳ ສົກປີ 2019-2020 ແລະທິດ ທາງແຜນການໃນຕໍ່ໜ້າ, […]
ມຂ ຈັດພິທີປະດັບຫຼຽນໄຊ ແລະໃບຍ້ອງຍໍບຸກຄົນດີເດັ່ນ
ມຂ ຈັດພິທີປະດັບຫຼຽນໄຊ ແລະໃບຍ້ອງຍໍບຸກຄົນດີເດັ່ນ ປະກອບສ່ວນເຂົ້າໃນການກະກຽມ ແລະເປີດປີທ່ອງທ່ຽວລາວ. ທີ່ຫ້ອງປະຊຸມຂອງມະຫາວິທະຍາໄລສະຫວັນນະເຂດ, ໃນວັນທີ 18 ກັນຍາ 2020 ໄດ້ຈັດໃຫ້ມີພິທີປະດັບຫຼຽນໄຊແຮງງານຊັ້ນ II ແລະຊັ້ນ III, ປະດັບຫຼຽນກາແຮງງານ ແລະໃບຍ້ອງຍໍໃຫ້ກົມກອງ ແລະບຸກຄົນດີເດັ່ນທີ່ໄດ້ປະ ກອບສ່ວນເຫື່ອແຮງ ແລະສະ ຕິປັນຍາເຂົ້າໃນການກະກຽມ ແລະຮັບໃຊ້ໃນປີທ່ອງທ່ຽວ ລາວ 2018 ທີ່ຜ່ານມາ. ໃນໂອ ກາດນີ້, ໄດ້ຜ່ານດຳລັດຂອງປະ ທານປະເທດວ່າດ້ວຍການ ປະດັບຫຼຽນໄຊແຮງງານຊັ້ນ II ໃຫ້ 10 ທ່ານ, ຍິງ 3 ທ່ານ, ປະດັບຫຼຽນໄຊແຮງງານຊັ້ນ III ໃຫ້ 5 ທ່ານທີ່ມີຜົນງານດີເດັ່ນໃນບັ້ນປີທ່ອງວທ່ຽວລາວ 2018 ແລະໄດ້ປະດັບຫຼຽນ ໄຊແຮງງານຊັ້ນ II ໃຫ້ 2 ທ່ານທີ່ມີຜົນງານດີເດັ່ນໄດ້ປະ ກອບສ່ວນເຫື່ອແຮງ ແລະສະ ຕິປັນຍາເຂົ້າໃນການປະຕິບັດ ໜ້າທີ່ວິຊາສະເພາະຂອງ ມຂ ຕະຫຼອດໄລຍະ 10ປີຜ່ານມາ. […]
ທ່ານຮອງລັດຖະມົນຕີກະຊວງສຶກສາທິການ ແລະກິລາ ໃຫ້ທິດຊີ້ນຳຕໍ່ຄະນະນຳຂອງ ມຂ
ທ່ານຮອງລັດຖະມົນຕີກະຊວງສຶກສາທິການ ແລະກິລາ ໃຫ້ທິດຊີ້ນຳບັນຫາສຳຄັນຕໍ່ຄະນະນຳຂອງ ມຂ ທ່ານ ນາງ ຂັນທະລີ ສີຣິ ພົງພັນ ຮອງລັດຖະມົນຕີກະຊວງ ສຶກສາທິການ ແລະກິລາ ໄດ້ໃຫ້ ກຽດໂອ້ລົມຕໍ່ຄະນະພັກ-ຄະນະ ອະທິການບໍດີ ແລະພະນັກງານ ຫຼັກແຫຼ່ງ, ສະມາຊິກພັກພາຍໃນ ມະຫາວິທະຍາໄລສະຫວັນນະ ເຂດ ເຊິ່ງພິທີໄດ້ຈັດຂຶ້ນທີ່ຫ້ອງ ປະຊຸມຂອງ ມຂ ໃນວັນທີ 24 ສິງຫາ 2020. ໃຫ້ກຽດ ເຂົ້າຮ່ວມໂດຍມີທ່ານ ປອ ສຸລິ ຍົງ ໄຊໂກສີ ເລຂາຄະນະພັກຮາກ ຖານ ອະທິການບໍດີມະຫາວິທະ ຍາໄລສະຫວັນນະເຂດ ພ້ອມ ດ້ວຍພະນັກງານນຳພາ ແລະ ພະນັກງານຫຼັກແຫຼ່ງພາຍໃນ ມຂ ເຂົ້າຮ່ວມ.
ຮາກຖານພັັກ ມຂ ສະຫຼຸບວຽກພັກຄັ້ງທີ II ແລະເລືອກຕັ້ງຜູ້ແທນສົມບູນເຂົ້າຮ່ວມກອງປະຊຸມໃຫຍ່ອົງຄະນະພັກແຂວງ.
ຮາກຖານພັັກ ມຂ ສະຫຼຸບວຽກພັກຄັ້ງທີ II ແລະເລືອກຕັ້ງຜູ້ແທນສົມບູນເຂົ້າຮ່ວມກອງປະຊຸມໃຫຍ່ອົງຄະນະພັກແຂວງ. ກອງປະຊຸມໃຫຍ່ສະມາ ຊິກພັກ ຄັ້ງທີ II (ກາງສະໄໝ 2017 ຫາ 2020) ພ້ອມທັງ ທົບທວນຄືນທິດທາງແຜນ ການ 2020-2024 ຂອງຄະ ນະພັກຮາກຖານມະຫາວິທະ ຍາໄລສະຫວັນນະເຂດ ໄດ້ໄຂ ຂຶ້ນຢ່າງເປັນທາງການໃນ ວັນທີ 18 ກັນຍາ 2020 ຢູ່ ທີ່ຫ້ອງປະຊຸມມະຫາວິທະຍາໄລດັ່ງກ່າວພາຍໃຕ້ການເຂົ້າ ຮ່ວມເປັນປະທານຂອງສະ ຫາຍ ວຽງທະວີສອນ ເທບ ພະຈັນ ກຳມະການປະຈຳພັກ ແຂວງສະຫວັນນະເຂດ, ສະ ຫາຍ ປອ ສຸລິຍົງ ໄຊໂກສີ ເລຂາຄະນະພັກຮາກຖານ ຮັກ ສາການອະທິການບໍດີມະຫາ ວິທະຍາໄລສະຫວັນນະເຂດ, ມີສະຫາຍຕາງໜ້າຄະນະຈັດ ຕັ້ງແຂວງ, ກວດກາພັກ-ລັດ ແຂວງ ຕະຫຼອດຮອດບັນດາ ສະຫາຍສະມາຊິກພັກພາຍໃນ ໜ່ວຍພັກຈຳນວນ 93 ສະ ຫາຍເຂົ້າຮ່ວມ.


text:
ກອງປະຊຸມຜູ້ບໍລິຫານສະຖານການສຶກສາຄູ ແລະ ຂະແໜງການຍ່ອຍການສຶກສາຄູ ປະຈຳປີ 2020 ໄດ້ຈັດຂື້ນຢ່າງເປັນທາງການ ໃນວັນທີ 15-17 ກັນຍາ 2020 ທີ່ວິທະຍາໄລຄູ ຫຼວງພະບາງ ພາຍໃຕ້ການເປັນປະທານຮ່ວມຂອງ ຮສ ປອ ພຸດ ສິມມະລາວົງ ຮອງລັດຖະມົນຕີ ກະຊວງສຶກສາທິການ ແລະ ກິລາ ແລະ ທ່ານ ວົງສະຫວັນ ເທບພະຈັນ ຮອງເຈົ້າແຂວງຫຼວງພະບາງ. ມີຜູ້ເຂົ້າຮ່ວມ ຈາກພາກສ່ວນຕ່າງໆຄື: ຫ້ອງການກະຊວງສຶກສາທິການ ແລະ ກິລາ, ບັນດາກົມທີ່ກ່ຽວຂ້ອງ, ສະຖາບັນຄົ້ນຄວ້າວິທະຍາສາດການສຶກສາ, ສຳນັກພິມສຶກສາທິການ ແລະ ກິິລາ, ຄະນະສຶກສາສາດ ມະຫາວິທະຍາໄລແຫ່ງຊາດ ແລະ ມະຫາວທະຍາໄລສຸພານຸວົງ, ວິທະຍາໄລຄູ 8 ແຫ່ງ, ວິທະຍາໄລສົງ 2 ແຫ່ງ, ວິທະຍາໄລພະລະສຶກສາ, ວິທະຍາໄລສີລະປະສຶກສາ, ພະແນກສຶກສາທິການ ແລະ ກິລາແຂວງຫຼວງພະບາງ, ຫ້ອງການສຶກສາທິການ ແລະ ກິລາ ນະຄອນຫຼວງພະບາງ ແລະ ເຈົ້າຄອງນະຄອນຫຼວງພະບາງ, ລວມທັງໝົດ 132 ທ່ານ (ຍິງ 35 ທ່ານ)
ຈຸດປະສົງຂອງກອງປະຊຸມ:
1) ສະຫຼຸບການຈັດຕັ້ງປະຕິບັດວຽກງານປະຈຳສົກປີ 2019-2020 ແລະ ກຳນົດແຜນປະຈຳສົກປີ 2020 -2021 ຂອງຂະແໜງການຍ່ອຍການສຶກສາຄູ
2) ປຶກສາຫາລືກ່ຽວກັບການຈັດຕັ້ງປະຕິບັດ ຫຼັກສູດ ແລະ ການຮຽນການສອນໃນສາຍສ້າງຄູ ທຸກລະບົບໃຫ້ສອດຄ່ອງກັບຫຼັກສູດສາມັນສະບັບປັບປຸງໃໝ່
3) ສຳລັບ ວິທະຍາໄລຄູ 08 ແຫ່ງ, ເອົາໃຈໃສ່ການປັບປຸງໂຄງຮ່າງການຈັດຕັ້ງ, ວຽກງານວິຊາການໂດຍສະເພາະການຈັດການ-ຮຽນການສອນຕາມທິດຂອງໂຄງການປັບປຸງ ວິທະຍາໄລຄູ 08 ແຫ່ງ ທີ່ສະໜັບສະໜູນໂດຍອົງການ JICA
4) ພັດທະນາໂຮງຮຽນສາທິດ ໃຫ້ກາຍເປັນໂຮງຮຽນຕົວແບບ ແລະ ເປັນສະຖານທີ່ບໍລິການດ້ານການຄົ້ນຄວ້າ ການຮຽນ-ການສອນ ເພື່ອຍົກສູງຄູນນະພາບການຮຽນຮູ້ຂອງນັກຮຽນໃນລະດັບສາມັນສຶກສາໂດຍສະເພາະ ການອ່ານອອກຂຽນໄດ້ ແລະ ການຄິດໄລ່ເລກພື້ນຖານ ຂອງນັກຮຽນຊັ້ນປະຖົມສຶກສາ
5) ສ້າງຄວາມເຂັ້ມແຂງໃຫ້ແກ່ວິທະຍາໄລຄູ ແລະ ສຶກສາຄວາມເປັນໄປໄດ້ໃນການຍົກຖານະຂື້ນເປັນສະຖາບັນການສຶກສາຄູ
ກອງປະຊຸມໄດ້ຮັບຟັງການສະຫຼຸບການຈັດຕັ້ງປະຕິບັດວຽກງານປະຈຳສົກປີ 2019-2020 ແລະ ແຜນປະຈຳສົກປີ 2020-2021 ຂອງຂະແໜງການຍ່ອຍການສຶກສາຄູ ແລະ ການສະຫຼຸບລາຍງານ ວຽກງານການສຶກສາຄູ ປະຈຳປີ 2019 -2020 ທີ່ປະກອບດ້ວຍຫົວຂໍ້: ການປະຕິບັດແຜນຮັບນັກສຶກສາ ປະຈຳສົກຮຽນ 2020-2021, ວຽກງານບຳລຸງຄູປະຈຳການ, ວຽກງານປະກັນຄຸນພະພາບ. ຈາກນັ້ນກອງປະຊຸມຍັງໄດ້ປຶກສາຫາລື ກ່ຽວກັບການຈັດຕັ້ງຜັນຂະຫຍາຍຍຸດທະສາດແຜນພັດທະນາ 5 ປີ ()2021-2025) ຂອງຂະແໜງການຍ່ອຍການສຶກສາຄູ
ມະຕິກອງປະຊຸມ:
1) ເຫັນດີ ຮັບຮອງເອົາບົດສະຫຼຸບການຈັດຕັ້ງປະຕິບັດວຽກງານປະຈຳສົກປີ 2019-2020 ແລະ ແຜນປະຈຳສົກປີ 2020-2021 ຂອງຂະແໜງການສຶກສາຄູ
2) ເຫັນດີ ຮັບຮອງບົດສະຫຼຸບການຈັດຕັ້ງປະຕິບັດວຽກງານການສຶກສາຄູ ປະຈຳສົກປີ 2019-2020
3) ສຶບຕໍ່ຄົ້ນຄວ້າຮູບແບບວຽກງານສ້າງຄູ ໃຫ້ເປັນລະບົບລວມສູນໃນຮູບແບບການສ້າງຕັ້ງສະຖາບັນການສຶກສາຄູແຫ່ງຊາດ ໂດຍເລີ່ມຈາກການຍົກວິທະຍາໄລຄູແຕ່ແຫ່ງຂື້ນເປັນສະຖາບັນ ທີ່ມີບົດບາດໃນການສ້າງຄູສຳລັບລະດັບສາມັນສຶກສາ (ອານູບານ, ປະຖົມ ແລະ ມັດທະຍົມສຶກາສາ) ພ້ອມທັງກຳນົດພາລະບົດບາດຂອງຄະນະສຶກສາສາດ ໃນການສ້າງຄູສຳລັບພາກການສຶກສາຊັ້ນສູງ
4) ປັບປຸງນິຕິກຳ ແລະ ກົນໄກການປະສານງານຂອງວຽກງານການສຶກສາຄູ ນັບແຕ່ສູນກາງຮອດທ້ອງຖິ່ນ ແລະ ລະຫວ່າງກົມສ້າງຄູ ກັບບັນດາສະຖານການສຶກສາຄູ ໃນການພັດທະນາວິຊາຊີບແບບຕໍ່ເນື່ອງ ເພື່ອໃຫ້ໄດ້ບຸກຄະລາກອນທີ່ມີຄຸນສົມບັດ ແລະ ຄວາມຕ້ອງການພັດທະນາວິຊາສະເພາະ; ສຳລັບວິທະຍາໄລຄູ ຕ້ອງປັບປຸງໂຄງປະກອບບຸກຄະລາກອນໃຫ້ເໝາະສົມ ເພື່ອຮອງຮັບວຽກງານການຄົ້ນຄວ້າ-ວິໄຈ, ການສຶກສານິເທດ ແລະ ການບໍລິການວິຊາການ
5) ໃຫ້ສະຖານການສຶກສາຄູ ພັດທະນາການຮຽນການສອນແບບອອນລາຍ ແລະ ການປັບປຸງລະບົບ TEMIS ແລະ ກຳນົດເຂົ້າແຜນພັດທະນາ 5 ປີ ຂອງຂະແໜງການສຶກສາຄູ ເພື່ອກຽມພ້ອມໃນການປະຕິບັັດ ຫຼັກສູດ-ການຮຽນການສອນ ໃນຮູບແບບປະສົມປະສານລະຫວ່າງການຮຽນແບບເຊິ່ງໜ້າປົກກະຕິ ແລະ ແບບອອນລາຍ ຕະຫຼອດເຖິງການນິເທດ-ຊ່ວຍເຫຼືອຄູ
6) ປັບຕົວເລກແຜນຮັບນັກຮຽນໃນແຕ່ລະສາຍ, ສາຂາວິຊາ ໃຫ້ສອດຄ່ອງກັບຄວາມຮຽກຮ້ອງຕ້ອງການຕົວຈິງ ແລະ ເພື່ອຮັກສາຕົວເລກແຜນຮັບລວມ ເຊັ່ນ: ໂອນໂຕເລກແຜນຮັບຂອງສາຂາທີ່ມີຈຳນວນນັກຮຽນມາສະໜັກ ບໍ່ເຕັມຕາມໂຕເລກຄາດໝາຍ ໄປໃຫ້ສາຂາວິຊາທີ່ມີຈຳນວນນັກຮຽນມາສະໜັກເກິນໂຕເລກຄາດໝາຍ
7) ການຈັດຕັ້ງປະຕິບັດແຜນແບ່ງປັນ-ຊັບຊ້ອນນັກຮຽນ ແລະ ພະນັກງານ ເຂົ້າຮຽນສາຍສ້າງຄູໃນທົ່ວປະເທດ ສຳລັບສົກຮຽນ 2020-2021 ໃຫ້ປະຕິບັດຕາມແຈ້ງການຂອງກະຊວງສຶກສາທິການ ແລະ ກິລາ ສະບັບເລກທີ 786/ສສກ, ລົງວັນທີ 4/9/2020 ຊຶ່ງກຳນົດໃຫ້ 10% ແມ່ນໄດ້ຮັບເບ້ຍລ້ຽງ (ສຳລັບນັກຮຽນທີ່ມີຜົນການສອບທີ່ດີ), 10% ສຳລັບຄູອາສາທີ່ຢູ່ໃນບັນຊີລະດົມໃຫ້ເຂົ້າຍົກລະດັບ, 10% ສຳລັບຜູ້ທີ່ບໍ່ໄດ້ເສຍຄ່າຮຽນ (ແຕ່ບໍ່ໄດ້ຮັບເບ້ຍລ້ຽງ) ແລະ 70% ສຳລັບຜູ້ທີ່ຈ່າຍຄ່າຮຽນ
8) ສຳລັບຄູອາສາຈຳນວນ 220 ຄົນ (ທີ່ຢູ່ໃນບັນຊີ 2) ໃຫ້ກົມສ້າງຄູ ສົມທົບກັບກົມຈັດຕັ້ງ ແລະ ພະນັກງານ ເຮັດການສຳຫຼວດຄວາມຕ້ອງການຂອງຄູ ແລະ ແບ່ງຕົວເລກແຕ່ລະສາຍ ແລ້ວແຈ້ງໃຫ້ສະຖານການສຶກສາຄູ ຈັດການຮຽນ-ການສອນ
9) ມອບໃຫ້ວິທະຍາໄລຄູ 08 ແຫ່ງ ກະກຽມແຜນງົບປະມານສຳລັບການປະຕິບັດໂຄງການ ປັບປຸງວິທະຍາໄລຄູທົ່ວປະເທດ ໂດຍອີງໃສ່ການຕົກລົງຄວາມຮັບຜິດຊອບໃນແຕ່ລະດ້ານ ລະຫວ່າງລັດຖະບານ ສປປ ລາວ ແລະ ອົງການ JICA; ພ້ອມນີ້ ຕ້ອງມີການແຕ່ງຕັ້ງຄະນະຊີ້ນຳ ໂດຍກະຊວງສຶກສາທິການ ແລະ ກິລາ
10) ຈັດກອງປະຊຸມປຶກສາຫາລືສ້າງແຜນປະຕິບັດງານ 5 ປີ (2021-2025) ຂອງຂະແໜງການສຶກສາຄູ
11) ພິຈາລະນາການປະກັນຄຸນພາບຫຼັກສູດສາຍສ້າງຄູ ເຂົ້າໃນແຜນປະຕິບັດງານ 5 ປີ ຂອງຂະແໜງການສຶກສາຄູ ແລະ ຄົ້ນຄວ້າການເປີດຫຼັກສູດລະບົບຕໍ່ເນື່ອງ 2 ປີ ສຳລັບສາຍຄູພະລະສຶກສາ ແລະ ຄູສິລະປະສຶກສາ
12) ສຶບຕໍ່ປະເມີນ ເພື່ອຮັບຮອງເອົາວິທະຍາໄລຄູພະລະສຶກສາ ແລະ ວິທະຍາໄລສິລະປະສຶກສາ ເປັນສູນແຫ່ງການພັດທະນາໃນສາຂາວິຊາໃດໜຶ່ງ
13) ເຫັນດີມອບໃຫ້ ວິທະຍາໄລຄູ ສະຫວັນນະເຂດ ເປັນເຈົ້າພາບຮ່ວມ ໃນການຈັດກອງປະຊຸມຜູ້ບໍລິຫານສະຖານການສຶກສາ ປະຈຳປີ 2021
Ref: ບົດລາຍງານກອງປະຊຸມ ເລກທີ 743/ສຄ, ລົງວັນທີ 01 ຕຸລາ 2020